
Bevezetés 


Kosztolányi Dezső írja: Az emberek élnek, lélegeznek és 
beszélnek." Életünk egyik fontos tevékenysége — pusztán külső 
szemléletre is — az, hogy gondolatainkat, érzelmeinket szavakkal 
közöljük, hogy mások gondolataira, érzéseire figyelünk, azokat a 
nyelv közege által fölfogjuk, megértjük. Attól a pillanattól fogva, 
hogy a világra születtünk, mindaddig, míg meg ne halunk, beszélünk. 

Ma a családok mindennapos küzdelme közepette sajnos egyre 
kevesebb idő jut arra, hogy figyeljenek a szülők gyermekük 
beszédjére, válaszoljanak véget nem érő  miértjeikre. Ezért 
találkozunk az óvodákban olyan gyerekekkel, akiknek 
beszédkészsége nagyon alacsony színvonalú, akik nagyon nehezen 
tudják megértetni, kifejezni magukat. Az óvodai anyanyelvi nevelés 
korszerű módszereivel ezen próbál segíteni, mindenkor építve a 
gyermekek életkori sajátosságaira. E munkában támaszkodik a 
mindennapok tevékenységformáira, melyeket az Óvodai Nevelés 
Alapprogramja feladatul tűz ki: előtérbe helyezve a gyermeki 


személyiség kibontakoztatását. 


! vö. KOSZTOLÁNYI Dezső, Ábécé a nyelvről és a lélekről — K.D., Nyelv és lélek, 
Bp., Osiris Kiadó, 1999, 73. 


Műveltségünk forrása a szó, a közvetlen példa, a látás, a 
hallás. Így tanuljuk meg anyanyelvünket, viselkedésünket, ebből 
ismerjük meg környezetünket, első játékainkat, első dalainkat, 
meséket, verseket, hogyan és miként kell tennünk — hallhattuk Dr. 
Andrásfalvy Bertalantól a NymE Benedek Elek Pedagógiai Karán 


tartott előadásában. 


Az ige 


, Vigyázzatok ma jól, mikor beszéltek, 
És áhítattal ejtsétek a szót, 

A nyelv ma néktek végső menedéktek, 
A nyelv ma tündérvár és katakomba, 


Vigyázzatok ma jól, mikor beszéltek! 


E drága nyelvet porrá ne törjétek, 
Ne nyúljon hozzá avatatlanul 
Senki: ne szaggassátok szirmait 
A rózsafának, mely hóban virul. 
Úgy beszéljen ma ki-ki magyarul, 
Mintha imádkozna, 


Mintha aranyat, tömjént, myrrhát hozna! 


És aki költő, az legyen király, 
És pap, és próféta és soha más, 
Nem illik daróc főpapi talárhoz, 


S királyi nyelvhez koldus-dadogás. 


Vigyázzatok ma jól, mikor beszéltek, 
Vigyázzatok: a nyelv ma szent kehely, 
Ki borát issza: Élet borát issza, 

Előre néz s csak néha-néha vissza -, 


S a kelyhet többé nem engedi el! ? 


: REMÉNYIK Sándor, Az ige — R.S., Összes versei I., Bp., Auktor Könyvkiadó, 
2000, 307-308. 


1. Nyelv és nyelvtudomány 


1.1. "— A nyelvről 


, Olyan titoknak fogom föl a nyelvet, mint a természetet, mint 
tulajdon életemet. Mégis kedvem kerekedik, hogy egyes csip-csup 
jelenségeit szemügyre vegyem, mint ahogy olykor kisujjamat 
szemlélem vagy körmöm fehér vonalkáit, a titok egy-egy érzékelhető 
szemerjét.? ? 

Kosztolányi Dezső fent idézett mondatai indították el bennem 
azt a gondolatot, mely nem hagy nyugodni, hogy én is vegyem 
, Szemügyre?" nyelvünk , egyes csip-csup jelenségeit." 

Talán még sohasem foglalkoztak annyian és oly sokat a 
magyar nyelvvel, mint manapság. Nemcsak a tudós és hivatásos 
nyelvészek törődnek nyelvünk szépségével és tisztaságával, nemcsak 
ök vigyáznak a beszédnek helyességére és stílusára, hanem 
mindazok, akiket anyanyelvünk féltése, szeretete vezérel. Ez 
örvendetes, és véleményem szerint szükségesebb is, mint valaha. 
Hiszen a legszebb, a legigazabb gondolatokat is tönkre lehet tenni be 
nem fejezett mondatokkal, stílushibákkal. Aki emberek előtt beszél, 
nem engedheti meg magának, hogy homályos, pontatlan legyen. 

A nyelv emberéletünk csodája, ember voltunk varázslatos 
eszköze. Általa tudjuk magunkba fogadni a világot, általa tudjuk 


magunkat átadni a világnak. Szavak által tudjuk a magunk belső 


" KOSZTOLÁNYI Dezső, I.m., 1999, 73. 

világát: — gondolatainkat, érzéseinket, örömünket, bánatunkat 
másokkal leghívebben közölni, megosztani. Olyasféle csoda a nyelv, 
mely által a világnak szavakká bontott képe pillanatok alatt áll össze 
agyunkban élethűen, színesen. 

Nem csoda, hogy régóta foglalkoztatta az emberiség 
képzeletét. Varázserőt, mágikus erőt tulajdonítottak a nyelvnek, a 
szavaknak: bűvös szavakkal, varázsigékkel próbálták gyógyítani a 
betegségeket, kiűzni a gonosz szellemeket, ráolvasással, 
megigézéssel próbálkoztak hatalmukba keríteni másokat. Mély, 
jelképes értelme van ennek, hiszen a szavak csakugyan képesek 
ismeretlen világok titkait felidézni, a tudás kincseskamráit megnyitni 
előttünk. 

Írók és költők, művészek és politikusok hosszú sora tett hitet 
évszázadokon keresztül a szó, a beszéd teremtő ereje mellett. Hadd 
idézzem elsőnek Juhász Gyulát, aki a Szavak című versében így 


fogalmazza meg ezt a gondolatot: 


, Szavak, csodálatos szavak. 


Békítenek, lázítanak. 


Eldöntenek egy életet. 


Följárnak, mint kísértetek. 


Szárnyalnak, mint a gondolat. 


Görnyedve hordnak gondokat. 


Világokat jelentenek. 


Meghaltál, ha már nincsenek. 


Dalolnak és dadognak ők. 


Gügyögnek, mint a szeretők. 


Ölnek és feltámasztanak. 


Szavak, csodálatos szavak." ? 


Szemlér Ferenc Szavak című költeményében már nem csak a 
szavak erejéről szól, hanem megemlékezik azokról, kik őt 


megtanították a szavakra, s általa a való világ megismerésére. 


§ JUHÁSZ Gyula, Szavak — J.Gy., Összes versei, Bp., Szépirodalmi Könyvkiadó, 
1959, 864-865. 

, Így hallottam én ezt a szót: , Kenyér," 
és , Föld", és , Só", és , Ember," és , Öröm." 
Ki megtanított rájuk, rég nem él, 


és felidézni nincsen őt erőm. 


Fedi volt testét sűrű, renyhe hant, 
Vak csont a volt édes-beszédű fej. 
A rög alól mégis kicseng a hang, 


és nem torzítja semminő zörej. 


Hiába tömte száját be a vég, 
nyelvét hiába tépte ki a rák: 
Szép szavaiból épül fel a lét 


fogalma bennem, a való világ. 


Mit sejtek csak zenén, más hangokon, 
bennük tapintom és lélegzelem. 
Varázslatukra lett csak otthonom 


az értelem-fagyasztó végtelen. 


Miattuk érzem, hogy itthon vagyok 
a földön ... élnem s küzdenem szabad. . . 
Magamra hát sohase hagyjatok, 


egz [4 mr 5) 
világteremtő, hűséges szavak!" 


5 SZEMLÉR Ferenc, Szavak - Nyelvédesanyánk, vál. és szerk. HERNÁDI Sándor 
és Grétsy László, Bp., Móra Ferenc Könyvkiadó, 1980, 326. 


11 


, Hipnotikus hatása van a szónak. A gyermeknek mindegyik 
szimbólum. Ami a felnőttnek eszköz, az neki varázsos játék." 6 

A szó szárnyra kap, hogy járni tanuljon. Mózes első 
könyvében a világ teremtéséről olvashatunk. Megtudhatjuk, hogy 
Isten hogyan, mivel teremtette azt. A szóval. Megnevezte 
teremtményeit: az eget, a földet, a vizet, a világosságot, a sötétséget, 
s így tovább az első emberig. ,, Teremté tehát az Isten az embert az ő 
képére..."" — Teremtményei közül az ember rendelkezik azzal a 
tulajdonsággal, hogy beszél. A beszéd tehát sajátosan emberi 
tevékenység, ami a nyelv használatában nyilvánul meg. 

Fábry Zoltán A nyelv maga az emberség című írásában írja: 
, Egy nép tükre, lényege, önkifejezése a nyelve. , Nyelvében él a 
nemzet" — ki tudja ma még mondani, hogy ez frázis? A nyelv az 
emberi létet jelenti: szabad, kötetlen, lélegzést. 
A nyelv egy nép életének legfontosabb szerve: ideghálózata. Ha itt 
bénulás áll be, megérzi az egész szervezet. Népet csak nyelvében és 
nyelvével lehet felemelni, amiből logikusan következik, hogy nyelve 
megbénításával ki is lehet semmizni. Nyelv nélkül nincs szellem, 
nincs erkölcs. A nyelv maga az emberség: mi különbözteti meg az 
embert az állattól?! Nyelv nélkül semmi sincsen. Mindennek 
kezdete, gyökere és lényege a nyelv, a szó: , Kezdetben vala az ige!" 
Nyelv, megnevezés, megjelölés nélkül az élet negatív lemez; pozitív 


nevezőre a nyelv, a gondolat hozza. Táj és ember, történelem és 


5 KOSZTOLÁNYI Dezső, Szó és fogalom, Uo., 63. 
" Mózes I. könyve - Szent Biblia, Bp., Pécsi Szikra Nyomda, 1970, 6. 

vallás, munka és pihenés, termelés és fogyasztás, hit és akarat, ördög 
és Isten a nyelv segítségével élnek tudatunkban."? 

A nyelv eszközkészlet, a beszéd ennek működtetése. Tehát a 
beszéd valójában működésben levő nyelv. Ferdinand de Saussure, 
francia nyelvész tett kísérletet a nyelv és a beszéd fogalmának 
szétválasztására. Vallja, hogy a nyelv és a beszéd ugyanannak a 
dolognak a két oldala. A nyelv és a beszéd összetartozó fogalmak, 
ezért szétválasztani őket csak a tudományos kutatásban lehet. 
Keresztury Dezső szerint az emberé a beszéd, a tagolt hang, a nyelv, 
mert benne általa több, aki szól egymagánál. 

Az emberré válás során a nyelv és a beszéd egyszerre alakult 
ki. A gyermek a beszéd képességével születik erre a világra, s 
ahogyan megtanul beszélni, úgy tanulja meg azt a nyelvet, melyet a 
környezete használ. 

A nyelv a nyelvi jeleknek és szabályoknak az összessége, 
amelyeket ismernünk kell ahhoz, hogy a beszédben úgy tudjunk 
mondatokat, szöveget alkotni, hogy azok a befogadó számára 
érthetőek legyenek. A beszéd tehát egyéni jelenség, amelyet az egyén 
alkot egy adott kommunikációs helyzetben. A nyelv társadalmi 
jelenség, amelyet az egyén a beszéd során használ. A nyelvet az 
ember alkotta az állatvilágból való kiemelkedése során, de a nyelv 
segítője, eszköze is lett ennek a kiemelkedésnek. A nyelv társadalmi 


jelenség, a társadalom fejlesztette ki, s örökíti nemzedékről 


§ FÁBRY Zoltán, A nyelv maga az emberség, I.m., 1980, 240. 


13 


nemzedékre. Társadalom nélkül nincs nyelv, de nyelv és társadalom 
nélkül nincs ember. 

A nyelv eszköz a társadalomban élő emberek 
beszédtevékenységének szolgálatában. A nyelv nem beszéd, csak 
eszköze a beszédnek, a beszéd nem nyelv, hanem a közlésre használt 
nyelvi anyag megjelenési formája." , A nyelv a beszédből ered; abból 
csapódott ki, a valóság ellenőrzése, kontrollja alatt." 

A nyelv állományát a valóság tükrözésére alkalmas 
konvencionális jelek alkotják. Jelnek azt tekintjük, amit a jelet 
használó közösség elfogad, és a neki tulajdonított jelentésben 
használ. A jel és a jelölt dolog elválaszthatatlan kapcsolatban van 
egymással. Ez a kapcsolat szokásszerű. Minden nyelvben a 
társadalmi gyakorlat szabja meg, hogy melyik valóságelemnek mi a 
jele. 

Miért? Ez a címe Britt G. Hallgvist svéd költő versének, 


amelyet Tótfalusi István fordított magyarra. 


, Miért hívják a széket 

éppen széknek? 

Miért mondjuk a késre, hogy kés, 

és honnan tudjuk, hogy boglya 
boglya? 


" vö. DEME László, A beszéd és a nyelv, Bp., Tankönyvkiadó, 1984, 29-30. 
10 
Uo., 35. 

Ki adott nevet a dolgoknak legelőször? 
Ki volt a Névadó? 
Ki mutogatott rá mindenre: 


, Ez kő, ez fű, az fenyő"? 


Talán a dolgokat nem is így hívják 

igazában. 

Talán szomorúak is, hogy nem 
mondhatják: 

, Ne higgyetek a Névadónak! 

Sokkal szebb nevünk van 


igazában!" " 


A költő verse is rávilágít a konvencionalitás tényére a jel 
használója, a beszélő számára. A beszélőnek azt a jelet kell 
használnia, amelyet a társadalom szentesített rá, mert az így 
szokásszetrű. 

A nyelv a beszélő akaratán és tudatán kívül létező, tehát 
objektív, ami a kollektív tudatban él. 

Kosztolányi Dezső írja: , A nyelv él, lüktet, fejlődik. Folyton- 
folyvást növekszik, mint az eleven köntös. Sohasem készül el. Vajon 


újítsuk-e mesterségesen? Hogyne, ha lehet. De az ilyen beavatkozás 


"! HALLOVIST, Britt G., Miért? -— Ami a szívedet nyomja, vál. és ford. 
TÓTFALUSI István, Bp., Móra Ferenc Könyvkiadó, 1975, 11. 


15 


sikere nem rajtunk múlik, hanem a véletlenek sorozatán, a 
tömeglélektan kifürkészhetetlen titkain.? 7 

, A ma emberének nem kell bizonyítani, hogy az új ismeretek 
értéke végső fokon gyakorlati használhatóságuktól függ. A modern 
fizika, kémia, matematika, geológia, orvostudomány, a műszaki 
tudományok, a legújabb tudományok közül pedig az informatika 
haszna és gyakorlati eredményei mindenki számára szembeszökőek, 
hiszen nélkülük nem volnának televíziók, űrhajók, műanyagok, nem 
jutnánk új meg új nyersanyagforrásokhoz, bányákhoz a föld eddig 
még feltáratlan helyein, nem alkalmaznánk antibiotikumokat a 
gyógyításban, házgyárakat az építészetben, automatizált gépsorokat a 
gyárakban, számítógépeket az ipar, a gazdaságszervezés és az élet 
szinte minden területén. 

De a társadalomtudományok számos ága szintén a gyakorlati 
élet szolgálatában áll. A köztudatban sohasem volt vitás ennek a 
tételnek az igazsága. 
A regényeket, a költeményeket a legtöbb ember szereti, s ha igazán 
meg akarja őket érteni, a költői szépség titkát föl akarja fedni, 
irodalomtörténeti munkákat olvas. Senki sem kételkedik abban, hogy 
az emberiség történelmének ismerete fontos a mai ember számára. A 
régészeti és néprajzi kutatások mindenütt, de különösen hazánkban a 
művelt ember érdeklődésének középpontjában állnak, az újabb 
stúdiumok közül pedig a szociológia lett egyszerre népszerű, s 


fontosságát még az sem vitatja, aki a közvélemény-kutatók. által 


12 KOSZTOLÁNYI Dezső, I.m., 1999, 75. 

terjesztett kérdőívekre már nem ad választ, mert az elmúlt években 
annyi hasonlót töltött ki. 

Van azonban egy tudomány, amelynek az élettel való 
kapcsolatát, sőt létjogosultságát kevesen érzik, problémáival, 
eredményeivel szemben sokan értetlenül állnak, azaz nem is ismerik 
őket, és nemcsak sok művelt ember, hanem olykor még más, főleg 
egzakt tudományok kutatói és felteszik a kérdést, mi szükség van rá 


egyáltalán. Ez a tudományág a nyelvészet." 


Vizsgálandó tárgya 
pedig természetesen a nyelv. 

, Fajunk legnagyobb teljesítményei abban gyökereznek, hogy 
képesek vagyunk bonyolult gondolatok megformálására és közlésére. 
A gondolkodás fogalmába számos értelmi tevékenység tartozik bele. 
Gondolkozunk. olyankor, amikor egy olyan problémát próbálunk 
megoldani, amelyet az iskolai órán adtak fel nekünk; de azt is 
gondolkodásnak nevezzük, amikor az órára várva ábrándozunk. 
Gondolkodunk akkor, amikor eldöntjük, hogy mit kell vásárolnunk, 
amikor —megtervezzük  nyaralásunkat, levelet írunk, vagy 
kapcsolatainkról " töprengünk.  Mindezekben az esetekben a 
gondolkodást úgy jellemezhetjük, mint xaz agy nyelvét.) 

A gondolatok közlésének elsődleges eszköze a nyelv. 
Ráadásul egyetemes eszköz: minden emberi társadalom rendelkezik 
nyelvvel, minden normális értelmű ember elsajátítja anyanyelvét, s 
erőfeszítés nélkül képes annak használatára. A nyelv természetes 


mivolta gyakran arra késztet, hogy úgy véljük, a nyelvhasználatot 


3 FODOR István, Mire jó a nyelvtudomány? Bp., Balassi, 2001, 15. 

meg sem kell magyarázni. Semmi sem áll messzebb azonban az 
igazságtól. Vannak emberek, akik tudnak olvasni, mások nem; 
vannak, akik tudják a számtant, mások nem; vannak, akik tudnak 
sakkozni, mások nem. Ugyanakkor mindenki képes egy rendkívül 
bonyolult nyelvi rendszer elsajátítására és használatára. 

A nyelv többszintű rendszer, mely szavak és mondatok 
segítéségével hozza kapcsolatba a gondolatot és a beszédet. Két 
alapvető tulajdonsága, hogy különböző szinteken szerveződött, és 
produktív: a szabályok lehetővé teszik, hogy az egyik szinten 
meglévő egységeket sokkal nagyobb számú egységbe kombináljuk a 
következő szinten. E két tulajdonság minden emberi nyelvre 
jellemző. 

A nyelvnek két fontos használata van: a produkció és a 
megértés. A produkció során egy kijelentésszerű gondolatból 
indulunk ki, valahogy lefordítjuk azt egy mondatra, s végül olyan 
hangokat bocsátunk ki, amelyek a mondatot kifejezik. A megértés 
során a hangokból indulunk ki, a szavakat alkotó hangokhoz 
jelentéseket rendelünk hozzá, a szavakat mondattá kapcsoljuk össze, 
s azután ebből valahogy eljutunk egy kijelentéshez." 

A fentiekből következik, hogy nyelv nélkül, magyar nyelv 
nélkül nem létezhetünk. Nemzettudatunk alappillére a nyelv. 
Használni, jól használni (produkció) viszont meg kell tanulnunk, 


meg kell tanítanunk. Ez adja meg összetartozásunkat. Azonban az 


a ATKINSON, R.L., ATKINSON, R.C., SMITH, E.E., BEM, D.J., Pszichológia, 
Bp., Osiris, 1997, 249, 257-258. 

életben való boldoguláshoz a nyelvismeret használhatóságára van 
szükség (megértés), nem elméleti szabályokhoz és rendszerekhez 
való igazodásra. Mércénk az lehet, amit Kosztolányi , öntudatnak" 
definiált. Arra kell törekedni, hogy ilyen nyelvi öntudattal 
rendelkezzünk. Nyelvi nevelésünk — művelődésünk egész életünkön 
keresztül — folytatódik. — Kezdődik a családban, elsősorban 
édesanyánktól és közeli  hozzátartozóinktól,  környezetünktől 
sajátítjuk el annak a népnek a nyelvét, anyanyelvünket, melyhez 


tartozunk. 


1.2. . Az anyanyelvről 


Gál Sándor vallomása az anyanyelvről: Van három szavunk, 
amely meghatározza létezésünk teljességét. Az első az anyaöl, a 
második az anyaföld, a harmadik pedig az anyanyelv. Az első az 
életet adó, az életre nevelő, a második a létezésünk, sorsunk, 
munkánk, sikereink és kudarcaink színtere, s majdani nyugvóhelyünk 
is. 
És ami e kettőt egybefogja — a harmadik -, az az anyanyelv. Hogy 
nyelvünk létezésünk hármas egységét az anya szavunkkal kapcsolta 
egybe, az nemcsak azt jelenti, hogy a három fogalom milyen 
mértékben meghatározója életünknek, de egyúttal a nyelv, a magyar 
nyelv sűrítő erejét és képességét is fölragyogtatja. 
A Magyar értelmező kéziszótár így határozza meg az anyanyelv 


fogalmát: , Az a nyelv, amelyet az ember gyermekkorában (elsőként) 

tanult meg, s amelyen rendszerint legjobban és legszívesebben 
beszél?" 

A mi nyelvünk a magyar. Akik anyanyelvként beszéljük, nem 
is tudjuk, mennyire mélyen ismerjük használatának írott és íratlan 
szabályait. Bizonysága ez annak, hogy anyanyelvtudásunk a 
legtermészetesebb és legfölmérhetetlenebb dolog a világon. Déry 
Tibor , legnagyobb földi kincsemnek? nevezte és így írt róla: 
, Internacionalista vagyok... hat nyelven olvasok, három nyelvet 
beszélek tűrhetően, életem egynegyedét külországokban töltöttem, s 
a délibábos magyar rónát nem tartom okvetlenül szebbnek Umbria 
dombjainál, mégis a magyar nyelvet tekintem legnagyobb földi 
kincsemnek, s minden porcikámmal tiltakozom megrontása, csúffá 
tevése, elárulása és kisemmizése ellen. Mesterségem szerszáma, 
tisztának, tündöklőnek s tökéletesnek szeretném látni; gondolataim 
televénye, gazdag, mély és termékeny legyen; képzeletem kertje, 
ezért  nyesegetek, ojtok, dugványozok benne, s igyekszem 
áttekinthető rendet teremteni lélegző sűrűjében... Nyelvemben 


hazafias vagyok, s így fűzöm egybe végleteimet.""" 


1.3. — Nyelvtestvérség, nyelvédesanya 


Sokszor hallhatjuk, hogy az egy anyanyelvűek testvérnek 


nevezik egymást, jóllehet még csak nem is távoli rokonok. Egyetlen 


§ Magyar értelmező kéziszótár, szerk. JUHÁSZ József (et.al.), Bp., Akadémiai 
Kiadó, 1972, 46. 
15 DÉRY Tibor, Legnagyobb földi kincsem, I.m., 1980, 250. 

okkal aligha magyarázhatjuk ezt, hiszen itt gondolhatunk például a 
közös őstől való származás mítoszára, a közös múltra, a közös 
kultúrára. 
Krúdy Gyula: Nyelvünk és múltunk című írásának részlete csodálatos 
szavakkal vall erről: , Kis forrásból eredő folyó a nyelvünk, táltosok 
és hittérítők, a Don mellől jött harcos keleti fejedelmek és furulyázó 
pásztornépek szavaiból keletkezett. Szerelmes költők és névtelen 
történetírók tollán és lantján át jöttek az új magyar szavak, mint korai 
ősszel elszállnak a virágok pelyhei a hegytetőkről, elgurul az őserdei 
makk, útra kél a pókháló. 
Az első költők leszedegették a süvegjük mellől a pókhálót, és szép 
magyar szavakat szőttek a puszták felett lebegő virágpelyhekből. A 
névtelen jegyzők a tölgyfák lehullott gyümölcsét szedegették össze. 
Fegyverkovácsok munkája közben, harci mének legeltetése 
alatt, a holdfénynél éneklő pogány asszonyok dalolásából született a 
magyar nyelv. A csodaszarvas rázta le agancsával az erdő ékszereit, a 
piros bogyókat, hogy szép magyar szavak legyenek belőlük. A 
Tiszán, sötét éjjelen, egy andalgó halászlegény meglepett szívéből 
pattant fel egy új szerelmes szó, mint a hóvirág. És az Árpád- 
királyok sírboltjaira új magyar szavakat véstek. Az igricek nyelve 
sok viszonytagságon ment keresztül, amíg mai ékességeihez jutott. . . 
A magyar nyelv a Tiszához hasonló kanyarulatokkal 
vándorolt útján. Növekedett, szélesedett, gyarapodott. Kis mécsek 
égtek, amelyek világánál költők hajoltak a pergamen fölé, és ötvösök 


módjára csiszolták a nyelv ékköveit. Tudósok, írók támadtak, és a 

kolostor nyárfasorában hátrafont kézzel sétálgató tudós szerzetes már 
nem gondolkozik Tacitus nyelvén... 

Nem kell bántani drága, árva gyermekből királyfivá 
növekedett magyar nyelvünket. Őt már senki se veheti el tőlünk. 
Amint a múltunk, a legsajátosabb nemzeti múltunk is a miénk marad, 
bármi történjék." 

A nyelvtestvérség tudatának és érzésének a föltétele tehát — 
amint a fenti sorok is mutatják -, hogy anyanyelvünkre úgy 
tekintsünk, mint kiapadhatatlan forrásra, mint ahogy a mindennapi 
életben a szülőre. Irodalmunk tanúsítja: századok óta eleven az az 
érzés, hagyományozódik az a gondolat, hogy nekünk a magyar nyelv 
—- édesanyánk. A XVIII. századi költőnek, Édes Gergelynek 
szavaival: 

,, Édesanyám és hív nevelőm a tiszta magyar nyelv, 

Amellyen eleink szóltanak, édesanyám. 

Édesanyám, mellyen kinevezni tanúltam először 

A dolgok neveit s képeit, édesanyám. 
Édesanyám, amelly emlőin gyenge gerézdként 

Függve nevelt s gonddal tarta fel, édesanyám. 
Édesanyám, amelly két térdeit adta legelső 

Zsámolyomúl, nyújtván karjait; édesanyám. 
Édesanyám, amelly a téjjel kezdte szerelmét 


Éreztetni velem; szüntelen édesanyám." ..." 


" KRÚDY Gyula, Nyelvünk és múltunk, Uo., 34-35. 
1 ÉDES Gergely, Édesanyám és nevelőm, Uo., 329. 

Napjaink költészetéből is kisüt ez az érzés, benne is 
lombosodik ugyanez a tudat. Példaként Illyés Gyulától, a magyar 
nyelvhez intézett ódájából idézek: a költő 

,.. Szólni tudó más nyelveken is, 

hű európaiként 

mondandói miatt figyelemre, 

bólintásra becsült más népek előtt is: 

nem léphet föl oly ünnepi polcra, 

nem kaphat koszorút 

oly ragyogót, amelyet, szaporán lesietve ne hozzád 

vinne, ne lábad elé 

tenne, mosollyal bírva mosolyra vonagló 

ajkad, fölnevelő 

édesanyám." " 

Közös édesanyának, a magyar nyelvnek a gyermekei vagyunk 
tehát valamennyien: nyelvünkben, nyelvünk által testvérek. Hiszen a 
nemzeti és az emberi közösség számára valakivé, azaz emberré, 
társadalmi lénnyé általa lettünk, tőle születtünk. Kutatva, hogy 
megfogalmazódott-e tömörebben is ez a fölismerés, ez a mélyen 
emberi érzés, egy különlegesen szép szóösszetételre találtam: a 


nyelvédesanyára. 


BILLYÉS Gyula, Összegyűjtött versei II., Bp. Szépirodalmi Könyvkiadó, 1993, 
579. 

, Nyelvédesanyám 
hitem tudásom 
küldj csak előre vadak közé 
martalékul dobj, ha a sors ez 
vess oda farkas fogának 
lakjon jól velem aki éhes. ..?"" 

Kiss Dénes lelkében fogamzott meg a szó, az ő verséből való. 
Talán a földédesanya ihlette az alkotót. Ne kutassuk, nem ez a fontos, 
hanem maga a fölemelően gazdag fogalom, a szóremek, s az a tény, 


hogy ő velünk marad akkor is, ha eltávozik körünkből a vér szerint 


való; nem hagyva engem, téged, senkit igaz árvaságra. 


29 KISS Dénes, Nyelvédesanyám, I.m., 1980, 325. 


24 


2. Nyelvünk fejlődésének története 


Nyelvünkről, a magyar nyelvről hosszú ideig az a hiedelem 
élt, hogy testvértelenül, rokontalanul áll a nagyvilágban. A XIX. 
században még Vörösmarty Mihály , a Szózat költője is komor 
hangon írta: 

, Néz nyúgatra, borús szemmel néz vissza keletre. 

A magyar, elszakadott testvértelen ága nemének;? ? 

Ma már tudjuk, hogy nem ilyen testvértelen népünk, nyelvünk: közel 
s távolban egyaránt élnek rokonai. 

Nyelvünk helye a világban ma már tudományos pontossággal 
meghatározható. Ma a világon kb. 3000 nyelv létezik. Ezt a 3000 
nyelvet 7,6 milliárd ember beszéli. Régen még több nyelv volt, 
hiszen nyelvek halnak ki, miközben élő, feltáratlan nyelvek kerülnek 
elő. A nyelvek eloszlása a földön igen változatos képet mutat. Indián 
nyelv kb. 1200 van. Afrikában mintegy 700 féle néger nyelvet 
beszélnek. Új-Guineában 500 nyelven közlik ismereteiket az 
emberek. Európában 62 nyelv ismeretes. Míg Ázsiában vezető nyelv 
a kínai, Amerikában az angol, Európában a német, bár az utóbbi 
időben az angol itt is kiszorítani látszik a németet. 

A magyar nyelvet sokan beszélik. 15 millióan, s a világon a 
legtöbbet beszélt nyelvek között a 29. Nagyon előkelő hely, s még 
előkelőbb, ha azt látjuk, hogy Európában a 12. helyet foglalja el. 


" VÖRÖSMARTY Mihály, Zrínyi — V.M., Összes költeményei I., Bp., 
Szépirodalomi Könyvkiadó, 1978, 142. 

Önálló élete nyelvünknek kb. 2000 éves, tehát a honfoglalás idején 
mi már magyarul beszéltünk. Természetesen ez a nyelv nyelvünk 
nem mai állapotát tükrözi. Fejlődésének fejezetei történelmünk 
sorsfordulói szerint éles körvonalakkal, pontosan rajzolódnak ki. 

A nyelv, ahogy minden, ami él, szüntelenül mozog és 
változik. A mienk is nagy utat tett meg az 1200 körül lejegyzett 
Halotti beszéd óta, s haladásában nem áll meg ezután sem. 
Történelmünk örökösen viharos századai során közüggyé csak 
olyankor vált, amikor az elmerülés veszélye fenyegette 
anyanyelvünket, s egyszersmind nemzeti létünket. 

A magyar nyelv a latin nyelv középkori több évszázados 
uralma után a reformáció századában, a XVI. század nagy népi 
megmozdulásában vált igazán általánossá, lett az irodalom, a közélet 
elismert nyelvévé. A prédikátorok, írók nagy buzgalommal 
fordították a nép nyelvére a könyveket, mindenekelőtt a Bibliát, s 
írták világi tárgyú munkáikat. Mindezt most már nem latinul, hanem 
az édes hazai nyelven. Bár nálunk más európai országokhoz 
viszonyítva csak később ért be ez a folyamat. Mátyás király 
udvarában még latinul írta Európa-szerte híres verseit Janus 
Pannonius, de az idő már megért a változásra, ott volt a kor 
levegőjében. Ady Endre megrázó erejű verse híven fejezi ki a kor 
válságát: 

,, ?Diák, írj magyar éneket, 

Diák, a Földön Dante is élt. x 


Kacagott, kacagott a diák. 

Latin ütemben szállt a dal, 
Nem magyarul, sohse magyarul. 


Vergődött, vergődött a diák. 


Lelkében Petrarca dalolt 
S keltek újféle magyar zenék. 


Álmodott, álmodott a diák. 


De néha, titkos éjeken 
Írt s eltépte, ha magyarul írt. 


Zokogott, zokogott a diák." 


Egy évszázaddal később, a török hódoltság második 
századában Zrínyi Miklós már ezt írta a Szigeti veszedelem 
előszavában: ,,... szegény az magyar nyelv: az ki históriát ir, elhiszi 
szómat." 

A következő évszázadban már nem csak a latin, hanem a 
hivatalos nyelvvé tett német is akadályozza a magyar nyelv szabad 
fejlődését. 

Pedig ebben a korban — a felvilágosodás korában — bőven teremnek 


az új fogalmak, de még hiányoznak az új magyar szavak. Bessenyei 


"2 ADY Endre, Mátyás bolond diákja - A.E., Összes versei, Bp., Szépirodalmi 
Könyvkiadó, 1977, 72. 
SZRÍNYI Miklós, Szigeti veszedelem, Bp., Szépirodalmi Könyvkiadó, 1964, 8. 

György, Mária Terézia testőre, a nyugati műveltség fényénél írta 
serkentő sorait. 

, Jegyezd meg e nagy igazságot, hogy soha a földnek golyóbisán egy 
nemzet sem tehette addig magáévá a bölcsességet, mélységet, 
valameddig a tudományokat a maga anyanyelvébe bé nem húzta. 
Minden nemzet a maga nyelvén lett tudós, de idegenen sohasem." 
A szabadon fejlődő nyelv maga teremti az új fogalmakat kifejező új 
szavakat. A XVIII. század magyar nyelvét írók és tudósok mozgalma 
újította meg, melynek élén az irodalmi élet vezére, Kazinczy Ferenc 
állt, kinek jelszava: Mi ezt a nyelvet szeretni tartozánk, ha ily szép és 
a maga nemében egyetlen nem volna is: mert a miénk. 

Ortológus és neológus nálunk és más nemzeteknél című írásában 
vallja: ,A nyelv egyik legféltőbb kincse, egyik legfőbb dísze a 
nemzeteknek s a nemzeti léleknek mind igen szép képe, mind hív 


ks f4 ns 25 
fenntartója s ébresztője." 


Kazinczyék nyelvújító mozgalma a 
reformkor nyitányaként a Magyar Tudományos Akadémia 
létrejöttekor valósult meg. Széchenyi István, aki az akadémia 
megteremtésében példamutató szerepet játszott, egyik feladatként a 
nyelv művelését jelölte meg: , Az anyanyelv tökéletesítése tehát — 
mert az által a nemzeti jó nőtten nő — kötelességeink egy legfőbbike; 
s midőn igazi nemességünk, értelmi súlyunk, s az által lelkünk 


esztendőrül-esztendőre, naprul-napra bővül s tágul, nyelvünknek is 


egyenlő idomzatban tágulni s haladni kell; s így, ki magyar nyelvünk 


2$ BESSENYEI György, A magunk nyelvén, I.m.,1980, 277-278. 
5 KAZINCZY Ferenc, Legféltőbb kincsünk, Uo., 278. 

kifejlését, gyarapodását, gazdagulását hátráltatni akarja, egyenesen a 
hon legbecsesb javát gátolja, s ekép mint sértője s ellensége 
nemzetiségünknek, nem dicséretre, hanem büntetésre, átokra 
méltó." 

Intő szava, akár a kor többi politikusáé, tudósáé vagy 
költőjéé, az anyanyelv védelmét, művelését hazafiúi cselekedetnek 
tekintette. Mégis történelmünk során e feladatról gyakran 
elfeledkeztek. Ebben elsősorban a történelem akadályozta a kor 
magyarjait. Tömegesen beszélő nemzetté kellett válnunk, hogy e 
kötelességként emlegetett teendőn mindenki munkálhasson, vagy 


legalábbis az első lépéseket nem csupán tapogatózva, hanem a 


szakemberek segítségével megtegye. 
2.1. Nyelv és beszéd 


Kodály Zoltán 1937-ben Gombocz Zoltánra, nyelvtudósunkra 
emlékezve figyelmeztetett az élő beszéd romlására: Nálunk semmi 
beszédkultúra, semmi oktatás nincs, sőt a hangzó beszéd 
alaptörvényei sincsenek tisztázva. 

A gyakorlati teendőket is megmutató előadásában a magyar kiejtés 
romlásától félve, tettre buzdította mindazokat, akiknek feladatuk az 
élőbeszéd törvényeinek megfogalmazása, a nyelv gondozása, sőt a jó 


magyar ejtés elterjesztése. 


26 SZÉCHENYI István, Előítélet nélkül, Uo., 279-280. 

De hát miért kell annak magyarul tanulni, aki magyarnak született? 
Kodály erre a kérdésre így válaszol: , A magyart is tanulni kell, még 
született magyarnak is. Ha nem csiszolja, újítja folytonosan, 
berozsdásodik.? "" 

Odáig kell jutnia, folytatja Kodály, hogy nyelvtani hibáit, 
idegenszerűséget, minden rosszul ejtett szót árulásnak érezzen. Ha 
nálunk tízszer, húszszor nagyobb népek meg tudták e kérdést oldani, 
majd csak megtudjuk mi is. Fölvetette a kérdést: vajon más népek 
fejlett beszédkultúrája magától jött létre s nem századok tudatos 
munkájának eredménye? Tanácsolta, intsük, tanítsuk egymást 
szeretettel, félretéve egyéni hiúságot, vélt jobbantudást, semmi 
egyebet sem tartva szem előtt, mint egy eljövendő nagy magyar 
kultúra ideálját. Ez pedig beszédkultúra nélkül el nem érhető. 

Kodály lelkes kiállása beszédünk aggasztó ügye mellett 
pezsdítően hatott a nyelvészekre. Azonban a megoldás alapvető 
feltételei hiányoztak hozzá, hogy megszüntetésük lehetővé váljon. A 
társadalomnak kellett alapvetően megváltoznia, hogy a nyelv 
pallérozása össztársadalmi üggyé váljék. Kodály a nyelv romlásának 
okait, valóságos veszélyeit vizsgálva hirdette, hogy a jó ejtés alapozó 
műhelyei az , iskolák". Ha itt nincs kellően felkészített óvónő, tanító, 
tanár, akkor romlik a beszéd. Az okokat kutatva, ezért sorolja 
második helyre az , oktatás teljes hiányát". Sokan beszédhibával 
mennek végig az életen, holott fiatalkorukban könnyen leszoktak 


volna róla. Hiszi és bízik benne, hogy mellé fog állni minden 


"KODÁLY Zoltán, A magyart is tanulni kell, Uo., 189. 

öntudatos magyar, ha megérti, hogy itt többről van szó, mint 
nyelvészeti vitákról, a nemzet élni akarásáról. 

Hol romlik a kiejtés? — teszi fel a kérdést. A választ is 
megfogalmazza Kodály: Ahol fogyatékos a nemzeti öntudat és a vele 
járó felelősség." 

Pedig erre a felelősségre már Kölcsey Ferenc is figyelmeztette 
unokaöccsét, Kölcsey Kálmánt a Parainesis című művében. , Teljes 
birtokában lenni a nyelvnek, melyet a nép beszél: ez az első s 
elengedhetetlen feltétel. De erre még nem elég azon nyelvismeret, 
mely dajkának karjai közt reánk ragadt; s azt hinni, hogy 
gyermekkori nyelvünkkel az élet és tudomány legmagosb s 
legtitkosb tárgyait is tisztán s erőben előadhatjuk, nevetséges 
elbízottság. Igyekezned kell nemcsak arra, hogy beszéded hibátlanul 
zengjen ajkaidról; hanem arra is, hogy kedves hajlékonysággal, 
gazdag változékonysággal, tisztán kinyomva s szívre és lélekre 
erőben  — munkálva, okaidnak s érzelmeidnek akaratodtól függő 
tolmácsa lehessen. 

Meleg szeretettel függj a hon nyelvén! mert haza, nemzet és nyelv, 
három egymástól válhatatlan dolog; s ki ez utolsóért nem buzog, a 
két elsőért áldozatokra kész lenni nehezen fog.""? 

Kölcsey Ferenc a Parainesisben tehát már a helyes kiejtésre 


is felhívja a figyelmet. 


38 vö. DOBOZI Eszter, Kodály Zoltán Nyelvészeti munkái — 
https://docs.google.com/viewer?a — v8rg—cache: ZCyM7UUO-KUJ: 
www.c.3.hu/-nyelvor/period/1314/13141(2012. jan. 9.) 

3 KÖLCSEY Ferenc, Meleg szeretettel függj a hon nyelvén, I.m., 1980, 187. 

Kodály Zoltán a helyes kiejtésre való nevelés szempontjából 
követeli: "Tegyünk lépéseket, hogy minden rendű  oktatóink 
kiképzésében a helyes magyar kiejtés az eddiginél nagyobb 
figyelemben részesüljön. Ne kaphasson tanításra jogosító oklevelet 
az, akinek magyar beszéde nem kifogástalan. 

Kodály figyelmeztetése sokakat megrázott. Bárczi Géza 
akadémikus az 1965. október 22-23-án, a Magyar Nyelvtudományi 
Társaság által rendezett Helyes kiejtés, szép magyar beszéd című, az 
, egri kiejtési konferencia?" néven azóta is emlegetett tudományos 
tanácskozáson a következőket mondta: 

Mindenkitől, aki a nemzet nevelője, tanár, tanító, színész, 
ismeretterjesztő, mert mindezek a nemzet nevelői, de mindenkitől, 
aki a nyilvánosság előtt szót kér, meg lehet kívánni, hogy irodalmi 
nyelvünkhöz méltó, egységesen szabályozott, szép magyar kiejtéssel 
beszéljen. 

Tudóshoz illő szerénységgel és nyíltsággal ismerte be, hogy 
egyelőre meg sem tudjuk mondani, hogy mit és hogyan akarunk, 
mert mindnyájunkra ráfér a tanulás. 

Hogy kinek milyen az  anyanyelvtudása, anyanyelvi 
műveltsége? Megállapítani ezt nem nehéz, de a meglévőt valósan 
értékelni bölcsesség dolga is. Kisebb fogyatékosságokért is inkább 
elmarasztaljuk azokat, akik így vagy amúgy anyanyelvünkből élnek. 
Ha író, tanár vagy színész tájékozatlan, illetve botlik, mindig 
súlyosabb nyelvünk sérelme, mintha más valaki hibázik. A 


hivatásosokra kisebb törvénysértésekért is neheztelünk, másoknak 

inkább elnézzük az apró vétségeket. Enyhébben bíráljuk el azokat, 
akik körülményeik vagy életkoruk miatt nem pallérozhatták 
kellőképpen nyelvhasználatukat. 

Keményebben, akiknek kedvezők voltak erre a lehetőségeik. 
Legigényesebb és legkérlelhetetlenebb magunk iránt nekünk kell 
lenni pedagógusoknak, de tudnunk kell, tökéletesen mi sem 
beszélhetünk, hiszen tökéletes csak maga az anyanyelv lehet 
korlátlan lehetőségeivel. A gyöngéket, a rászorulókat gyámolítanunk 
kell, s munkánk csak akkor boldogít, ha közben másfelé is látunk, 
ahogy azt Simon István írja Levelek című versében. 

5, A levél, amelyet ő írt 


kedves betüivel, 


de messziről izen — 

benne sincs pont s vessző, mint 
Apollinaire 

világhires verseiben; 

pedig anyám, szegény, ő 

nem a világnak írta, 

csak énnekem 

egy suhogásos, késő 


ge es 


míg közben tán kidőlt a tinta. 

Nem, persze, hogy nem vers ez, 
talán csak nekem tűnik, 
elnézve ákombákom, 


de szent betűit. ?? 


A beszéd most először emelkedik békés körülmények között 
közüggyé. Igaz, ezúttal is a történelem hatására. Szólásjogot kapott 
társadalmunk valamennyi rétege. Joga gyakorlásához bőségesnél, 
bőségesebb módot is: gyűlések, ünnepségek beszédre csábító vagy 
kényszerítő alkalmait. 

Vagyis: kirakatba került a beszéd. Ennélfogva senki számára sem 
közömbös, hogy minősége javul-e, romlik-e. Égetően időszerű tehát 
az általános beszédkultúra megteremtése. Persze az út hosszú lesz, 
mert beszélni nehéz! A magam bőrén tanultam meg, milyen 


irgalmatlanul nehéz — mondta Péchy Blanka. 


OSTMON István, Gyönyörű terheim, Bp., Szépirodalmi Könyvkiadó, 1976, 226. 

3. A beszéd 


Deme László írja: , A beszéd az egyénnek társadalmi érvényű 
eszközökkel és formában való hangos reagálása külső vagy belső 
ingerekre; szerepe — sőt általában célja is — valami belső tartalom 
kifejezése s ezáltal a társadalom más tagjainak tájékoztatása és 
gondolati vagy cselekvésbeli magatartásuk befolyásolása." " 

A meghatározás leszögezi, hogy a beszéd nem tény, hanem 
tevékenység, melynek három tényezőjét különbözetjük meg: 

- . a beszélő, aki megnyilatkozik; 

- . a hallgató, akihez a megnyilatkozás szól; 

- . a beszéd tárgya, amiről a megnyilatkozás történik. 
Ehhez a három tényezőhöz három funkció kapcsolódik: 

- . a kifejezés, ami a beszélőre jellemző; 

- . a befolyásolás, ami a hallgatóra irányul; 

- . a tájékoztatás, ennek pedig a külvilág a tárgya. 
A három beszédfunkció mindig egyszerre van jelen, de mindig más- 
más közülük az uralkodó elem." 

A beszédnek az alapegysége a jelzés, ami a hármas funkciót 
hordozza. ,A jelzés olyan fizikai vagy fizikalizálható jelenség, 
amelyben a jelzés adója valamit úgy fejez ki, hogy általa a beavatott 


jelzésvevőt informálja, és/vagy magatartásában befolyásolja. . . 


31 DEME László, I.m., 1984, 11. 
32 vö. DEME László, Uo., 11. 

A jelzés kerek, lezárt, közlő erejű alapegység. A beszédbeli jelzést 
mondatnak nevezzük; a beszédnek a mondat a minimális egysége." 
A beszéd egyéni, fizikai valóság, hangadással járó tevékenység, ami 
ingerek formájában éri el a hallgatót. 

Az ember egyik legjellemzőbb emberi tevékenysége tehát a 
beszéd. Az ember kezdettől fogva társas lény, és volt mondanivalója 
mások számára a környező világról és önmagáról. Gondolatait, 
amelyekben a valóság tükröződik, nyelvi burokba öltözteti. Ez a tény 
teszi érthetővé, hogy a beszédkészség, a kifejezőkészség fejlesztése 
miért vált központi kérdéssé. 

Most már csak az a kérdés: hogyan? 

, AZ emberek általában azt hiszik, hogy szépen, , művészien" írni azt 
jelenti, hogy egyszerű gondolatait is az ember jól fölciírázva, 
bonyolultan adja elő. Ennek éppen az ellenkezője az igaz. Szépen az 
ír és beszél, akinek sikerül még a bonyolult gondolatait is egyszerűen 
és világosan előadni. A művészet pedig ott kezdődik, ahol az ember 
az ilyen előadással még élvezetet is szerez hallgatóinak. ... Az írás és 
a beszéd módja mindenkit leleplez. Jól beszélni és írni magyarul, ez 
tehát igazánból: jellemkérdés. "? 

Beszédünk kialakulását a következő tényezők irányítják: Örökletes a 
beszéd szerveinek felépítése, melyet a szülőktől, nagyszülőktől 
örököljük. Örökletes az egyéni beszédkészség. Kialakítására nagy 


hatással van az egyén vérmérséklete. 


5 DEME László, Uo., 1984, 13. 
3 ILLYÉS Gyula, Egyszerűen és világosan, I.m., 1980, 167-168. 

A beszédkörnyezet nem örökletes tényező, viszont hihetetlenül nagy 
a befolyása a beszéd kialakítására. 

Ezért fordítottak figyelmet már az ókoriak is a gyermek közelében 
élők beszédének tisztaságára, ezért írta Ointilianus: Mindenekelőtt 
arra kell ügyelni, hogy a dajkák ne beszéljenek hibásan. A gyermeket 
körülvevő felnőttvilág oly erős hatással van beszédfejlődésére, hogy 


minden más csak másodrendű szerepet játszhat. 


3.1. — A beszéd stílusa 


A stílus a nyelvi eszközöknek céljainkhoz igazodó 
felhasználási módja. Mondanivalónk kifejtése közben általános és 
különleges stíluskövetelményekre vagyunk tekintettel. 

Milyen legyen a beszéd stílusa? 

A stílus legyen világos, egyszerű, tömör, szemléletes és jó hangzású. 
Nyilvánosság előtti megszólalásunkban a legfontosabbnak tetsző 
jegy: a közvetlenség. A  beszédstílus  közvetlenné válása 
társadalmunk. átalakulásával összefüggő, demokratikus fejlemény. 
Benne és általa az fejeződik ki, hogy a beszélő és hallgató 
kapcsolatában meghatározó lett a közös ügy, tehát végső soron a 
partnerség, a partneri szemlélet. Ez az egyenjogúságot föltételező 
kapcsolat váltotta föl, illetve módosította a korábban egyértelműen 
kötelező és megszokott fölé-alárendeltségi viszonyt. Fegyelmezett 
közvetlenség lebegjen a nyilvánosság előtt megszólalók szeme előtt. 


Hogy ez nem elérhetetlen, számos közéleti példa tanúsítja. 

A közvetlenségre való törekvés rendszerint érinti magát a 
szöveget is. A nyelvi stílus is kerülhet e törekvés formáló hatása alá. 
Ilyenkor a beszélő célszerűen válogat a lexikai és grammatikai 
szinonimák közül. Ilyen jellegű alakítása a nyelvi stílusnak 
elősegítheti, sőt fokozhatja a hangzásbeli közvetlenséget. 
Természetesen, mivel ezeket a követelményeket a magyar nyelv 


közegében valósítjuk meg, elsőrendű követelmény a magyarosság. 


3.2. . Magyarosság 


Mészöly Dezső: Függőkert című versében így vall erről: 

, Nékem akárki, mihelyt egyszer megereszti beszédét, 
rögtön elárulja, hol honos és gyökeres. 

Hogyha dunántuliak szaporán rövidittik a hangzót, 
s pattintják ügyesenn, ritmkusann a szavuk, 

ráfülelek: ni, akár a bogárdi, csobánci rokonság! 
És ha a Kiskunság Pestre szakadt fiait 

hallom a villamoson dörmögve, hibátlanul őzni: 
szentmiklósi tanyánk s nagypapa árnya kísért. 

Majd ha a rengeteg E seregelve, pezsegve repes fel 
két útitársam közt, s ellepi árva fejem, — 
lelkendezőn ütöm azt fel, nem mosolyogva felettek: 
mintha diák volnék, átölel újra Patak! 

Hol vagyok én gyökeres? Buda, Kiskunság, a Dunántúl, 


sőt Szeged is, Patak is , pátria" egy kicsikét. 

Mint Szemiránisz függőkertjei, zöld zuhatagként 


terjedek és lebegek: szélbe suhog gyökerem."? 


3.3. — A világosság 


Az a követelmény, mely biztosítja, hogy a hallgató már a 
beszéd elhangzásának pillanatában megérti azt, amiről beszélünk. 
Aki világosan akar írni és beszélni, annak ismernie kell a magyar 
nyelvhelyesség szabályait, de buktatóit is. Paizs Dezső ajánlja 
figyelmünkbe a következőket: Sokat kell foglalkozni a nyelvvel, 


stílussal, szókinccsel. 


3.4. — Egyszerűség 


Tamási Áron írónk egyik fontos követelménynek tartja a 
beszéd egyszerűségét. Ő maga szolgál erre példát Jelképes erő és 
hatalom című írásával. , A különböző nyelvek melegéből keltek ki a 
különböző népek, melyeket az atyafiság és az együttes érdek alapján 
a közös szó szervezett nemzetekké. 

Velünk is ez történt. 

A magyarságot is az atyafiság és az együttes érdek alapján a 

sors verte egybe; hazát a bátorsággal irányított életösztön szerzett 


neki, de nemzetté a magyar szó teremtette. 


35 MÉSZÖLY Dezső, Függőkert, Uo., 216-217. 

Mint jelképes erő és hatalom, a magyar szó nekünk a 
legnagyobb ereklye. Kegyelet, hűség és becsület illeti őt." "" 

Illyés Gyula az Egyszerűség, zavarosság című írásában a 
következőket olvashatjuk: , Nem a dolgokat kell egyszerűsíteni, 
hanem a bonyolult jelenségeket világosan, egyszerűen ábrázolni. 
Zavarosan írni a legkönnyebb. Az effajta író úgy tesz, mintha a 
gondolatai lennének bonyolultak. Ahhoz, hogy egy gondolat 
átmenjen egy másik emberbe, a nagyobb erőfeszítést a leadónak, az 
írónak kell megtennie... Nem művészet, hanem szemfényvesztés az, 
amely nem egyszetűségre törekszik. Az egyszerűség az igazi rend, az 
a legkeményebb küzdelem a művészetben is.""" 

Sajnos napjainkban is sokan törekednek fennköltségre, abban 
a hiszemben, hogy nagy tudású, művelt ember látszatát kelthetik, 
pedig semmi sem gyakorol nagyobb hatást az emberekre, mint a 
természetes egyszerűség. , Minden rossz mondat törött ablak, melyen 
át egy rossz gondolatra látni... Ne akarjunk többet mondani, mint 
amennyit gondoltunk, mert mondatunk beteg lesz. Minden 
gondolatunkat külön mondatban fejezzük ki: az összenőtt ikrek 
ritkán egészségesek. Ne mondj semmit kétszer: a pleonazmus 
gondolathiányt árul el; ami haszontalan, az káros. Némely mondat 
olyan, mint a túlságos kövérségben szenvedő ember: alig bírja önnön 
felesleges zsírját. Az ép gondolat egyenesen megy célja felé, s nem 


tántorog, mint a részeg ember." - vallja Babits Mihály. 


56 TAMÁSI Áron, Jelképes erő és hatalom, Uo., 241. 
" ILLYÉS Gyula, Egyszerűség, zavarosság, Uo., 172-173. 
38 BABITS Mihály, A stílus helyessége, Uo., 163. 

3.5. . Tömörség 


Nem azt jelenti, hogy apró rövid mondatokat formálunk. 
Kosztolányi Dezső írja: , A mondat: egy gondolat összefüggő, 
kerekded kifejezése, formai tagolása, természetes lélegzetvétele. 

Hogy milyen legyen a mondat, rövid-e vagy hosszú, az 
nyilván nevetséges, avatatlan kérdés. A gondolatot és a mondatot 
nem lehet rőffel mérni. Véralkat dolga, hogy ki melyiket kedvelt, 
hogy melyik felel meg az író közlési vágyának, céljának, 
mondanivalója és előadása ütemének. 

Mind a kettő egyaránt jó lehet és közvetlen is. Itt minálunk a 
bírálók sokszor megróják ennek vagy annak , hosszú" mondatait. Ez 
a kifogás csak akkor volna helyénvaló, ha a rossz hosszú mondatokat 
rónák meg. Mert a hosszú mondatok között éppúgy lehetnek rosszak, 
mint a rövid mondatok között. 

Tévedés azt hinni, hogy a rövid mondatok , magyarosabbak" 
és , természetesebbek". Szerkesztésük válogatja, hogy melyik 
micsoda." 

A magyar nyelv kedvez a tömörítésnek, vannak összetételek, melyek 
egész mondatokat pótolhatnak. Pl.: kőszívű, történelem vihara, pokol 
árnyéka stb. Ezek ugyan költőiek, de a mindennapi életben használt 
kifejezések is alkothatnak tömör stílust. Németh László szerint a 
magyar nyelv tömörségét elsősorban az igéinek köszönheti. , Ha az 


ember a magyar nyelv erejére gondol, alig juthat más eszébe, mint a 


39 KOSZTOLÁNYI Dezső, Rövid és hosszú mondat, Uo., 158-159. 

tömörsége. A magyar nyelv ezt a tömörségét az igéjének köszönheti. 
A latin nyelven kívül egyet sem tudok, amelybe az igének olyan 
nagy szerepe lenne, mint a magyarban. Mint a latinban, a magyarban 
is az ige a tő, amely a legbujábban hajt; figyeljük meg, képzőink 
milyen nagy hányada vezet igéből igébe vagy névszóba, s aránylag 
milyen kevés az olyan képző, amely névszóból alkot főnevet vagy 
igét. ... a magyarban az ige ragjaiban hordja alanyát is. 


De a magyar ige tovább megy, tárgyát is magába tudja szedni." 


3.6. — Népnyelv, szleng 


Élő része még egy ideig nyelvünknek a népnyelv is. Íme egy 
példa: a buszon az idős bácsi rászól az utasokra: , szorosan emberek, 
de nem élivel ám, hanem lapjával!" Pontos, tömör, világos 
rendelkezés. 

Kolozsvári Grandpierre Emil írja: A szleng mondattana sok 
érdekességet rejteget. Eljegyzés mai módra kötetének, A fekete bula 
című írásából egy részlet: 

, Már az idézés befűtött nekik, de az még semmi volt ahhoz képest, 
mikor kicsaptak a suliból. Mert akkor kitört a nagy családi balhé. A 
fater úgy mászkált, mint egy előkelő idegen, és egyfolytában nyomta 


a szöveget. Kumma jól sóderolt, megélhetne belőle, ha nem volna 


19 NÉMETH László, Tömörséget kínáló nyelv, Uo., 173. 

főmérnök. Az élet célja, a felelősség, a kötelesség, épp osztályvizsga 
előtt, meg ami még belefér. 

A mutter meg a nagynéném a kezüket tördelték, s mikor a fater 
lélegzetet vett, rákezdték ők... 

Mi a túrót válaszolhattam volna nekik? Még nem voltam olyan pipás, 
hogy kipakoljak. Csak hallgattam, állati nagy tisztelettel, ahogy az 
őseit hallgatja a dolgozó, ahogy éppen aranyat köpnek. De akárhogy 
hallgattam, a fater végül észrevette, hogy a magasröptű szöveg nem 
az én esetem. Mire felemelte a hangját, hogy most is hogy nézek ki. 
Ezen marhára elcsodálkoztam, mert szerintem állati jó a szerelésem. 
Igazi tinizserszerelés: bőrjakó, farmer, a srácok majd lerohadtak, 
mikor megláttak. 

A Kati is, a fekete bula, aki miatt nyakig estem a lekvárba, ő is azt 
mondta rá, hogy frankó klafa! Láthatod, hogy az! Csak a kispolgárok 
rühellik, de hát azok le vannak ejtve. A suli, az más, a tanárokra 
gondolok, a srácokat már mondtam. A diri szeme úgy ugrált a 
szerelésemtől, mint egy bezsongott pingponglabda. De számít az? A 


diri nem egy menő fej!" 


3.7. . Szemléletesség 


Stílusunk akkor szemléletes, ha képszerű, változatos, ha a 


kimondott szó nyomán megelevenedik előttünk a tárgy, a 


4 KOLOZSVÁRI GRANDPIERRE Emil, A fekete bula -— K.G.E., Eljegyzés mai 
módra, Bp., Magvető, 1966, 52-53. 

cselekmény, a helyszín. Kosztolányi Dezső: Kücsük, a török leány 
című írásának részlete példázza ezt: 
, Abban az első osztályú, elfüggönyözött fülkében, melyben ültem, 
kívülem még három nő utazott, három török nő, három ízig-vérig 
modern török nő, fátyol és előítélet nélkül; az öreganya, az anya és 
egy tizenöt éves kislány, akit Kücsüknek hívtak, vagyis Kicsinek, 
Kicsikének. Sokáig gyönyörködtem ebben a bájos családban. Az 
öreganya, az anya s a kisleány úgy került itt együvé, egymás 
töszomszédságába, mint némely alpesi hegyeken a Tél, a Nyár és a 
Tavasz... 
Kücsük olyan volt, mint egy mézes rózsaszín-fehér cukrászsütemény. 
Rózsaszín selyemruhát viselt, s arcocskája olyan fehér volt, mint a 
tejhab. Az ő haja is festett volt, szalmasárga. Minden tekintetben az 
anyja tanítványának látszott. Majdnem szégyellte, hogy török. Csak a 
piros bőrpapucsa árulta el ezt, melyet fölvett a vonaton, meg az a 
rengeteg rózsacsokor, melyet magával hozott, az a sok égőpiros, 
vérző konstantinápolyi rózsa, mely hajnal óta illatozott ebben a 
fülkében, mint egy kertben, aztán az angóramacskája, mely alá török 
szőnyeget teregetett, a kék szemű, süket angóramacskája, melynek 
álma fölött gyöngéden őrködött." 

Sok példát lehetne felsorolni a mindennapi életből is, 
találkozunk valakivel, elmond valamit, s úgy válunk el tőle, hogy 
fogalmunk sincs miről beszélt. Napjainkban mindinkább terjed a 


nyegle beszédstílus. Miért? Rohanó napjaink nem adnak időt az ép 


3 KOSZTOLÁNYI Dezső, Kücsük, a török leány, I.m., 1980, 30-31. 

mondatok megformálására? Vagy igénytelenek vagyunk? Ilyen 


beszélgetést is lehet manapság hallani: 


— Üdv! 

— Cső! 

— Mizujs? 
— Kösz. 

— Nej? 

— Hm... 
— Meló? 
— Hát... 


— Srác? 


— Klassz. 

— Apja? 

— Naná! 

— Autó? 

— Ühüm. 

— Milyen? 

— Alfa. 

— És? 

— Tép. 

— Egészség? 
— Oké. S ti? 
— Csak-csak. 
— Nos. 

— Szi 

Hogy mi a véleményem: 
— Hm-hm. 

3.8. — Jóhangzás 


Idegen anyanyelvű ember sohasem ítélheti meg egy nyelv 
hangzási szépségét, mert mindenkiben csak saját anyanyelvének 
hangzása él, csak arról mondhat ítéletet, ha elfogult ítéletet is. 
Kosztolányi Dezső A tíz legszebb szó című írásában olvashatjuk: 

, Egy francia folyóirat azt az oktondi-bájos kérdést intézi az irodalom 
jeleseihez, hogy melyik a tíz legszebb szó. Erre komolyan nem lehet 
felelni. 
Olyan, mintha azt kérdeznék tőlünk, hogy melyik a zongora legszebb 
hangja. Minden a hangok viszonyától, a pillanatnyi lelkiállapotunktól 
függ. Ha azonban játéknak fogjuk föl a kérdést, akkor válaszolhatunk 
rá, játékosan. Ezt tette Paul Valéry is, aki az alábbi tíz szó mellett 
döntött: 

— Pure, jour, or, lac, pic, seul, onde, feuille, mouille, flute. 
Ez a szócsokor így hangzik nyelvünkön: 

- Tiszta, nap, arany, tó, hegyfok, egyedül, hullám, levél, 

csermely, fuvola. 

Minthogy azonban a költő a szavaknak nemcsak jelentését tekintette, 
hanem nyilvánvalóan zenei idomát is, a lehetőleg hű és pontos 
hangtani fordításuk ez: 

— Űr, úr, szór, csak, csik, föl, mondd, főjj, múlj, süt. 
Tanulságos ez a két lajstrom, s érdemes kissé eltűnődnünk rajta. 
. .. Az első, fogalmi fordítás magyarul is szép, hangzatos és kifejező. 


A második, hangtani fordítás szintén nem hat rosszul fülünkre. .. 

Minden nyelv egy külön hangszer, ... kimutatható, még Paul Valéry 
esetében is, hogy mindig olyan dallamos szavakat választott, melyek 
jelentésük szerint is emelkedettek és kellemesek, s hangzásukkal 
végzetesen kapcsolódik a fogalmi hátterük, ez pedig még a 
hangzásuknál is döntőbb. 

... Egy új világ kezdődik minden nyelv küszöbén, a szépség új 
birodalma, új értelmi és érzelmi törvényekkel. Mi tehát a tíz legszebb 
magyar szó? Ezt felelném abban a tudatban, hogy válaszom merőben 
önkényes, és éppúgy jellemez engem, mint nyelvünket: 

- Láng, gyöngy, anya, ősz, szűz, kard, csók, vér, szív, sír. 

Néhány tanács, csak a legfontosabbak: 

—- Kerüljük az olyan beszédet, melyben sok e hang van. 

- Vannak szavaink, melyek két alakban élnek: per-pör, veder- 
vödör, veres-vörös, felett-fölött stb. Mivel a magyarban a zárt 
ö hangot jelölni nem tudjuk, és ejteni sem tudja mindenki, 
még egyhangúbbá válik a nyelv hangzása a sok egyforma e 
ejtésével. Használjuk ezért minden esetben az ö-s alakot. 

- A mássalhangzó torlódás zörejessé teszi a hangzást, 
különösen a sziszegő hangok tömörítése hangzik 
kellemetlenül. Bizonyos mássalhangzók egymásutánja inkább 
nyelvtörő gyakorlat, mint értelmes beszéd. Pl.: Som mag 
vagy vad meggy mag (szójáték). 

— Bántja a fület, ha sok hosszú vagy sok rövid szó kerül egymás 


mellé. 


8 KOSZTOLÁNYI Dezső, A tíz legszebb szó, Uo., 68-70. 

- Ugyancsak fontos, hogy rövid és hosszú mondatok, értelmi 
egységek váltsák egymást, ezáltal teremtve meg a ritmus 


harmóniáját. 


3.9. . Idegen szavak 


Ádáz ellensége beszédünknek, a  magyarosságnak, ha 
szükségtelenül idegen szavakat használunk. Szorosan vett szakmai 
előadáson, hozzáértő közönség előtt természetesen megengedhető a 
szakkifejezés (terminus technikus) használata, de felesleges a 
műveltséget fitogtatni, sőt nemegyszer rosszul használni. 

Napilapok hasábjain olvashatunk olyan írásokat, melyek a 
pedagógusképzéssel foglalkoznak. Ezekben az írásokban ilyenféle 
megállapításokra bukkanunk: A tanító jól konvertálható pedagógus. 
Az idegen szót értő olvasó meglepődik a furcsa kifejezés láttán, mert 
úgy tudja, hogy ennek a szónak legelterjedtebb jelentése: , átvált". A 
meglepetést tehát az okozza, hogy a bankműveletre utaló jelző után 
nem valamilyen pénznév, valutanév következik, hanem a tanító, a 
pedagógus. Tehát ennek a szónak a jelentése ebben az esetben valami 
ilyesféle: átállítható, átirányítható. Visszatetszően rideg és stílustalan 
ez az idegen szó, ez az idegen szóból , előállított" jelző, ha 
emberekre, még inkább, ha emberek nevelőire vonatkoztatják. A 
konvertibilis valuta, a konvertibilis deviza, a konvertibilis pénz után 
és mellett konvertálható pedagógusról beszélni, sőt írni csak 


elidegenedett, bürokratikus stílusban lehet. Az így megfogalmazott 

elismerést vagy éppen dicséretet hallva, olvasva egyik szemünk sír, s 


a másik sem nevet. 


3.10. Rokon jelentésű szavak 


A rokon jelentésű szavak (szinonimák) közül ne csak azokat 
használjuk, amelyeket megszoktunk, hanem a változatosabbat, 
szebbet, a ritkábbat. A hallgató füle nemcsak gondolataink értékét 
fogja föl, hanem kifejezéseink zamatát is. Ahány rokon értelmű szó, 
megannyi világlátás, megannyi szemlélet. Ahány megnevezés, 
annyiféle hangütés, annyiféle szín és játék. Igazán jól akkor lehet a 
rokon értelmű szavakat használni, ha ismerjük a régi és a friss nyelvi 
fejleményeket, szóalkotásokat, s ha képesek vagyunk magunk is 
gyarapítani azt. Hogy ez nem lehetetlen, tanúsítja Pákolitz István 


Nevezet című verse. 


, Apám váltakozva használta 
mestersége címerét. 

Olykor harangozónak titulálta magát, 
néha a választékosabb sekrestyéssel 
kacérkodott; 

ha kérvényt írt, stílusosabbnak érezte 


a templomszolga — megjelölést. 

Az utóbbi miatt prüszköltem is néhányszor, 
ő meg furcsán visszakérdezett: 
- Mér, hát nemde szolga vónék?! 


Ettőlfogva azonban csak elvétve alkalmazta. 


Mikor végsőt csöndítettek neki, 
átmenetileg egy lótifuti legényke, 
majd jópár esztendőre 

egy civillé vedlett Annuska nővér 
követte hivatalában; 

bár ez a szentegyházfi 


sehogysem volt ínyére a híveknek. 


Véglegesnek látszó utóda, 
a Szentes Szöszke Józsi 
korszerűvé profanizálta címét: 


Oltári segédmunkás." " 


Anyanyelvét, beszédkészségét örök diákként tanulja, fejleszti 
az ember, hogy általa mind jobban terjeszkedhessen térben és időben. 
Legszívesebben azokhoz szegődünk, akik maguk is parázsló 
kíváncsisággal kutatnak, teszik a dolgukat nyelvünk fejlesztése 
érdekében. Emberszerető, nyelvünkért élő egykori tanáromat idézem: 


, Jól megkapaszkodjatok, sudarasodjatok! Nyelvben és hazában 


4 PÁKOLITZ István, Nevezet—P.I., Vargabetűk, Bp., Magvető, 1978, 51. 

megmaradjatok!" Hadd idézzem Debreczeni József: Anyanyelvem 


című csodálatosan szép költeményét. 


, E csupaszívet, e hívón hangzót, 
E gazdagot, kit kincse felvet, 
Ezt a játékos, zengő harangszót, 


Ismerem-e vajon e nyelvet? 


Balassa vallott, Vajda verselt, 
Dózsa kiáltott, Mikszáth írt ezen; 
Arany tündöklött, Csokonai perzselt; 


Értem-e már, vagy még csak élvezem? 


Szonett harmata, balzsamír, 
Gondolat kelyhe: kegyszer, 
Anyám éneke: anyanyelvem 


Megtanullak-e egyszer? 


Vagy végzetem talán, hogy véled 
Rajongó harcom hasztalan harcolom, 
S úgy némulok el majd húszezer 


Szegény szavammal gégeporcomon. .." 


5 DEBRECZENI József, Anyanyelvem, I.m., 1980. 369-370. 

4. Nyelvi nevelésünk 


Nyelvi nevelésünk egész életünkön keresztül tart — vallja 
Adamikné Jászó Anna. Először a családban, elsősorban az 
édesanyánktól, valamint a szűkebb környezetünktől sajátítjuk el azt a 
nyelvet, az anyanyelvet, melyet az a nép beszél, melyhez tartozunk. 
Óvodába lépve az óvoda, később az iskola fejleszti, alakítja otthonról 
hozott nyelvtudásunkat, de a munkahelyünk is befolyásoló erővel bír. 

A gyermek beszélt formájában ismerkedik meg a nyelvvel. 
Azt az életkort, ameddig a gyerek megtanítható a beszédre, biológiai 
sorompónak nevezzük, s hat-hét éves korra tehető. Az emberi 
közösség — nélkül felnövő gyerekeket, — az úgynevezett 
farkasgyerekeket, ha ezután az életkor után találják meg, már 
nemigen tudják megtanítani beszélni, ugyanis az agy elveszti azt a 
rugalmasságát, amely a nyelv megtanulásához szükséges. 

Van egy második biológiai sorompó is, ami tíz-tizenhárom éves 
korra tehető, s ez az a határ, mely alatt a gyereket akcentusmentesen 
meg lehet tanítani az idegen nyelvre. Mindkét biológiai sorompó 
felhívja a figyelmet a beszédre, a beszédfejlődésre, az óvoda, az első 
iskolaévek fontos szerepére. 

A beszéd fejlődése: A beszéd a gondolatok megformálásának, 
továbbításának és feldolgozásának az eszköze. Két fontos része van, 
a beszéd észlelése és a beszéd megértése, amelyek összefüggenek 
egymással, ezek nélkül nem jöhet létre sem beszédprodukció sem 


beszédfeldolgozás. Ha a gyerek elsajátította az anyanyelvét, mindkét 

folyamat működtetésére képes, beszél, feldolgozza, megérti az 
elhangzottakat. . Mindkét — folyamat aktív, tudatosan vagy 


automatikusan számos részműködést hajtunk végre. 


1. ábra 
A beszéd két folyamata: a beszélés (beszédprodukció) és a 


beszédfeldolgozás (hallás, észlelés, megértés) 


4.1. . Az agy 


A beszéd szempontjából az agy a felelős a kommunikációért, 
képes az információk felfogására, tárolására, és ezeknek az 
információknak a megválaszolására. Az agy jobb és bal 
agyféltekéből áll. A bal agyfélteke a jobb testféllel, a jobb agyfélteke 
pedig a bal testféllel van szoros kapcsolatban. A beszéd és a nyelv 


folyamatait a két agyfélteke együttesen koordinálja, de a nyelv és a 

beszéd központja a bal agyféltekében van: a Broca-terület a 
beszédprodukcióért, a Wernicke-terület a beszédmegértéséért felelős. 
Azonban a , néma" féltekének nevezett jobb agyfélteke is részt vesz a 
nyelvi és beszédfolyamatok szervezésében. 

A két agyfélteke közötti összeköttetést a fehérállományból építkező 
kérges test, a corpus callosum biztosítja. A bal agyféltekében van a 
fogalomalkotás, a fogalmazás, az irányfelismerés, a látás és a 
színérzékelés központja. A szó jelentésének felismerésében azonban 


segít a jobb agyfélteke is. 


2. ábra 
A bal agyfélteke a főbb központokkal 

4.2. . Az agyfélteke-dominancia 


A két agyfélteke, mint ahogyan korábban láttuk, 
funkciómegoszlásban működik, mégis a kettő közül az egyik 
domináns. Általában a jobb fülbe érkező szavak felismerése 
pontosabb és gyorsabb. Ez azt jelenti, hogy a nyelvi feldolgozásban a 
bal agyfélteke a domináns. Az emberek többsége bal agyfélteke 
dominanciájú, kevés az olyan ember, aki a bal fülébe érkező 
információkat ismeri fel gyorsabban, vagyis jobb félteke 
dominanciájú. A félteke-dominancia az anyanyelv-elsajátítás során a 
nyelvi ingerek hatására alakul ki. Valamilyen mértékű agyfélteke- 
dominancia már újszülött korban is létezik. Kritikus időszak az ép 
fejlődésben is feltételezhető. Kóros következményei lehetnek annak, 
ha a dominancia kialakulása a kritikus időszak után következik be. 
Zavarok jelentkezhetnek a beszédfejlődésben, az olvasás, írás 
elsajátításában, de más tanulási folyamatokban is. Gósy Mária 
magyar anyanyelvű óvodásokkal végzett kísérletei bizonyítják, hogy 
hároméves korban a gyerekek felénél kimutatható az agyfélteke- 
dominancia. 

Hat-, hétéves korra elvárható dichotikus tesztekkel a kimutathatóság. 


(Egyidejűleg két hasonló hangsort juttatunk el mindkét fülbe.) 


55 


4.3. . Jobbkezesség-balkezesség 


1865 körül állapították meg, hogy kapcsolat van a kéz 
használata és a nyelvre vonatkozó agyfélteke-dominancia között. Két 
kezünk közül az egyik a domináns, sőt az egyik szemünket és egyik 
lábunkat részesítjük előnyben a másikkal szemben. Az emberek 


többsége jobbkezes, s csak 10-20 96-a balkezes. 


4.4. — Emlékezés, emlékezet 


Az emlékképek valójában a múltbeli észlelések, élmények 
reprodukciói. A feldolgozott ingerek megjegyzéséhez az szükséges, 
hogy létrejöjjön az emléknyom, ami az ismétlések során bevésődik. 
A többszöri ismétlődés biztosítja a biztosabb bevésést. A bevésett 
emléknyomot tudjuk később felidézni. Az emlékezés fejlődik, de 
tudatosan is fejleszthető. Egyéves korban a többször észlelt 
tárgyakat, személyeket felismeri a gyerek. Fokozatosan képessé válik 
aztán egy ideje nem látott tárgyak, személyek, jelenségek 
felismerésére is. Ez már emlékezés. Három-, négyéves kor után 
egyszeri élmény is általában emléknyomot hagy. 

Az emlékezés legintenzívebbé az iskoláskorra válik, ugyanis a 
gyerek megjegyezni szeretne valamit, tehát a bevésés igénye 
szándékos. Az emlékezési folyamatokat két nagy csoportba soroljuk: 


ezek a hosszú távú memória és a rövid távú memória. 

Az első szándékos tanulás útján rögzült, tanulási emlékezet, a 
második nagyon fontos a betűk, az olvasás és az írás elsajátításában, 
de jelenti az összefüggés nélküli szósorok, szavak, képek időszakos 
tárolását. A bűvös szám: 7-t2, ami azt jelenti, hogy az előbb említett 
sorozatok elemeinek megjegyzésére általában ilyen arányban 


vagyunk képesek. 


4.5. . A beszédészlelés és a beszédmegértés folyamata 


A beszédmegértés a nyelvi jeleknek megfelelő 
hangjelenségek észlelését és ennek a rendszernek az értelmezését 
jelenti. Mindkettő több szintből épül fel, s együttműködésben 
biztosítják a hallott beszédjelenségek megértést. Aktív folyamatról 
van szó, melynek során a hallgató a fülével hallottakat értelmezi. 

Az első szakasz a beszédészlelés, amely a  beszédhangok, 
hangkapcsolatok felismerését, — valamint szótagok, — szavak 
azonosítását jelenti. 


A második szakasz a beszédmegértés, amely a jelrendszer 


értelmezését, a szavak, a mondatok, a szöveg megértését jelenti. 

Ez a bonyolult mechanizmus gyermekkorban alakul ki. 

A  beszéd-feldolgozási működés a hierarchikus építkezésnek 
megfelelően kétféle lehet a megértési feladattól függően: 

— Az egymásra épülő szinteken végbemenő működés eredményei 
jutnak egyre magasabb szintre a végső megértéshez, az 


értelmezéshez. 

— Csaknem párhuzamosan zajlanak a működések a különböző 
szinteken, s csaknem egy időben jut az összes eredmény a 
legmagasabb szintre, s ennek következménye a megértés, az 
értelmezés. 

Az első beszédfeldolgozási működés figyelhető meg az 
anyanyelvét elsajátító "gyermek  beszédmegértésekor, valamint 
felnőttkorban a nehezebb szövegek feldolgozásakor. A második 
folyamat a párhuzamos szintműködés, ami a nagyobb gyermekek és 
a felnőttek beszédértésében megy végbe. 

A beszédmegértés folyamatai felülről lefelé is működnek. 
Bizonyos helyzetekben középpontba kerül a jelentés, s a meglévő 
ismeretekkel és előfeltevésekkel együtt alakul ki a megértés. Ekkor 
az alsóbb szinteken ellenőrzés következik be. 

Ez a stratégia akkor is segít, ha az alsóbb szinteken zavar, félreértés 
keletkezett. Mivel a kisgyermek ezt még nem tudja alkalmazni, 
gyakoribb a megértési nehézség. 

Nézzük meg milyen műveleteket és részfolyamatokat kell 
elvégeznünk a beszédészlelés és beszédmegértés során. Meg kell 
határoznunk a hallott közlés különálló egységeit, azaz a szavakat. Ez 
a szegmentálás, vagyis a szavak kezdetének és végének a pontos 
felismerése a folyamatosan érkező szövegben. A szavak kezdetének 
és végének a meghatározása nem könnyű feladat a gyermek számára, 
de 3-4 éves korra már elsajátítja. A szegmentálás, a szavaknál kisebb 


elemek azonosítását is jelenti. A szótagok elkülönítése valamivel 

később következik be, a hangkapcsolatok, beszédhangok felismerése 


csak 6-7 éves korban következik be." 


A beszédmegértés hierarchikus felépítésű modellje a következő: 


Asszociációk (értelmezés) 


(4 


Beszédmegértés 


szemantikai elemzések szintaktikai elemzések 


6 


Beszédészlelés 
Fonológiai szint 
Fonetikai szint 


Akusztikai szint 


is 


Hallás 


1 


Elhangzó beszéd 
3. ábra 


A beszédmegértés hierarchikus felépítésű modellje 


55 vö. GÓSY Mária, A hallástól a tanulásig, Bp., NIKOL Kkt, 2000, 6-15. 

Az 1., 2., 3. ábra Gósy Mária: A hallástól a tanulásig című 
könyvében szerepel. 
A megértésben három elkülöníthető folyamat van: a szóértés, a 


mondatértés és a szövegértés. 
4.6. " A mentális lexikon 


A beszélés, a beszéd megértése mindig a mentális lexikon 
aktiválását jelenti, hiszen itt tárolódnak a szükséges egységek. 
Három részre osztható: az aktív rész, vagy aktív szókincs; a másik a 
passzív rész, vagy passzív szókincs; a harmadik az éppen aktivált 
szókincs. 

A beszéd szempontjából nemcsak az a fontos, hogy mennyi egység 
van a mentális lexikonban, hanem az is lényeges, hogy a beszélő / 
hallgató hogyan tud ezekhez az egységekhez hozzáférni. 

Ha a hozzáférés lassú, akkor az elhangzó beszéd nehezebben érthető, 
illetve beszéléskor nehezebben fejezi ki magát az ember. A nyelvi 
jelek szükséges mennyisége (szókincs), és a hozzáférési folyamatok 
jó működése beszélési és beszédhallgatási tapasztalattal érhető el. 
Ezért van jelentősége a gyerekekkel való beszélgetésnek már az 


anyanyelv-elsajátítás korai éveiben, de később is. " 


5 vö. GÓSY Mária, I.m., 2000, 29-30. 

5. Az anyanyelv-elsajátítás folyamata 


A gyermeki beszéd az első hangadással kezdődik. Az 
újszülött hangjai élesek, tagolatlanok. Színezetük olyan, mint a sírás, 
panaszhangok, melyeknek jelzésértéke van. A második, harmadik 
hónapban az egyhangú reflexjelenségek mindjobban 
differenciálódnak, s válnak a gyermek érzelmeinek kifejezőivé. Más 
a színezete a hangnak, ha a csecsemő éhes, ha fájdalma van vagy 
elégedett. A két hónapos csecsemők érzékelik már az emberi hang 
érzelmi változásait is. Figyel a hangerősségre, a dallamváltozásra stb. 
A hangok felfedezése és megkülönböztetése a magánhangzókkal 
kezdődik. 

A harmadik hónap vége felé kezdetét veszi a játék a 
hangképzéssel, a  gőgicsélés, ami a csecsemő legkedvesebb 
tevékenysége. Feltűnő változásokat figyelhetünk meg: csökken a 
hang intenzitása, gyakori a csendes-halk, erősebb, hangosabb hangok 
váltakozása, sőt képessé válik a gyermek az ugyanazon hangok, 
hangsorok felismerésére, esetleg ejtésére is. Ez azzal a ténnyel függ 
össze, hogy működni kezd a nyelvi hátterű beszédészlelés. 

Új vonás az is, hogy a magánhangzók mellett már megjelennek a 
mássalhangzók is. A gőgicsélés hónapjaiban a gyermek több mint 
200 féle hangot ad. Ebből rögződnek aztán az anyanyelv hangjai úgy, 
hogy a környezetében nem hallott, meg nem erősített hangok 


kiesnek. A gőgicsélés idején hallható cuppogó, gurgulázó hangokat 

öshangoknak nevezik, de megfigyelhetjük a köszöntő hangok 
jelenlétét is. 

A hatodik, hetedik hónapban a beszéd megértése is 
elkezdődik, de ehhez az kell, hogy bizonyos jeleknek és azok 
viszonyának tartalmát elsajátítsa. Pl. a mama vagy papa hangsorokat 
összekapcsolja a szeretett személyekkel. Egyéves kor körül az 
úgynevezett globális megértés jellemző a gyerekre. Kétéves kor 
körül a globális beszédmegértést felváltja az úgynevezett kulcsszó— 
stratégia. Ez alatt azt értjük, hogy a gyerek az elhangzott közlésből 
egy-két szót megért, s ennek alapján értelmezi a hiányzó részeket. 

Ez a kor a beszédfejlődés hatalmas fordulata. A gyerek 
kérdezősködik a dolgok után, s ez szókincsbővüléshez vezet. A 
második év végén a gyerek szókincse 300-400 szóra tehető. Az 
egytagú mondatokat felváltja a kétszavas mondat. A gyerek most 
már nem csak főneveket, hanem igéket is használ. 

Megfigyelhetjük, hogy a játékát is gyakran kíséri beszéddel, 
önmagának beszél. Szereti a mondókákat hallgatni, együttmondani, 
hisz" ezek mozgással járnak együtt. 

Hároméves korban a gyerek szóra szóval válaszol. Beszéde 
mind a beszédprodukciót, beszédészlelést, megértést tekintve 
alapfokon kialakult. Ennek az életkornak a legjellemzőbb kérdése, a 
,mi ez?" után a ,miért?", mellyel nem csak információt akar 
szerezni, hanem a felnőttel akar kapcsolatot teremteni. Nagyon 
fontos, hogy a gyereket ne szoktassuk le a kérdezésről. 


Tapasztalhatjuk, hogy felfokozott életritmusú világunkban vannak 

olyan családok, ahol keveset, ritkán, alig vagy korlátozottan 
beszélnek a szülők a gyerekekkel. Ennek következménye aztán az 
óvodában is érzékelhető. Sugárné dr. Kádár Júlia írja A 
beszédfejlődés útjai -  beszédfejlesztés az óvodában című 
tanulmányában: , Úgy vélem, hogy a 3-6 éves gyermekeknél még 
erőteljesen érvényesülő, jól megragadható életkori sajátosságokra: a 
nagy mozgásigényre, a tevékenység érzelem-vezéreltségére és a 
felnőtt-központúságra, továbbá a koegzisztencia és a transzfer 
fejlődéstörvényekre támaszkodva -— elsősorban a kommunikáció 
képességet, a magatartást kell fejleszteni. A beszélőkedvet kell 
kialakítani. 

Csak erre a kedvre, az óvónő és a gyermekek között kialakított jó 
kapcsolatra, s az ennek nyomán az óvodai csoportban kialakult 
nyugodt, derűs légkörre és az óvodai élet természetes-gyermeki 
személyiség fejlődése szempontjából a legfontosabb 
tevékenységformára, játékra épülhet a nyelvi kommunikációs 


készséget fejlesztő pedagógiai munka.""? 


5.1. — Az óvodáskor 


Az óvodáskor az a fejlődési szakasza az emberi életnek, 
amely a gondolkodás, az ismeretszerzés, a társkapcsolatok, sőt az 


egész személyiség fejlődése szempontjából az egyik legjelentősebb, 


§§ SUGÁRNÉ DR. KÁDÁR Júlia, A beszédfejlődés útjai — beszédfejlesztés az 
óvodában, Bp., Tankönyvkiadó, 1986, 8-9. 

és ebben a beszédnek döntő, meghatározó szerepe van. A beszéd az 
emberek közötti érintkezés eszköze. A gyermek beszédének 
fejlődésére a családon és az óvodán kívül nagy befolyást gyakorol az 
egész környezete. , Az óvodás korúakat leginkább a játék készteti 
beszédre. [...] A játék számtalan beszédalkalmat teremt. [...)] 
Beszédfejlesztő, amikor játék közben elmondják egymásnak is mit, 
hogyan főzünk, eszünk, mosogatunk stb. Ilyenkor csiszolódik 
gondolkodásuk,  — fejlődik összehasonlító,  — megkülönböztető-, 
azonosítóképességük." " 

A beszédkapcsolatok kialakulásának alapja az óvónő és a 
gyerek közötti szereteten alapuló viszony, a jó csoportlégkör. A 
biztonságot adó, derűs légkörben a gyerek megnyílik, beszélni akar. 
Az anyanyelvi nevelés területén legfontosabb az óvónő helyes és 
szép beszéde, amely utánzásra méltó példa kell, hogy legyen. 
Mondanivalóját a gyerekek számára érthetően közölje, használja a 
képszerű kifejezéseket. Az anyanyelvi nevelés, mint minden más 
nevelői tevékenység tudatosságot követel az óvónőtől. Az óvodai 
nevelés programjában ezt olvashatjuk az anyanyelvi nevelésről: 
, Anyanyelvünk sokrétű, árnyalt jelrendszer, amelyet a gyerek 
sokféle tevékenység közben, a felnőttekhez és társaikhoz való 
viszonyának fejlődése során sajátít el. 

Az anyanyelv használata szerves része az óvodai élet minden 


mozzanatának, a nevelés egész folyamatának. Ezért az anyanyelvi 


39 SZÉKELY Ilona, Ahogy az anyanyelvi nevelést látom, Óvodai Nevelés, 1981/7- 
8, 255-256. 

nevelés nem kezelhető elszigetelten, nem tekinthető kizárólag 
kötelező foglalkozásokon megvalósítandó feladatnak. 
A szocializáció folyamán a beszéd a gyerek környezetével való 
érintkezésének, —— önkifejezésének, —— gondolkodásának legfőbb 
eszközévé válik. 
A beszéd által erősödik a gyerek biztonságérzete, növekszik 
tájékozottsága, gazdagodnak ismeretei. 
A helyes és szép beszéd mélyíti érzelmeit, fejleszti esztétikai érzékét, 
előkészíti őt irodalmi élmények befogadására. A beszédgyakorlatok 
kialakulásának alapja az óvónő és a gyerekek közötti szeretetteljes 
viszony, a jó csoportlégkör. A biztonságot nyújtó, derűs közegben a 
gyerek megnyílik, meg akar nyilatkozni, kialakul beszédkedve. 
A nyelvi kommunikációs helyzetek kialakulásának alapvető feltétele 
az egymást meghallgató és az egymáshoz beszélő társak 
beszédkedve, — beszédképessége, az anyanyelv szókincsének, 
hangzásbeli és  szövegszerkesztési sajátosságainak tapasztalati 
ismerete, használata. Az anyanyelvi-kommunikációs nevelés átfogja 
az óvodai nevelőmunka minden területét, közvetítő elemként jelen 
van a nevelési feladat megvalósulásának minden mozzanatában. 
Eredményes megvalósítása hozzájárul a gyerek iskolai képességeinek 
megalapozásához." " 

Az anyanyelv elsajátításával a gyerek nyelvközösségének 
gondolkodását, érzésvilágát, észjárását is megtanulja. Az anyanyelvi 


nevelés a családban kezdődik. A gyereknek szüksége van — az otthon 


"0 Az óvodai nevelés programja, Bp., Országos Pedagógiai Intézet, 1989, 132. 

szeretetteljes, családias légkörére, hisz" a gyermeki személyiség 
harmonikus fejlődéséhez szükséges a bensőséges kapcsolat 
kialakítása, valamint az együttes közös élmény. A szülői, testvéri 
beszédviselkedés hat a legnagyobb mértékben a gyermek 
beszédfejlődésére, szókincsének alakulására. A  beszédkészség 
fejlődésére és a szókincsgyarapodásra jó lehetőséget biztosít maga az 
élet. Fontos, hogy a szülők bevonják mindennapi életükbe, a 
házimunkába, a közös programokba a gyerekeket. A kertben 
megismerkedhet a növények, állatok nevével, a családi kirándulások, 
utazások, séták közben újabb szavakkal bővülhet a gyerek szókincse. 
A családi ünnepek, események, örömök, bánatok mély hatással 
vannak a gyermekre. Érzéseiket próbálják szavakba önteni, 
elmondani. Sajnos, azonban az a tény, hogy a nők tömegesen 
bekapcsolódtak a munkába, ez magával hozta azt, hogy értékét 
vesztette a családban betöltött női szerep, a családért végzett munka. 
A szülők elfoglaltak, nem tudják igazán betölteni szülői szerepüket, 
nem érnek rá arra, hogy úgy foglalkozzanak a gyerekeikkel, hiányzik 
a személyes kapcsolat, így a gyermek érzelmileg sivárrá válik, a 
fejlődésben lemarad, hátrányos helyzetbe kerül. Így aztán 
elmondhatjuk, hogy a család szerepét, a nevelést is az intézmények 
veszik át, hisz? a gyermekek többsége a legtöbb időt családjától 
távol, bölcsődében, óvodában tölti. 

Amikor az óvónő az anyanyelvi neveléssel kapcsolatos teveit 
készíti, szem előtt kell tartania azt a tényt, hogy ez a folyamat már a 


családban elkezdődött, s különböző módon, mértékben valósult meg. 

Az anyanyelvi nevelés nem külön foglakozási terület, hanem átfogja 
az egész óvodai életet, az óvodai élet minden mozzanatát. A 
beszédviselkedés minden területén az óvónőnek arra kell törekednie, 
hogy a gyerekeknek mindig követhető modellt mutasson. Az 
óvónőnek az átlagnál magasabb szintű nyelvi műveltséggel kell 
rendelkeznie. Ismerje a magyar nyelv hangtani sajátosságait, ejtési 
szabályait, a grammatikai törvényszerűségeket, gazdag szókinccsel 
rendelkezzen, jó kifejezőkészsége legyen. Mondanivalóját mindig 
világosan, érthetően közölje, törekedjen a képszerű kifejezések 
alkalmazására, használja a testbeszédet is. 

Az óvónő az egész nap folyamán beszédkapcsolatban van a 
gyerekekkel. Fontos, hogy ismerje a gyermeknyelvet, tudja azt, hogy 
a nyelvi botlások óvodás korban még nem hibák, a gyerek tanulja, 
próbálgatja az anyanyelvét. A javítgatás, korholás nem teremt jó 
kommunikációs helyzetet. 

A gyermek, mikor óvodába kerül, szókincse még szűk. 
Minden gyermeknek van egy aktív és egy passzív szókincse. Nagyon 
sok olyan szót tudnak, aminek ismerik a jelentését, használni is 
tudják őket, de vannak olyan szavak is, amelyeket szüleiktől, 
testvéreiktől, nagyszüleiktől vagy más felnőttől hallottak, de nem 
ismerik azok jelentését, nem tudják őket használni. 

Az óvodai anyanyelvi nevelés egyik fő feladata a gyermek 
szókincsének gazdagítása, hogy érzelmeit, gondolatait ki tudja 
fejezni, ismereteit  — gyarapítsa, —— iskolaéretté váljon. A 


szókincsfejlesztésnek az óvodai élet egészét át kell hatnia. A 

gondozási feladatok is jó lehetőséget biztosítanak erre (öltözködés — 
évszakoknak, időjárásnak megfelelően). 

Az anyanyelv tanulása, a szókincsfejlesztés a játék keretén belül 
is megfigyelhető. A kiscsoportos gyerekek játék közben sokat 
beszélnek, gyakran halandzsáznak. Arról beszélnek a legszívesebben, 
amit átéltek, amihez élményük fűződik. A kiscsoportosok játékát a 
monologikus beszéd jellemzi tehát, míg később megjelenik a társas 
beszélgetés. A szerepjátékoknak középső és nagycsoportban óriási 


jelentőségük van. 


5.2. — A gyermek beszédfejlődése a különböző műveltségi 


területeken 


Nézzük miként alakul a gyermekek beszédfejlődése a különböző 
műveltségi területeken. 
Ének-zene, énekes játékok 

A népi  gyermekdalok  kifejezésvilága hasonlít a 
mondókákéra, hozzájuk mindig kapcsolódik játék, s ez 
szókincsfejlesztési lehetőséget is kínál. Ezen kívül ez az a terület, 
ahol a beszédhibák javítására is lehetőség nyílik. 
A népi gyermekdalok, gyermekjátékok párbeszédes helyzeteket 
gyakoroltatnak, melyekben a beszéd gyakorlásán túl kapcsolati 


szabályokat is megismerhetnek a gyerekek. 

Pl.: Kakas bácsi: 
Hová, hová kakas bácsi? 
, A vásárba, kikiriki." 
Mit vásárol, kakas bácsi? 
, Zöld furulyát, kikiriki." 
Hát hogy fújja kakas bácsi? 
, Így ni, így ni, így ni." 
(Népköltés) 


A külső világ, környezetünk megismerése 

Az anyanyelvi nevelésre, szókincsfejlesztésre itt is a 
lehetőségek sora áll előttünk. Fontos az óvónő számára az 
élménynyújtás, hisz?" a gyerek arról beszél szívesen, amiről élményei 
vannak, ami foglalkoztatja. 
A tevékenységek anyagát a természeti és életközeli helyzetekből 
merítve az óvónő megkönnyíti a gyermekek számára az ismeretek 
bővülését, mélyítését, a gondolkodás fejlesztését, a megszólítást, a 
párbeszéd fordulatait. Itt van a legnagyobb lehetőség az elhallás 
javítására. Pl.: dömper-mömper 

A matematika tartalmú tapasztalatszerzés során a miért 
kérdésekre adott válaszokkal logikus gondolkodásra, az új fogalmak 
megismettetésére kell törekednie az óvónőnek. A relációkkal, a több, 
kevesebb, ugyanannyi fogalmával ismerkedve a passzív szókincsből 
egyre több fogalom kerül át az aktív szókincsbe. A síkbeli és térbeli 


tájékozódások során számtalan névutót használnak. A melléknevek 

fokozását gyakorolhatják a sorba rendezések kapcsán. A 
mennyiségérzetet, a számfogalmat, a becslésben való jártasságot a 
meseszámok is alapozzák. Pl.: három fia volt (a nagyobbik, a 
középső, a legkisebb), tizenkét tündér ereszkedett alá, a hétfejű 
sárkány fogságában, 99 holló rebbent fel, 77 esztendeig s még egy 
nap bandukolt, ment, mendegélt beljebb a rengetegbe, a kerekerdő 
sarkánál találkoztak, annyian voltak, mint a rosta lika, még eggyel 
többen is stb. 

Az anyanyelvi nevelés hatékony segítői a matematikai játékok. Pl.: a 
barkochbajáték stb. A helyes légzéstechnikát gyakorolhatják a 
gyerekek a következő játékkal: Ki meddig tud elszámolni egy 


levegővétellel? 


Vizuális nevelés 

Rajzolás, festés, agyagozás, s a különböző ma ismert 
technikák alkalmazásával a gyerekek fantáziájuk, egyéni ismereteik 
alapján dolgoznak. Elmondják véleményüket, értékelik egymás 
munkáját. Mindezekkel összefüggésben fejlődik anyanyelvi 
kultúrájuk. Mellette a finommozgás fejlesztése, a mozgáskoordináció 
formálása a cél, mely az írás alapelemeinek gyakorlására szolgál. 
Színérzékük is fejlődik a mesék hatására, hisz ilyen színeket 
fedezhetnek fel bennük, mint: aranyhajú, rézerdő,  ezüsterdő, 


tengerkék, aranyalma, gyémántalma stb. 

Testi nevelés 

Az egészséges életmód, a testi nevelés nem csak kiegészíti, 
hanem alapot is nyújt a beszéd fejlődéséhez. A beszédszervek helyes 
működését segítik a mindennapos tornák, melyeket lehetőség szerint 
a szabadban kell végeztetni. A helyes légzéstechnika kialakítását 
segítik a különböző gyakorlatok, amelyek során hangképzésük, 
beszélőszerveik fejlődnek. A mozgásos szabályjátékok, az irányt 
jelölő viszonyszavak mind-mind az anyanyelvi nevelést szolgálják. 
Mese-vers 

Ez az a nevelési terület, ami legszorosabb kapcsolatban van a 
gyermek személyiségének fejlődésével, az anyanyelvi neveléssel, a 
szókincsfejlesztéssel. 
A kisgyerekhez ahhoz, hogy az irodalomhoz hozzájusson, 
közvetítőre van szüksége. Együttléte a felnőttel, aki fejből (!) mondja 
az alkalomhoz illő mondókákat, verseket, megmutatja a hozzájuk 
tartozó mozdulatokat, játékokat, dallamos formában, sajátos 
hanglejtéssel teszi varázsossá, szórakoztatóvá a szöveget, arca és 
hangja , színházával" kelti életre a mesét. A dolgok rendje az, hogy 
az énekelt szövegből bontakozzék ki a mondókajáték, abból a vers, a 


f4 " rk 51 
verses mese és ebből a próza." 


A vers 
Lezáratlannak érzem mindig a napot, ha verset, legalább 


egyet nem olvasok. Szívesen olvasok olyat, amely színeivel is üzen, 


5! ZILAHI Józsefné, Az olvasóvá nevelés kezdetei, Óvodai Nevelés, 1985/3, 84. 

mely ragaszkodásomért táruló mélységeivel fizet — hangzott el 
Kányádi Sándortól a NymE Benedek Elek Pedagógiai karán 
megtartott író-olvasó találkozón. A költészet új meg új változatban 
állítja elénk a világ képeit, kifejez egy-egy eddig még ki nem fejezett 
érzést, anélkül, hogy azokra külön szót találna ki. Viselkedésünket 
alakítja, beszélni és cselekedni tanít, s mindezen túl egy-egy nép 
egybetartozásának szükebb-tágabb abroncsait rakja fel. 

Az irodalom, a költészet, a vers egész életünkben elkísér, nevel 
bennünket. Így vesszük észre, hogy , aranyban sétál a nap", hogy 
, vaskorláton hunyorog a dér", a teherkocsi , szuszogó mozdonyról 
álmodik", vannak , piros-kék szőlőlevelek? , szépszagú mezők", 
, fűszálon pici él", s a tavasz a fákat. . .. "sokszínű ruhába öltözteti!" 
Hol és hogyan kezdődött? — tehetjük fel a kérdést. 

Talán így: 


, Hol kezdődött, milyen kövek között, 
micsoda síkon, milyen partok ölén? 
Az ősvoltában már-már érthetetlen, 


de megfejthető furcsa szövevény. 


Hány fogalom? Talán maréknyi csak. 
Hal, víz, vad, tojás, kéz s mi még? 
Talán a föld, pár ősi eszköz, 


és egész biztosan — az ég. 

A szerelem tűzforró szavai: 
öl, öled, szem, száj, karjaid. 
Tűz, lélek, csillag, lehelet. 


Ami a szív mélyén lakik. 


Nem kutatom. Örökbe kaptam 
e ronthatatlan és kerek, 
ezredévekben át megőrzött 


s gazdagító szerkezetet. 


Hogy őrzője lehessek én is. 
Hogy része legyek akkor is, 
Ha csont, vér, orca, fog, köröm 


a hanttal elkeveredik. ? 


Idestova négyezer éve, hogy Egyiptomban egy sírkamra sima 
kőfalába vésték Akhen-Aton fáraó himnuszát Amon-Ré napistenhez, 
a világot teremtő, fenntartó , egyetlen úrhoz": a Fényhez. 

Mi magyarok csak a XIV. századig szoktuk visszavezetni 
költészetünk történetét, akkor jegyezték fel első fennmaradt 
versünket, melyet Ómagyar Mária siralomnak nevezünk. 

És azelőtt? 

Örökké sajnálhatjuk, hogy népünknek az európai művelődéskörbe 


való kényszerű bekapcsolódása e téren pótolhatatlan veszteséggel 


"- DEMÉNY Ottó, Anyanyelv, I.m., 1980, 359. 

járt: az ősi hang elnémult, a Vereckénél még átjutott dallamok és 
szövegek az új hazában üldözött idegenként sorvadozni kezdtek, 
majd sorra eltűntek, kipusztultak, egy-két latinra fordított töredékben 
vészelték át a lélekcserélő időket. 

Sajnálkozunk, de szerencsénkre van némi vigaszunk is. 
Legközelebbi nyelvrokonaink, az obi-ugorok a legutóbbi évtizedek 
hatalmas fellendülése ellenére is változatlanul megőrizték 
szokásaikat, világképüket, népművészetük vonásait. Az őket 
felkutató magyar néprajzi gyűjtőket költői emlékezetük hihetetlen 
gazdagságával kápráztatták el. Ez a költészet a miénk is, hisz 
kialakulásuk idején még együtt éltünk velük, egy népcsoportot 
alkottunk. Ázsiában maradt testvéreink jóvoltából nekünk is van 
, naphimnuszunk", melyet Munkácsi Bernát 1889-ben gyűjtött a 
Felső-Szoszva vidék leghíresebb sámánjától. 

Egyik — legkorábbi eredetű, — valószínű félkeresztény 
regösénekünk, a szent István találta , csodafiúszarvasról.?" A 
regösénekben szereplő  csodaszarvas régi mitikus képzet 
népköltészeti változata. A szarvas évezredek óta sok európai-ázsiai 
népnél a csillagos ég jelképe. A következő részletben a szarvas a Nap 


és a Hold képét is magán viseli a csillagokkal együtt. 

, Ahol keletkezik Egy ékes, nagy út; Amellett keletkezik 


Egy halastó-állás. Hej regö, rejtem; Regö, rejtem! 


Azt is felfogá Az aprócska sárocska. Arra is rászokik 
Csodafiú szarvas. 


Haj, regö, rejtem; Regö, rejtem! 


Noha kimennél Uram, Szent István király, Vadászni, 
madarászni; 

De ha nem találnál Sem vadat, sem madarat, Hanem csak 
találnál 


Csodafiú szavast. Hej, regö, rejtem; Regö, rejtem! 


Ne siess, ne siess, Uram, Szent István király, Az én 
halálomra! 
Én sem vagyok Vadlövő vadad, Hanem én is vagyok az 
Atyaistentől 


Hozzád követ. Haj, regő, rejtem; Regő, rejtem! 


Homlokomon vagyon Fölkelő, fényes nap; Oldalamon 
vagyon Árdeli szép hold; 
Jobb vesémen vannak Az égi csillagok. Haj, regö, ejtem; 


Regö, rejtem! ""? 


"3 Archaikus népi imádságok, szövegek, versek 2., 
www.harmonet.hu/cikk/köszöntők, (2010, aug. 12.) 

Ha az utolsó sort megfigyeljük, akkor rá kell jönnünk, hogy a 
költészet minden valószínűség szerint mondatismétléssel kezdődött. 
Valaki egy közlést, egy felkiáltást olyan fontosnak vélt, magában 


annyi mindent hozzáfűzött, hogy úgy érezte, meg kell ismételnie. 


Ha folyóvíz vónék, bánatot nem tudnék, 
Ha folyóvíz vónék, bánatot nem tudnék. 
Hegyek, völgyek között szép csendesen folynék, 
Hegyek, völgyek között szép csendesen folynék. 


Martot mosogatnék, füvet újítanék, 
Martot mosogatnék, füvet újítanék, 
Szomjú madaraknak innyok adogatnék, 


Szomjú madaraknak innyok adogatnék. 


A Kallós Zoltán által Gyimesben gyűjtött versben is láthatjuk, 
hogy a sorismétlés a népköltészetnek igen archaikus sajátossága, 
hiszen a művészien megfogalmazott sorok megismétlése fokozza a 
költői hatást. 

Nap, hold, csillagok, folyók, tavak, tengerek, füvek, fák, 
levelek, virágok, nappalok és éjszakák, nyár és tél... ezekből 
bontakozik ki szűkebb világunk, a földi természet mozgása, 


lüktetése. 

Mindezektől elválaszthatatlan a születés és halál, munka és pihenés, 
ínség és életöröm, szerelem és gyötrelem, jókedv és keserűség, s ott 
él az ember. Akármiről van is szó a versben, valamiképpen mindig 
róla van szó. 

Hosszú fejlődés vezetett el odáig, míg az ember ki tudta 

fejezni, a művészet jelrendszere segítségével meg tudta fogalmazni 
önmaga lényegét: a verset. 
Először a külső világ, a természet rendjét kellett tudatosítania. E 
folyamat kiindulópontja az ismétlődés felismerése volt: tavasz, nyár, 
ősz, tél. A kialakuló emberi gondolkodás újabb előrelépését jelentette 
az a felismerés, hogy azonosság nem létezhet ellentét nélkül. A 
hajnalnak az éjszaka ad értelmet, a tavasznak a tél, az életnek a halál. 
Az ismétlődések örök rendje mellett ott volt a változás lehetősége, a 
kiemelkedés, a személyes élmény. Ez az élmény a világ tér- és 
időbeli rendezettségének emberei oldala: a ritmus. A ritmus a 
művészeti alkotások, így a versek legfontosabb építő eleme. A 
ritmusélmény történeti fejlődése során az emberi tudat szerves 
tartozéka lett, a vele kapcsolatos ritmusérzék ma már örökölhető, 
fejleszthető. 

Csak az lesz bejáratos a költők világába, akiben a verssel való 
találkozástól fokozatosan tudatosították a költészet játékosságát, a 
vers ritmusának élményét. A mindennapi verstanulás mottója lehetne 


Illyés Gyula néhány sora: 

, Ide teszem az akácról az illatot. 
Ide teszem a Dunáról a fényt, 
leányról a mosolyt, a fiuról a dacot; 
ebből csinálok költeményt, 


hogy gazdagodjatok."?"" 


A gyermeket két elgondolásból érdemes minél korábban bevezetni a 
versek világába: a szavakban kedves játékszerre leljen, tudjon velük 
játszani, másrészt gazdagodjon látásmódja a versek segítségével. 

A vers kedvelésének nyomait már két-hároméves korban 
megfigyelhetjük. Az édesanya beszéde, a ringatás mind-mind 
ritmusélményt nyújtanak. 

Ebben a korban a gyereket a vers ritmusa és zeneisége ragadja meg, 
az ismétlés ritmusfokozó. Négy-hatéves korban is a hangzás az 
elsődleges, a tartalom szerepe másodlagos. A  beszéddallam 
érzelmeket kelt a gyermekben, ami visszautal a korábbi mozgásos 
élményre. 

A ritmus, a hangzás, a hangulat elemi mozgásélményt helyettesít, ezt 
nevezik az áttételek mechanizmusának. A versélmény alapja a 
mozgás. A mozgásos feszültség lassan, az életkor előrehaladtával 


ritmusélménnyé válik." 


" ILLYÉS Gyula, A költő felel - I. GY., Összegyűjtött versei 2, Bp., Szépirodalmi 
Könyvkiadó, 1993, 156. 

55 vö. ZILAHI Józsefné, Mese-vers az óvodában, Bp. Eötvös József Könyvkiadó, 
1998 42-43. 

Gyermekvers a népköltészetben 

A népi gyermekköltészet, a népi mondókák minden csoportja 
közkedvelt kisgyermekkorban. , A mondóka valójában elmondásra 
szolgáló, erőteljesen ritmizált verses szöveg, melynek műfaji jegye a 
hangsúlyos ritmus, és  megszólaltatásának is velejárója a 
ritmizálás.?" 
Örömmel hallgatják és mondogatják a gyerekek felnőttek játékai 
ölbeli gyerekekkel mondókatípusokat: 

— az altatókat, melyek érzelmeket váltanak ki: 

Tente, baba, tente 

itt van már az este. 

Köszöngetnek szépen 


csillagok az égen. 


— a testi ügyességet segítő lovagoltató, hintáztató mondókákat: 
Gyí, paci, paripa, 
nem messze van Kanizsa. 
Odaérünk délre, 


libapecsenyére. 


Hinta-palinta, 
szépen szól a pacsirta. 
Lökd meg pajtás a hintát, 
érjem el a pacsirtát! 
56 DANKÓ Ervinné, Irodalmi nevelés az óvodában, Bp., Nemzeti Tankönyvkiadó, 
1994, 42. 

a cselekvésre tanító tapsolni, állni, járni, táncolni buzdító 


mondókákat: 
Ugráljunk, mint a verebek, 


rajta gyerekek! 


Tapsi, tapsi, tapsi, 


Holnap lesz a lagzi. 


Áll a baba, áll, 
Mint a gyertyaszál, 
Ákombákom, tanulj tőle, 


Vitéz Varga Pál. 


Jár a baba, jár, 
mint a kiskirály. 
Szedegeti a lábát, 


koptatja a bocskorát. 


Cini-cini muzsika, 
táncol a kis Zsuzsika, 
Jobbra dűl, meg balra dül, 


tücsök koma hegedül. 


A mindennapi környezethez, a természeti jelenségekhez 
kapcsolódó, egyszemélyes mondókák szintén nagyon kedveltek a 
gyerekek körében. 

— az állatcsalogatók: 
Tücsök koma, gyere ki, 
szalmaszálon húzlak ki! 
Házad előtt megsüllyedtem, 
hat ökörrel húzass ki! 

—  állatűzők: 
Héja, héja, 
nincs itt liba, 
szomszédban van, 
eredj oda, 
eredj oda, 
huss, huss, huss! 

—  állatcsúfolók: 
Szebb a páva, mint a pulyka, 
rut, rut, rut, rut, rut. 

-  naphívogatók: 
Süss föl nap, 
Szent György-nap! 
Aranybárány 
Kertem alatt 
Majd megfagy! 
Teridd el a 

Köpönyeget! 
Adjon Isten 
Jó meleget! 

—  esőüdvözlők: 
Ess, eső, ess, 
Három hétig ess! 
Hullj a rétre, 
A vetésre, 


Ess, eső, ess! 


Ezekben a népi  gyermekversekben régi szokásokat 
ismerhetnek meg a gyerekek, de népi babonák, hiedelmek is éppúgy 
tovább élnek a mondókákban, mint ahogy azt is megfigyelhetjük, 
hogy ősi sámánisztikus elemek keverednek történelmi emlékekkel. A 
gólyaüdvözlőkben szereplő varázsdob a sámán dobja volt, mellyel a 
betegségeket okozó gonosz szellemeket űzték el, s ez kapcsolódott 
össze a török elnyomás nyomasztó emlékével. 

Gólya, gólya, gilice, 

mitől véres a lábad? 

Török gyerek megvágta, 

magyar gyerek gyógyítja 

síppal, dobbal, 


nádi hegedűvel. 

Ugyancsak a török elnyomás nyomait őrzi a Katalinka című 


mondókánk is. 


Katalinka, szállj el, 
jönnek a törökök. 
Sós kútba vetnek, 
onnan is kivesznek. 
Kerék alá tesznek, 
onnan is kivesznek. 
Kemencébe tesznek, 
onnan is kivesznek. 


Szállj el, szállj el! 


A sebes mondások az emlékezetet teszik próbára. A 
nyelvgyakorlók, nyelvtörők a raccsoló, selypítő gyerekeknek 
segítenek. A mondókamesék a gyerekek ritmus és szókedvelését 
elégítik ki. — A fogyó-gyarapodó csoportos lírai és dramatikus 
játékokban, és a hozzájuk kapcsolódó kiszámolókban a szöveg, a 
dallam, a mozgás együttes élményét tapasztalhatják meg a gyerekek. 
A népi mondókáknak, a  gyermekjátékoknak a gyermekek 
érzelmeinek gazdagítása mellett személyiségfejlesztő szerepük van. 
Erősítik kapcsolatteremtő képességüket, fejlesztik ritmusérzéküket, 
gazdagítják fantáziájukat. A kifejezőkészség fejlesztése szintén 


elsődleges szempont. 

A célok megvalósítását elősegítő készség- és képességfejlesztés főbb 
szempontjai: 

— az érzékelés (látás, hallás, tapintás) fejlesztése, 

— a koncentrálás képességének fejlesztése, 

— az improvizálás késségének (mozgás, beszéd) fejlesztése, 

— a ritmikai készség fejlesztése, 

— a képzelet fejlesztése, 

— a beszédkészség fejlesztése, 

— az empátia fejlesztése, 

— az egyéni rátermettség kibontakoztatása. 


Most már csak a hogyan kérdése marad tisztázatlan. 
Szabó Lőrinc: Játszani című versében írja: 


5, Mi volt, Öreg, a legjobb? — Játszani! 

S aztán? Hagyd a gyerekkort! — Játszani. 
Vágyni a nagy világba? — Játszani. 

... Hinni saját magadban? — Játszani. 

... S ha jött csoda, akármi? — Játszani. 
Tudtál te lelkesedni? — Játszani. 

Ez a legfőbb? csak ennyi? — Játszani. 


Elég. Én mást szeretnék. . . játszani!" 


5" SZABÓ Lőrinc, Játszani -— SZ. L., Összes versei 2, Bp., Szépirodalmi 
Könyvkiadó, 1988,188. 

E sorok megkapó őszinteséggel és erővel vallják, hogy az életben — a 
gyermekkorban, felnőttkorban egyaránt — milyen nagy szerepe van a 
játéknak. A legkedvesebb emlékeinek közé tartozik. 

A gyermekjátékok és a népi dramatikus játékok szövegei, 
dallamai őriztek meg a mai ember számára olyan kulturális 
örökséget, melynek nyoma veszne, ha nem gyűjtenénk össze és nem 
használnánk fel őket a gyermekek anyanyelvi nevelésében. 

Mondóka jellegűek a jeles napi köszöntő szokások, a jókívánságot 
vagy adománykérést kifejező és azokat kísérő szövegek. Formailag a 
rövid egy-két soros változatoktól a bonyolultig igen széles a skála. 
Tartalmilag az egyszerű, a cselekvést kísérő szövegektől kezdve 


végtelen gazdagságot, változatosságot látunk. 


Magyar költők gyermekekről - gyermekekhez írt versei 


Klasszikusaink és napjaink gyermekversíróinak (Gyulai Pál, 
Petőfi Sándor, Arany János, József Attila, Szép Ernő, Kassák Lajos, 
Szabó Lőrinc, Weöres Sándor, Csanádi Imre, Zelk Zoltán, Csoóri 
Sándor, Tarbay Ede, Nemes Nagy Ágnes, Osvát Erzsébet, Gazdag 
Erzsi, Tamkó Sirató Károly, a teljesség igénye nélkül) verseiben a 
ritmus, a rímek változatossága, a játékosság, a nyelv érzékletessége, 
a humor, a harmónia figyelhető meg.  Verseik érzelmeket 
gazdagítanak, ismereteket bővítenek, fejlesztik a gyermekek 


képzeletét, kifejezőkészségét. 

T. Aszódi Éva a  Művészetre nevelés a családban című 
tanulmányában megállapítja: a gyermek érti, de másként érti a verset, 
megérzi a versekből sugárzó érzelmeket, gondolatokat, hangulatokat. 
A 3-4 éveseknek a ritmus és a hangzás szerez örömet, az 5-6 évesek 
élvezik a versek zeneiségét, de ők már érdeklődnek a vers témája, a 
költői képek iránt is. 

A gyermekversek hallgatása, mondogatása során fejlődik a 
gyerekek emlékezete, produktív és reproduktív fantáziája. A 
gyermekversek mindezek mellett a kifejezőkészség fejlesztésének, a 
szókincs gyarapításának is leghatásosabb eszközei. A versek bővítik 
a gyermeknyelvet, amely igékben, melléknevekben, határozószókban 
aránylag szegény. Az ikerszavak (csillog-villog, öttyöm-pöttyöm, 
licskes-lucskos), a rokon értelmű szavak (csihöl, csahol, cammogva, 
csepereg), a hangutánzó és hangfestő szavak (brummog, kukorít) 
különleges szóösszetételek (cserebogár-zúgató, gyöngy az idő, égi 
csikón léptet a nyár, virágosat álmodtam) állandó jelzők (tipe-topa 
mackó úr, csodaszép pejkó) beépülnek a gyerekek szókincsébe. 

A versek mondogatása segítik a tiszta hangképzést, a helyes 
artikulációt. A nyelvi humor és a komikum fokozza a gyermekversek 
hatását. 

A gyermekversek kiválasztásánál érdemes megfogadni 
Weöres Sándor szavait: A gyermek versigénye ősi jellegű. A 
gyermekversnek sokszor varázsige jellege van, éppen, mert közel 
került a nyelv ősi világához, de semmi köze a gügyögéshez. Mert a 


gügyögés, ha kimondatlanul is, leszáll a gyermekhez, oktalan fölényt 


36 


tanúsít, a művészet pedig előadó és hallgató között éppen az 


egyenlőséget teremti meg. Katedráról csak a tudomány beszél. 
5.3. — A könyv és a gyerek 


Kosztolányi Dezső Levél a könyvről című írásában így vall: 
, A könyv, ez az ékszertartó, melybe a legértékesebbek mentették 
bele kincseiket. 
A könyv, mely századok során volt márvány érc, papirusz, hártya, 
kéreg, viasz, fatábla, bőr és rongy, de változtatva anyagát, mindig 
megtartotta belső, rejtélyes mivoltát. A könyv, ez a tekercs, ez a 
gyöngy, ez a gyöngy. ... A könyv, mely által megismerjük 
elődeinket, hírt kapunk a múltból, s nélküle szellemi sehonnaik 
volnánk, bitang jöttmentek, akikre nézve nem is léteznék az, amit 
előttünk járó testvéreink tapasztaltak és láttak. A könyv, melynek 
segítségével utódjainkkal érintkezünk és üzenünk a jövendőnek. ... 
A könyv, mely nem csak a teret hódította meg, hanem béklyóba verte 
a térnél is nagyobb ellenségünket, az időt. 

Ennél nincsen nagyobb csoda. Mindig a legegyszerűbb 
dolgok a valódi csodák." 

A könyv a mindennapi élet dolgaiban eligazít, problémáinkra, 
kérdéseinkre választ ad, feszültségoldó, ellazító. 

Ezt már kisgyermekkorban is tudatosítani kell azáltal, hogy 


megismertetjük a gyereket a könyvvel, az olvasással. A gyermek 


"KOSZTOLÁNYI Dezső, Levél a könyvről, I.m.., 1999, 362-363. 

nyelvére, személyiségének fejlődésére óriási hatással van, ha a 
felnőtt olvas neki. Mindez megváltoztatja a családi élet minőségét, a 
gyerek-szülő kapcsolatát. Szorosabbá válik az érzelmi kapcsolat a 
szülő és gyermeke között. 

, Ha ma kihagyod az esti mesét, holnap már lehet, hogy nem is kéri a 
lányod, vagy fiad. Ha ma nem ülsz oda vele a társasjáték mellé, 
előfordulhat, hogy a jövő héten már késő lesz. Ők ma gyerekek, s 
nem pótolhatod be az önfeledt legózást, babázást úgy öt év múlva, 
amikor már kevésbé szorítanak a megélhetési gondok, amikor már 
nem kell új szőnyeg, vagy függöny az ablakra. Ha most kihagyod az 
együttlét meghitt perceit, évek múltán talán már a meghitt 
beszélgetéseket sem igénylik. Ha most nem sétálsz velük kézen 
fogva, akkor pár év múlva végleg elengedik a kezed, és a kapaszkodó 
nélkül elsodródhatnak. 

Visszahozhatatlanok és megismételhetetlenek a gyermekkor napjai, 
hetei, hónapjai. Téglák ezek, amelyből és amelyre a felnőtt élet 
felépül. Ha sok tégla hiányzik, labilis lesz az építmény." 

A gyermek könyv iránti érdeklődése, szeretete nagyon korán 
kialakul. Ehhez az kell, hogy könyvekkel körülvett környezetben 
nőjön fel. Janikovszky Éva családjában a könyvnek, az olvasásnak 
hagyománya volt. Erre így emlékezik: Mi van a könyvekben, mi az a 
titok, amit nem osztanak meg velem? Aztán megtanultam olvasni. És 


megtudtam, mi a könyvek titka. Az, hogy minden bennük van. 


"9 1998-ban az Írásbeliség Világnapja alkalmából a Magyar Olvasástársaság 
ünnepségein terjesztett, ismeretlen szerzőtől származó írás 

Nemcsak a tündérek, a manók, királykisasszonyok, a gonosz 
boszorkányok, hanem én is meg te is, örömeinkkel, gondjainkkal, 
vágyainkkal, bánatunkkal, benne van a jó meg a rossz, az igaz és a 
hamis, a természet, a világmindenség; ez mind mind elfér a 
könyvekben. Nyisd ki a könyvet! Megosztja veled minden titkát. 

A gyerek könyv és az irodalom szeretetének 
kibontakoztatásában, valamint a vizuális képességeinek alakításában 
óriási szerepe van az illusztrációnak, a szép könyveknek. A gyereket 
az irodalomhoz, a könyvekhez, a képeskönyv vezeti el. Ez a könyv 
számára még csak játék. Épít belőle, rakosgatja, lapozgatja, nézegeti 
benne a színes képeket. Az illusztrációkat elevennek véli: a kutyát 
megsimogatja. A képek tehát ismerősek, sok örömöt adnak, s 
élményeket idéznek fel a kisgyerekben. 

Az óvodáskor képeskönyvei szövegesek. Fontos, hogy a mű 
stílusa, hangulata és a mondanivaló, valamint az illusztráció 
összhangban legyen egymással. 

A gyerek harmadik életévében (óvodáskorú) együtt mondja a 
felnőttel a mondókákat, a verseket, sőt egyedül is élvezettel 
ismételgeti a sorokat, rímeket. 

Juhász Orsolya írja: 

, Az ember élete során soha nem él olyan szoros és intenzív 
kapcsolatban a verssel, mint gyermekkorában. A születés után 
néhány évig a vers a gyermek mindennapos közege lehet. Ha sír, 


verssel, dallal nyugtatják, mozgását mondókákkal kísérik. Az anya 

biztonságot árasztó hangját hallgatja versmondás közben. Nem 
értelmet keres a versben, még csak nem is érzelmeket. Erre nem is 
képes. Hangulatokat él át csupán, de közben tanul, és hamarosan 
reprodukálja is a hallottakat." 

A versek mellett élvezettel hallgatja a rövid meséket, 
elbeszéléseket, amelyek önmagáról, hasonló korú gyerekekről 
szólnak. 

Négyéves korában kezdődik a nagy mesekorszak. Bonyolultabb lesz 
a cselekmény, s a mesékben, melyek eddig elsősorban csak állatokról 
szóltak, nő a szereplők száma. 

A képeskönyvek verseit gyorsan megtanulja, ugyanúgy, mint 
a rövid gyermekverseket. Egyre szélesedik az irodalom világa. Az 
elbeszélések vonzereje sem csökken. 

Az ötéves gyereknek gazdag a fantáziája, sőt a nyelvi humor 
iránti érzékenysége ís megfigyelhető. Ez a kor a tündérmesék, a 
tréfás mesék kora, kedveli a groteszk verseket is. 

A hatéves gyermek a bonyolultabb felépítésű, szerteágazó 
cselekményből felépülő meséket szereti. Élvezi a verses meséket is. 
Hatással vannak rá a lírai gyermekversek. 

Erre a korra a gyerek irodalmilag iskolaéretté válik. Életében új 
szakasz kezdődik, az irodalom, a mese és a vers lassan-lassan 


olvasmányélménnyé lesz. 


0 JUHÁSZ Orsolya, Hogyan tanítsunk verset — Gyermekirodalom, szerk. 
KOMÁROMI Gabriella, Bp., Helikon Kiadó, 1999, 283. 

6. A mesemondás, mesehallgatás szerepe a gyerekek 


életében 


A mese világa a gyerekek világa. Ez az a világ, amely 
legközelebb áll a gyermeki gondolkodáshoz. , A mesék világa nem a 
gyermek fantáziáját tükrözi, hanem a gondolkodását; azt a képet, 
amit környezetéről — amely tele van jó és gonosz óriásokkal, 
tündérekkel és vasorrú bábákkal — alkot, és azokat a hipotéziseket, 
magyarázó elveket, amelyek ennek a (más módon felfoghatatlan) 
világnak a működését számára érthetővé teszik.""! 

A meseszereplők egyszerű jellemvonásokkal rendelkeznek: 
vagy jók vagy rosszak, nincs átmenet, mint ahogy a gyerekek 
számára sincs, hisz az ő gondolkodásmódjuk is ilyen végletes. 
Szereplőtípusokkal találkoznak, ezáltal könnyebben megy az 
emberek és a világ megismerése. Fejlődik képzeletük, a mese 
hallgatása során belső képeket alkotnak, amelyek segítségével 
belehelyezkednek a hallott világba. A kettős tudat nagyon fontos a 
fejlődésükben, az életükben, ennek segítségével tudják megoldani 
problémájukat, feloldani feszültségeiket. , A gyermek számára a 
mese az igazi valóság, az, amihez igazítja és méri a többi előtte 


megjelenő tényét a világnak." 


61! RANSCHBURG Jenő, A tündérmesék lélektanából, ESŐ, Irodalmi lap, 
2001/IV/2, 90. 
52 HONTI János, A mese világa, Bp., Magvető Kiadó, 1975, 10. 


91 


Lázár Ervin szerint: , Van jó irodalom, meg rossz irodalom. 

Ugyanez vonatkozik a mesére is. De nem kell minden mesének 
tanmesének lennie. Az irodalmi műveknek az a céljuk, hogy valamit 
megmozdítsanak, valamit ott legbelül. Ez a mese célja is. Az embert 
rá kell ébreszteni szellemi lény voltára. 
Azt szoktam elmondani a gyerekeknek, hogy a mese egy fél alma. 
Az író leírta, és jön az olvasó, hozzáteszi a másik felét, akkor lesz 
teljes. És — mert mindenki mást szűr ki ugyanabból az írásból — az 
almák soha nem lesznek egyformák. És ez így helyes." 

A gyermekkorban hallott, olvasott mesék sírig elkísérik az 
embert. Sivár lenne a gyermekkor mese nélkül. A mai 
tudományközpontú, racionális, erőszakos világunkban nagyobb 
szükség van rá, mint bármikor. Segítséget adnak az életben 
előforduló konfliktusok helyes megoldásához, s ezzel erősítik a 
gyermekek kötődését a családhoz. 

, A gyerek és a neki mesélő szülő között olyan kapcsolat teremtődik, 
amely nélkül szerintem nem érdemes élni, és azt a szülőt, aki nem 
tudja, milyen fontos ez, rá kellene kényszeríteni arra, hogy meséljen 
a gyerekének. 

Majdnem teljesen mindegy, mit és hogyan mesél, fölolvashat mesét 
vagy népmesét, mesélhet fejből neki, ki is találhat egy történetet, az a 


fontos, hogy ez a varázskör meglegyen a két ember között, mert 


53 Létezik Lázár Ervin erdője — http://www.kisalfold.hu/gyerekeknek/cikkiletezik 
lazar ervin erdoje 1151447, Kisalföld online, 2005. november 26. (2010. június 
9.) 

akkor ott valami nagyon fontos elindul, érik.""! A mesét szerető és 
sok mesét mondó szülő segíti gyermekét, s a mesék által még jobban 
megismeri. Az sem baj, ha a gyermek minden este ugyanazt a mesét 
akarja meghallgatni, hiszen így jobban megérti, s feldolgozza azt a 
problémát, ami foglalkoztatja. Mindig azt a mesét meséljük, amit a 
gyerek szeretne hallani. 

, A mesei szerkezetben rejlő hasonlóságok ellenére sincs két 
egyforma mese: ugyanazon problémát mindegyik történet másként 
dolgoz fel. A problémafeldolgozás során azonban egy valamit nem 
lehet szem elől téveszteni. Azt, hogy a történet elején megbomló 
egyensúlyt (pl. valaki meghal vagy elrabolják; valamit ellopnak; a 
hősben ellenállhatatlan vágy ébred valami vagy valaki iránt) helyre 
kell állítani. A mese egyik terápiás értéke abban rejlik, hogy minden 
történet az egyensúlyhoz (egészséghez) vezető utat mutatja meg, 
mégpedig azzal a felhívással, hogy nem megszenvedni kell az 
egyensúly megbomlását, hanem - akár szenvedés árán is — 
helyreállítani. A történetekben megtalálhatók a gyógyuláshoz és a 
testi folyamatok egyensúlyának fenntartásához szükséges tanítások. . . 
Vagyis a mese nem azt állítja, hogy elég visszaszerezni azt, amit 
elveszítettünk, hanem azt, hogy maradéktalanul le kell számolni 


azzal, ami veszélyezteti , egész-ségünket." 


54 SCHÜTTLER Tamás, , Nem a mese van veszélyben, hanem az emberek"? — 
Kerekasztal beszélgetés, Új Pedagógiai Szemle, 2000 július-augusztus — 
http://www.oki.hu/oldal.php? típus — cikk § kod -— 2000-07-np-Gyori-Nem (2010. 
június 12.) 

55 BOLDIZSÁR Ildikó, A mese mint gyógyító erő — B. I., Mesepoétika. Írások 
mesékről, gyerekekről, könyvekről, Bp., Akadémiai Kiadó, 2004, 20-21. 

Láthatjuk tehát, hogy a mesék mentálhigiénés funkcióit is 
betöltenek mindamellett, hogy élményhez, az alkotás élvezetéhez is 
juttatják a mesék hallgatóit. Illyés Gyula szerint: 

, A művészet nem ismer korhatárt. Ezekben a , fiataloknak való", 
, kitalált?" történetek részleteiben sincs semmivel több kitalálás, mint 
egy komoly regényben vagy versben. Sőt, ha azt vesszük, hogy a 
költött dolgoknak mennyi belső közük van a valósághoz, a mesékben 
több a megfigyelés, a tapasztalat: minden, amit a lélek kifejezésre és 


közlésre érdemesnek tart, mint a legnagyobb költők alkotásaiban." 


Mint gyermek, aki már pihenni vágyik 
és el is jutott a nyugalmas ágyig 
még megkérlel, hogy: , Ne menj el, mesélj" — 
(igy nem szökik rá hirtelen az éj) 
s mig kis szive nagyon szorongva dobban, 
tán ő se tudja, mit is kiván jobban, 
a mesét-e vagy azt, hogy ott legyél: . .?"" 

A mese fontosságát, jelentőségét József Attila versének 
részlete is tükrözi. Mit jelent a mese a gyermeknek? Kedvenc 
történetének elmesélését, másrészt nyugodt, harmonikus együttlétet a 


szülővel. Annak a kisgyereknek, akinek sokat mesélnek, és 


ingergazdag környezetben él, sokkal fejlettebb a képzelete, erkölcsi 


66 ILLYÉS Gyula, Amit a felnőttek a gyermekek könyvéből tanulhatnak - 


Gyermek- és ifjúsági irodalom szöveggyűjtemény, összeállította CS. NAGY István, 
Bp., Tankönyvkiadó, 1984, 27. 

§7 JÓZSEF Attila, Minden verse és versfordítása, Bp., Szépirodalmi Könyvkiadó, 
1980, 425. 

értékítélete, gazdagabb a szókincse. A mese a szociális fejlődés 
elősegítője is, benne a gyerek az ember és a közösség kapcsolatát is 
megfigyelheti. Minden mese egyetemes emberi problémákat érint, 
természetességgel beszél az élet nagy kérdéseiről, a születésről, 
halálról, féltékenységről, gyűlöletről, haragról, szerelemről. A gyerek 
a mesében megoldási javaslatokat talál kínzó problémáira, erősíti 
önbizalmát, hitét önmagában. 

Levezeti a gyerek feltörő agresszióját, feloldja belső 

feszültségét. Bátorságot ad, helyes értékrendet alakít ki, a mese 
segítségével könnyebben eligazodik bonyolult élethelyzetekben, 
menedéket talál a magány ellen. Ezzel az érzéssel a mai gyerek 
nagyon korán találkozik. Általa a gyerek olyan ismeretekhez jut, 
amelyeket nem közölnek vele. 
Hallhat az elmúlásról, a halálról, hisz" a mese nem ígéri az örök 
életet, rádöbbenti arra, hogy az élet véges. Mintát ad a felnőtt kor 
eléréséhez, csak akkor válik igazán felnőtté, ha leszakad a szüleiről. 
Ez az út azonban göröngyös. 

A mese nem vezeti félre a gyereket, megmutatja, hogy létezik 
az életben a rossz, találkozunk szörnyekkel, boszorkányokkal, de 
megérti azt is, hogy a veszélyeket, akadályokat le lehet győzni. 
Azonosítja magát a hőssel, aki mindezekkel szembeszáll, s 
megtalálja a kiutat a legkilátástalanabb helyzetekből is. Rádöbben, 
hogy mindig van segítő, aki átsegíti az akadályokon. Észreveszi, 
hogy létezik testvérféltékenység (rajta kívül is), de ezt le kell tudni 


győzni. 

A mese végeredményben szimbólumok rendszere, melyek az 
életet tanítják. A szimbólumok hol egyértelműek, máskor 
elrejtőznek, rejtett tartalmuk csak éles megfigyeléssel bújik elő. 
Végkicsengése a jó és rossz harca, amely a jó megérdemelt 
győzelmében jut kifejezésre. 

A mesehallgatás módot nyújt a szülővel való kérdés-felelet 
helyzetre. A gyermek, ha édesanyja ölébe bújhat, mellette sohasem 
olyan hátborzongatóak a történetek, mert kettejük között párbeszéd 
szövődhet. Akár meg is változtatja a mese nemszeretem mozzanatát. 
Hogy a mesemondás hogyan kapcsol össze két embert, s hogyan 
alakíthatják mindketten a történetet, azt Goethe édesanyjának 
visszaemlékezéséből is láthatjuk: 

, Majdnem fölfalt a szemével, és ha valamelyik kedvencének 
sorsa nem úgy alakult, ahogy ő kívánta, láttam az arcán, mennyire 
haragszik vagy, hogy a könnyével küszködik. Néha közbeszólt, 
például azt mondta: s Mama, a királykisasszony akkor se megy 
hozzá ahhoz a nyomorult szabóhoz, ha az megöli a sárkányt! c 
Ilyenkor abbahagytam, és a következő estére halasztottam a 
katasztrófa bekövetkezését. Az én képzeletem működését tehát 
gyakran kiegészítette az övé; és amikor másnap az ő elképzelései 
szerint alakítottam a mesehősök sorsát, mondván: , Jól sejtetted, 
valóban így történt", nagy izgalomba jött, szinte láttam, hogy ver a 


szíve.?58 


68 BETTELHEIM, Bruno: Hogyan mondjunk mesét?— B. B., A mese bűvölete és 
bontakozó gyermeki lélek, Bp., Gondolat, 1988, 214. 

Láthatjuk tehát, ha egy szülő ilyen szellemben mesél a 

gyerekének, s átéli mindazokat az érzéseket, melyek a gyereket 
foglalkoztatják, akkor a mesehallgató gyerek úgy érzi, hogy 
megértették őt, elfogadják kívánságait, szorongásait, reményeit. 
Bettelheim a mesehallgatást, a mese képeinek befogadását a 
magvetéshez hasonlítja. 
s... a Jó talajba hullott magvakból gyönyörű virágok és sudár fák 
sarjadnak — azaz elfogadtatnak fontos érzelmeket, elősegítenek 
felismeréseket, táplálják a reményt, és csökkentik a szorongást — s 
ezáltal mind pillanatnyilag, mind hosszabb távon gazdagítják a 
gyermek életét. ?"" 

S hogy milyen lelki szegénnyé válhat egy felnőtt, aki 
elfelejtette, s képtelen visszaidézni gyermekkorát, azt Sütő András: 
Gyermekkorom tükörcserepei című írásából tudhatjuk meg. Nagyapa 
unokájával az állatkerti kőparipa hátára ül, hogy a mese varázslatával 
az a fellegekbe repítse őket. A fél világot bejárják, mikor egy haragos 
felvigyázó felelősségre vonja őket a kihágásért, de nagyapa nem 
hagyja magát: , Elvittük a lovat? Elvittük. Visszahoztuk a lovat? 
Visszahoztuk. 

Itt van, vegye számba, kólikát nem kapott, a lába töretlen, és fújja fel, 


mert nélkülünk semmit sem ér, pókos lábú gebe és földhözragadtság. 


§9 Jo. , 214. 

A táltos lovak bennünk vannak, megértette?... — Fusson szegény. 
Valamikor ő is megfordult a fellegek között. Csak elfelejtette már." "" 

Íme, következzen itt egy szép mese, egy gyönyörű vallomás 
Ribainé Balogh Hajnalka végzett hallgató tollából az elmondottak 
alátámasztására: 

Egyszer volt, hol nem volt, az Óperenciás tengeren is túl, ahol 
a kurta farkú malac túr, volt egy csodaszép, lankás hegyoldal, 
melynek szélén egy folyó csörgedezett. Ennek a folyónak a partján 
egy ősrégi, hatalmas nagy fa állt. 

Lombkoronája az eget nyaldosta, gyökerei a föld mélyéig nyúltak. 
Megszámlálhatatlanul sok levele volt, és tekintélyes, vaskos törzse. 

A falevelek gyakran tekintettek az ég felé, ahol mindig 
megpillanthattak egy kedves felhőt, amint az égen ringatózik és 
gyönyörködik a táj szépségében. Ez a bodros, pufók felhő rengeteg 
kövér esőcseppből állt. Büszkén is tekintett maga köré. Gyakran 
felpattant a szél hátára, hogy ellátogasson ebbe a varázslatos 
völgybe, és tekintete megpihenjen a páratlan növényeken, a sebesen 
hömpölygő folyón. Ilyenkor sokszor előfordult, hogy a szíve úgy 
meglágyult a sok szépség láttán, hogy könnyekre fakadt. 
Számolatlanul hullatta esőcseppjeit a folyóba, a virágokra és fákra. 
Ezek hálából még szebben pompáztak, amikor meglátták a felhőt 


úszni az égen, a folyó pedig még habosabban csörgedezett. 


"9 SÜTŐ András, Táltos kőparipán - S. A., Gyermekkorom tükörcserepei, Bp., 
Móra Ferenc Könyvkiadó, 1982, 114. 

A felhő habjai közt élt egy vízcseppecske, aki mindig 
vágyakozva tekintett le a földre és sóhajtozva gondolt arra a napra, 
amikor végre belőle is igazi esőcsepp lesz, és lágyan csiklandozhatja 
a növények leveleit. Ez a nap is eljött. 

Egyszer hatalmas szélvihar támadt és a felhőből hullani 
kezdtek az esőcseppek. A kis vízcseppecske is esőcseppé dagadt, és 
potty, kihullott a felhő ölelő karjai közül. Pontosan a folyóba zuhant. 

Ez a folyó gyönyörű volt, kristálytiszta vizében tündököltek 
hófehér kavicsai, illatát már messziről lehetett érezni, és amikor 
rásütött a nap, az egész környék megállt, és csak őt csodálta. Nem 
lehetett tudni, hogy honnan ered a folyó, a végtelenségből jött és oda 
is tért vissza. 

Mikor az esőcsepp sikeresen megérkezett a folyóba, először 
megborzongott kissé az eddig még nem tapasztalt ismeretlen 
hidegtől, s meglepte a folyó sebes sodrása. lIjedten kapálózott, 
megpróbált fennmaradni a víz felszínén, mint a többi ide hullott 
esőcsepp, de mindig újabb és újabb veszedelmekkel találkozott. 
Derekasan küzdött az árral, megállás nélkül kalimpált, hogy minél 
kellemesebben utazzon, ha már idekerült. Mivel azonban nem 
ismerte eléggé a folyót, s annak törvényeit, bizony nagy 
meglepetések érték időnként. Előfordult, hogy kövek közé került, 
ahol alaposan megütötte magát, vagy túl magasra emelkedett ki a 
vízből, ahol pedig majdnem felszippantotta egy napsugár, de olyan is 
volt, hogy túl mélyre merült a vízben, és úgy tünt, hogy 


összecsapnak a hullámok a feje felett. Szerencsére azonban túljutott 

minden nagyobb veszedelmen. Sokáig küszködött ily módon a 
folyóval, amikor egyszer azt monda magában: , Ki kell találnom 
valamit, hogy kiismerjem magam ezen a folyón, különben soha nem 
tudok kényelmesen utazni." Ezután egyfolytában ezen törte a fejét. 
Elkezdett kitartóan kutatni. Először szétnézett, megnézte, hogyan 
utaznak társai. Igen sokféle utazást látott maga körül. 

Néhány dolgot, amit valóban hasznosnak és hatékonynak tartott, meg 
is tanult tőlük. Ez sokat segített neki, már kevesebbszer került az 
egyik vagy másik part közelébe, vagy a mély vízbe, de érezte, hogy 
még nagyon hiányzik valami ahhoz, amire vágyik. Kérdezgette 
társait, hogyan lehet ezen a folyón könnyedén és kellemesen utazni, 
de kevés választ kapott. Időnként elúszott mellette egy-két öreg, 
bölcs esőcsepp, akiket szintén megkérdezett, de szűkszavú 


p 


válaszaikkal nem sokra ment. , Keresd az összhangot!", vagy ,, Ismerd 
meg az áramlást!" — mondták neki, de ő nem nagyon értette e szavak 
jelentését. 

Egyik éjjel, amikor mélyen és édesen szunyókált, varázslatos 
álmot látott. Feltárult előtte egy kép, s ezen a képen saját magát látta 
meg, amint a magasból tekint le a folyóra. Nagyon furcsa, gondolta-—, 
de annál jobban tetszett neki mindez. A folyó muzsikáját hallgatva 
elmerengett egy kicsit, és egyszer csak észrevette, hogy feltárulnak 
előtte a folyó áramlásának titkai. Látta, hogy milyen áramlatok 
merre, s hogyan vonulnak. Ennek nagyon megörült, mert korábban 


nem is gondolta, hogy ilyen létezhet. És nem csak látta az áramlást, 


hanem érezte is a folyó ritmusát, zenéjét, ami nagyon megtetszett 

neki. Teljesen elbűvölte az a sok csoda, amit felfedezett a folyóban, s 
most már nagyon örült, hogy ő is ezen a folyón utazik. 
Ahogyan így kívülről nézegette a folyót, meglátta magát is rajta. 
Észrevette, hogyan evickél hol jobbra, hol balra, hol le, hol fel, és 
látta, hogy bizony sokszor éppen a folyó sodrásával ellenkező 
irányba csapkod. Ez bizony jól kifárasztotta, és időnként még a 
kedvét is elvette az utazástól. 
Miközben onnan fentről figyelte magát, egyszer csak azt is érzékelte, 
hogy saját magában, belül mi zajlik. Látta a végbemenő folyamatok 
mozgását, áramlását, irányát, érezte ritmusukat, hallotta zenéjüket is. 
Ebben a zenében voltak még oda nem illő hangok, de időnként már 
megszólalt a tiszta dallam is. 
Az esőcsepp ott állt, testét átjárta a folyó áramlása, ritmusa, zenéje és 
legbelső zugaiban is érezte már a végbemenő folyamatokat. 
Akkor megértette, mit kell tennie: a benső áramlást össze kell 
hangolnia a külsővel, a folyóéval, a benső ritmust a külsőhöz kell 
igazítania, a benső zenét a külső muzsika részévé kell tennie. E 
csodálatos felismerés hatására átalakulás kezdődött az esőcseppben, 
megkezdődött az összehangolódás a folyóval. Egyre kevesebb lett az 
ellentét, a harc, egyre gyakrabban érezte az esőcsepp azt az 
összhangot, amire már régóta vágyott. 

Elmerült ebben a nagyszerű látványban, s csak arra lett 
figyelmes, hogy hajnal van, süt a Nap, s ő felébredt. Ez a reggel 
azonban már más volt, mint a többi. Minden tagjában észrevette a 


változást, az álom megvalósulását. 


101 


Már valóban érezte, látta, hallotta a folyó minden rezdülését, 
s érezte saját ritmusát is. A bensőt összehangolta a külsővel, a külsőt 
a belsővel, s csodálatos dolgot tapasztalt. Már nem kellett küszködnie 
a folyóval, mert a folyó vitte őt, szerette és gondoskodott róla, mint 
kedves gyermekéről. 

Az esőcsepp mély békével a lelkében úszott tovább. Egyre 
többet értett, s érzett meg a folyóból — hiszen valahol egyek voltak 
már -, s ezáltal egész lényében növekedett a harmónia, a béke, a 
szeretet. Érezte a folyó áramlását önmagában, s önmaga áramlását a 
folyóban. — Így a kicsi esőcsepp lassan részévé vált a nagy 
mindenségnek, és a mindenség is otthonra lelt őbenne. A szívében 
találkoztak, ahol  összeölelkeztek, összefonódtak egymással, 
létrehozva az élet örök, boldog, és mindig megújuló áramlását. 

Ezt a mesét olvasva talán mindenki magára ismerhet a kis 
esőcsepp képében. 

Az élethez nagy segítséget adnak a mesék, történetek, maga az 
irodalom, a könyvek világa. 

A mese, az irodalom egész életünkben elkísér, nevel 
bennünket. Segít életünk problémáinak megoldásában, az emberi 
együttélés nehézségeinek leküzdésében. Bettelheim írja: ,, Minden 
mese olyan varázstükör, amely belső világunk valamelyik 
összetevőjét tükrözi, és azt az utat, melyet meg kell járnunk, hogy 
eljussunk az éretlenségtől az érettségiig. Aki hajlandó belemerülni 
abba a mély igazságba, melyet a mesék közölnek velünk, először 


csak egy mély, csöndes vízfelületet fog látni, amely saját képét 

tükrözi vissza; rövidesen azonban felfedezi a mélyben lelke belső 
zűrzavarát, de meglátja azt is, milyen úton nyerheti el a békét 


önmagával és a világgal: küzdelmeinknek ugyanis ez a jutalma." " 


" BETTELHEIM, Bruno, 4 tündérmesék állatvőlegény-ciklusa. Küzdelem az 
érettségért, I.m., 1988, 439. 


103 


7. Az óvodás gyermek személyiségfejlődése 


Minden ember, minden gyermek más és más személyiség, 
egyedi és megismételhetetlen, individuum. Ennek ellenére mindenki 
hasonló fejlődésen megy keresztül, ugyanazokat a lépcsőfokokat kell 
végigjárnia. Az egyedi, ezeknek a megvalósítási módja. A 
következőkben néhány, a mesékben is megjelenő fejlődési jellemzőt 


ismertetek. 


7.1. . A gyermek világképe, tájékozottsága 


Világképen a világ jelenségeit magyarázó elvek rendszerét 
értjük. Piaget folytatott vizsgálatot ebben az irányban a gyerekek 
körében. 

Megállapítása szerint a 3-9 éves korú gyermekek sajátos, 
úgynevezett gyermeki világképpel rendelkeznek. Több sajátosságot 
figyelt meg, melyeket a következőképpen különböztetett meg: Az 
artificializmus, vagyis a világ mesterségesen, többnyire az ember 
által megalkotott. Az animizmus, a megelevenítő gondolkodás, 
miszerint minden él, érez és tudatképes, még a tárgyak is. Ezért 
természetes, hogy beszél a mesékben a fa, a kemence, az állatok, a 
szél stb. 

A gyermeki realizmus, amely az objektív és szubjektív valóság 


keveredését jelenti. Ez a sajátosság az álom, a gondolat és a név 

magyarázatánál jelenik meg. A hasznossági elv, melynek során a 
gyermek az egyes dolgokat, fogalmakat azok hasznával magyarázza. 
A finalizmus, a cél-okság elv. A gyermek a tárgyat annak céljával 
magyarázza. A szándék és törvény elve, vagyis minden jelenség 
szándék következménye, így nincsenek véletlenek sem, mindent 
akart valaki. 
A mágikus világkép azon jellemzője a gyermeki világképnek, 
miszerint a gyermek magának, a gondolatainak varázserőt tulajdonít, 
vagyis úgy képzeli, amit nagyon szeretne, az be is fog következni." 
Ezzel tulajdonképpen vágyteljesítő funkciót tölt be, akárcsak a mese. 
A gyermekek már egészen kicsi korban az általuk szeretett 
személy elvárásainak próbálnak megfelelni. Később ez elvezet odáig, 
hogy interiorizálják a látott, hallott szabályokat, s a másik személy 


jelenléte nélkül is betartják. 


Ahhoz, hogy ezek az önkontroll folyamatok kialakulhassanak, 
szükség van az idegenrendszer bizonyos fokú érettségére is. Három 
fő önkontroll-funkciót különítünk el." 

— A késleltetés képessége: A gyermek gyakran kerül frusztráló 
helyzetbe, amikor meg kell tapasztalnia, hogy vágyai nem teljesülnek 
azonnal. Ha gyakran él át ilyen helyzetet, akkor nő a fÍrusztrációs 


toleranciája. A mesék hallgatása során többször találkoznak a 


"? vö. MÉREI Ferenc — V.BINÉT Ágnes, Ismeretek híján elméletképzés- M.F. — 
V.B.Á., Gyermeklélektan, Bp., Gondolat, 1981, 153-154. 

"9 vö. JÁVORSZKY Edit, Fejlődéspszichológia, Sopron, Edutech Kiadó, 2001, 
109. 

gyermekek hasonló helyzetekkel. Jó példa erre a láncmese, mint 
például a Kóró és a kismadár, vagy A kisnyúl című. A kismadárnak 
is sokáig tart, míg eléri a célját, hogy ringassa a kóró, de a 
kisnyúlnak is várnia kell, míg visszakapja a csengettyűjét. 

— A kitartás képessége: Nehéz megtanulni azt, hogy a nehézségek 
ellenére is végigvigyük elképzeléseinket. A mesékben a legjobb 
példák erre a mesehősök, akik nem riadnak vissza a nehézségektől, 
nincs számukra megoldhatatlan feladat, amelynek teljesítésében 
segítőkre is számíthatnak. Ez az életre is igaz, aki kitartó, annak 
mindig sikerül célhoz érnie. 

— A csábításnak való ellenállás: Ki kell alakítani a gyermekekben, 
hogy az azonnali haszonnal kecsegtető, ugyanakkor a morálisan 
tiltott dolgokat ne tegyék meg. Jól példázzák ezt a mesékben a 
nagyobb, idősebb testvérek. Ugyanazon úton indulnak el, ugyanazon 
próbákat kell teljesíteniük, mint a legkisebb testvérnek, de ők 
letérnek a helyes útról, nem segítenek a bajba jutottakon, ezért nem 
tudják megoldani a feladatot, nem az övék a végső jutalom. A 
gyerekek is könnyen befolyásolhatók akár jutalommal vagy 
büntetéssel, de a meséből megtanulhatják, hogy a jutalom csak 
azoknak jut osztályrészül, akik végig megfelelően viselkednek, a 
büntetés pedig a helytelenül viselkedőt mindig utolért. 

Ezeknek az önkontroll-funkcióknak a kialakításában a felnőtteknek 
van szerepe, hisz példaként állnak a gyerekek előtt, a mesék viszont 


jó kiegészítői lehetnek ennek. 

7.2. " A képzelet és a mese 


A gyermek lelkének fejlődésében nagy szerepe van az 
irodalomnak, hisz az emberi szellem legszebb megnyilatkozása, 
amelynek részletei a valóság törvényeinek vannak alárendelve, mégis 
teljességében a képzelet síkján mozog. 

A nyiladozó emberi léleknek a mese felel meg a legjobban. 

,A mese gondolatai, elemei, fordulatai egybeesnek a 

gyermeki gondolkodás és képzelet sajátos sémáival.""" Az első ilyen 
motívum az átváltozás. 
Mint a játékban, úgy a mesében is bármiből bármi lehet. A következő 
motívum az ellentétek preferenciája. A gyerek gondolkodása 
szélsőséges: szép vagy csúnya, jó vagy rossz. Ezeket a szélsőségeket 
könnyebb megérteni, mint az árnyaltabb tulajdonságokat. A mese 
szereplői, hősei is szélsőségesek, olyanok, mint a hallgatóinak vagy 
olvasóinak a gondolkodása. 

A harmadik motívum az ismétlés. Az ismétlés élményforrás 
és feszültségoldó hatású. Örömmel tölti el őket, amikor ráismernek 
egy-egy helyzetre, újra megjelenő szereplőre, vagy amikor 
bekövetkezik valami, amire számítottak. 

Ezt erősítik a gyakori mesefordulatok, felbukkanó helyszínek, 


szertartásos történések, mint például a találkozások a keresztútnál, a 


"5 JÁVORSZKY Edit, Fejlődéspszichológia, Benedek Könyvek 02, szerk. 
KULCSÁR László, Sopron, Nyugat-magyarországi Egyetem Benedek Elek 
Pedagógiai Kar, 2009, 125. 

minduntalan előforduló Óperenciás-tenger, vagy az Üveghegy, 
amelyen túl már a madár se jár, de ugyanezt tükrözik a mese 
bevezető és záró formulái is. 

A veszélybe kerül, de megmenekül, a kompenzálás, a 
vágyteljesítés dinamikája szintén a megfelelés motívumai. A 
gyerekek gyakori problémája a  ,kicsiségük".  Képzeletük 
segítségével viszont mindenre képesnek érzik magukat. A mesék 
által ugyanezt az érzést élhetik át. A legkisebb királyfi tudja általában 
végigjárni a próbákat, a kegyetlen, veszedelmes ellenséget is ő tudja 
legyőzni. A mese optimista világképe és a gyerekek vágyai 
párhuzamot alkotnak, egyiket sem korlátozza a tér, az idő és 
semmilyen természeti törvény. 

A mesékből tehát sok példát találhatunk arra, hogy a mesei 
motívumok megfelelnek a gyermeki gondolkodás, a képzelet 
vonásainak. , A mese csak akkor képzeletmozgósító, ha csökkenti a 
vágyteljesülés révén a feszültséget, és kétkedés nem zavarja meg az 


irreálist megengedő kettős tudatot." 


7.3. Az érzelmek és a mese 


A gyermekeknél először az alapérzelmek jelennek meg. Ezek: 
a félelem, a harag és az öröm. A félelem érzése már nyolc hónapos 


korban megjelenik, s eredeti funkciója a veszély elkerülése. Először 


"5 vö. JÁVORSZKY Edit, I.m., 2001, 60. 

konkrét félelmei vannak a kisgyereknek, majd az ismeretei 
bővülésével megjelenik a szimbolikus félelem. Félni kezd a 
sötétségtől és a haláltól. A sötétben egyedül maradt gyerek 
bizonytalanná válik, számára minden él, s a tárgyak még ijesztőbbek 
a sötétben. A mesékben is találkozhatunk ezzel az érzéssel, mikor a 
főhősnek a sötét erdőn kell végigmenni azért, hogy a számára 
kitűzött próbatételeket sikeresen teljesítse. 

Az elmúlástól való félelmet, amely minden gyermekben jelen 

van, a mese bravúros befejezéssel oldja fel: a szeretett szereplők a 
mese végén boldogan élnek, míg meg nem halnak. Vagyis nem 
tagadja le a halált, de a bekövetkeztét feledteti azzal, hogy a boldog 
kapcsolatot emeli ki. A halál néha már a mese kezdetén megjelenik 
az egyik szeretett szülő elvesztésével. Ilyenkor a kicsi, magára 
hagyott gyermek elindul a vándorúton. 
Ez az anyáról, a családról való leszakadást, az önálló élet kezdetét 
vetíti előre, s azt is, hogy az idősebb generáció átadja helyét a 
fiatalnak. A történet folytatásával kiderül az is, hogy az élet megy 
tovább a halál ellenére is, ha nem is lesz olyan, mint előtte. 

A harag aktivitásra ösztönző, támadó jellegű érzelem. A 
gyerekeknél dac-korszakban jelenik meg, amikor viselkedését 
befolyásolni akarják a felnőttek különböző szabályok betartásával, s 
nem tehet meg mindent szabadon. Emiatt dühösek szüleikre, a 
környezetükben élőkre, akik korlátozzák, akik érvényesíteni 
szeretnék vele szemben a korlátokat. A mesékben a mostohaanya 


jelképezi ezt a személyt, aki nem törődik a mostohagyermekkel, 

rosszul bánik vele, így a gyerek erre a személyre kivetítve 
dolgozhatja fel az érzelmét, haragját. A mesékben az apa alakja más, 
ő szinte sosem bánik rosszul a gyermekeivel, mégis az apa, , árny- 
oldalát" a sárkányok jelképezik. A velük való küzdelem, s 
természetesen a győzelem feloldja a gyermek feszültségét. 

Az öröm pozitív érzelem, ami nagyon korán megjelenik 
funkcióöröm formájában. Később jelenik meg a szociális öröm, 
melyhez hasonlatos a szeretet. A szeretet mindig konkrét személyre 
irányul. A gyermek számára az anya az első ilyen személy, s ha 
megkapja tőle a gyerek a megfelelő szeretetet, akkor 
kiegyensúlyozottan fejlődik. Az anya-gyerek kapcsolat határozza 
meg azt is, hogy későbbi életében a gyerek milyen tartós kapcsolatot 
tud kialakítani másokkal. A mesékben a királylány keze, na meg a 
fele királyság a hős jutalma, ami azt sugallja, hogy meg kell találnia 
azt a személyt, akivel leélheti az életét és felelősséget kell vállalni a 
döntéseiért. 

A gyermekekben a fent felsorolt tényezők miatt rengeteg 
feszültség keletkezik, amelyek vagy megjelennek azonnal, vagy 
elfojtódnak és csak később kerülnek felszínre "mindennapi 
tevékenységeikben. Ezek pedig a játék és a rajz, de van még egy 
terület, ami nem a gyerek saját tevékenysége, mégis aktívan részt 
vesz benne, ez a mese, ami óriási szerepet játszik fejlődésében, hisz" 
a mesétől kapja a gyerek a teljesség élményét. Ezen kívül segíti 


eligazodni a világban, s problémáira megoldási módokat is felkínál. " 


"6 JÁVORSZKY Edit, I.m., 2009, 145-155. 

8. A mese 


Nem könnyű a mesékről beszélni. , A mesékről szándékozom 
szólni, pedig tudom, hiányos felszereltséggel bocsátkozom kalandos 


vállalkozásba?" 


— kezdi mesékről írt esszéjét J. R. R. Tolkien. 
Rudolf Steiner a következőképpen ír ugyanerről a témáról: , Merész 
dolognak tűnhet, a meseköltészetről beszélni a szellemtudományos 
kutatások fényében. 

Egyrészt, a tárgy nehézsége miatt: Mert azokat a forrásokat, 
amelyekből a mesék, a valódi, az igazi mesék erednek, az emberi 
lélek olyan mélységeiben kell keresnünk, amelyekig csak bonyolult 
és hosszú úton juthatunk el, az általam gyakran ismertetett szellemi 
kutatásmódszerek segítségével... Másrészt, éppen a meseköltészet 
varázsával szemben különösen erősen érezzük, hogy a mese 
lényegének fogalmi megközelítése megsemmisíti a mese elementáris, 


278 Stejner 


eredeti hatását a lélekre, vagyis magát a mese lényegét. 
rámutat a két alapvető nehézségre: Az egyik, hogy a valódi, az igazi 
mesék forrásai igen távol esnek a lélek hétköznapi tartózkodási 
helyétől. A másik, hogy óvakodnunk kell attól, hogy a mesét 
elemezzük, , halálra analizáljuk." 

, Aki bátran közeledik a meséhez, az egy különleges, tiszta 


örömhöz közeledik. A mesével való helyes foglalkozás nem más, 


"TOLKIEN, J.R.R, A mesékről, (In Tree und Leaf) 
"8 STEINER, Rudolf, A napkelet és a kereszténység misztériumai, 4 előadás, 
Berlin, 1913. február 3-6. között. (Magyar nyelven néhai BICZÓ Iván sajnos 
nagyon rossz fordításában, kiadásában jelent meg.) 

mint ennek az örömnek a kalandos felfedezése... Honnan jönnek a 
mesék?... Móra Ferenc igen gazdag és mulatságos gyűjteményt közöl 
arról, micsoda hihetetlen utakat jár be egy-egy mese térben és 
időben. A legkülönbözőbb irodalmi, mitológiai és gyakran teljesen 
profán elemek keverednek a népmesékben színes összevisszaságban. 
De Móra igen jól tudja, hogy az ilyen kutatás végső soron nem adhat 
felvilágosítást arról, hogy honnan is erednek a mesék. Hiszen minden 
leírt esetben valami már adott, ami aztán átalakul, módosul. , Hogyan 
került tehát Jeruzsálem alapításának legendája a  kunágotai 
búzamezőkre, és hogyan szépült ott magyar teremtés-mondává?" — 
kérdezi Móra az egyik meghökkentő metamorfózisra utalva. , Hát 
úgy — folytatja —, hogy a mese is mind istenáldotta búza. Valahol 
kihajt, fölmagzik, szétpereg, madár fölkapja, szél szárnyára veszi, s 
viszi hetedhétország ellen, évezredeken és világrészeken keresztül." 
Igen, a mese istenáldotta búza. Talán valóban ez a lehető 
legpontosabb tudományos megállapítás a mesék eredetéről. Gyakran 
hallani, hogy a mesék — a népmesék — a néptől származnak. De hát ki 
az a nép? Hogy talál ki a nép egy mesét? Mert az, hogy a nép adja- 
viszi a mesét, az még csak követhető. De hogy kezdődik el az egész? 
Akármilyen messzire nyúlunk vissza, már mindig valami adottat 
találunk. Feltételes nyugvópontokat lehet találni, de minden 
homokdűne mögött ott sejlik már a következő — mint Thomas Mann- 


nál a József és testvérei-ben.? " 


"5 BÖSZÖRMÉNYI László, A mesékről — 
www.itec.uni.klu.ac.at/-laslo/Antro/A. mesekrol.pdf. (2010. június 14.) 

A mese szó , mes" alakja ősi, ugor korra vezethető vissza, 

mese, monda jelentéssel. Az ,e" kicsinyítő képző már a magyar 
nyelv külön életében kapcsolódott hozzá. 
A XIV. században , találós kérdés", , talány", , példázat" jelentéssel, a 
XV. században ,kitalált történet?" jelentésben használták. A XVI. 
században különbséget tesznek a fabula, vagyis kitalált, hazug 
történet, illetve história, igaz, megtörtént esemény elmondása között. 
Erdélyi János az 1846—48 között íródott Népdalok és mondák című 
művében a mondák közé sorolja, és csak az 1855-ben megjelenő 
Magyar népmesék című mesegyűjteménye nyomán használjuk a mai 
jelentésben a két fogalmat. 

A népmese meghatározása nehéz, hiszen nagyon sokféle 
szempont szerint lehet megragadni a lényeget. A Magyar néprajzi 
lexikon a szóbeliség szerepét emeli ki: , a szóbeli elbeszélő költészet 
legnagyobb műfaji csoportjának egyike."" 

A Révai új lexikona a műfaji besorolásra helyezi a hangsúlyt: 
, szűkebb értelemben prózai vagy verses kisepikai alkotások 
műfajcsoportja, tágabb értelemben a fantasztikus irodalom 
műfajcsoportja, ... költőien megformált prózai alkotások." A 
Magyar értelmező kéziszótár meghatározása szerint a mese: , Csodás 


elemeket tartalmazó, naiv hangú, költött elbeszélés??? 


90 Magyar néprajzi lexikon, főszerk. ORTUTAY Gyula, Bp., Akadémiai Kiadó, 
1980, 739. 

"1 Révai új lexikona XIV, főszerk. TARSOLY István, Szekszárd, Babits Kiadó, 
2004, 397. 

§2 Magyar értelmező kéziszótár, szerk. JUHÁSZ József (et.al.), Bp., Akadémiai 
Kiadó, 1972, 950. 

Ugyanígy a költött voltát emeli ki a Magyar irodalmi lexikon: 
, E szó a közhasználatban közös neve minden költött eseménynek, 
különösen pedig az olyan elbeszélésnek, amelynek költött volta 


élesen szembeötlő. "?? 


Az Akadémiai kislexikon adja a legrészletesebb 
magyarázatot, amely már a tartalmi jegyekre is kitér: ,,...irodalmi 
műfajcsoport. Alkotásai fantasztikus — csodás elemekkel átszőtt, 
időben és térben is fiktív körülmények között játszódó eseményeket 
ábrázolnak, hősei is többnyire elvont típusok és képzeletbeli 
lények." 

A mese ősi kincse az emberiségnek. Témái, motívumai 
csodálatos vándorlásra képesek. Vándorlásaik során nem ismertek 
sem időbeli, sem földrajzi, sem nyelvi vagy politikai határokat. A 
mesék azok a történetek, melyekben tovább él a valamikori 
archaikus — társadalom valamennyi tudásának, ismeretének, 
szokásának megmaradt töredéke. 

Egy elfeledett tudás, mágikus világlátás meglétének lehetőségére 
világítanak rá, ami fogalmi eszközökkel nem megragadható tudás. 
Ismeretforrás a mese abban az értelemben, hogy a mese-világ a 
valóság tényeinek, rejtett összefüggéseinek leképezése, modellezi 
saját valós világunkat, és szimbolikus formában egy belső utat mutat. 
Történései olyan archetipikus viselkedési minták konkretizálódásai, 


amelyek függetlenek a történelmi kortól, egyetemes érvényűek. 


§3 Magyar irodalmi lexikon, szerk. VÁNYI Ferenc. Bp., Studium, 1926, 561. 
§4 Akadémiai kislexikon II, főszerk. BECK Mihály, PESCHKA Vilmos, Bp., 
Akadémiai Kiadó, 1990, 184. 


114 


Tehát minden ember számára hozzáférhetőek, de azt is jelenti, hogy 
mindenki számára más és más üzenetet hordoznak. 

A csodás, fantasztikus világ a mítosznak és a mesének 
egyaránt sajátja, valamilyen emberi léptéken túlmutató világ ez. ,,A 
meséket az ember metafizika iránti igénye hívja létre... ÉL bennünk 
egy vágy, egy kívánság, egy igény, hogy létezzen egy olyan ország, 
birodalom, világ, ahol felfüggesztődnek a hagyományos értelemben 
vett logikai, erkölcsi egyáltalán bármiféle alapelvek — az abszolút 
szabadság világa ez. A transzcendencia értelmében: kell legyen egy 
olyan végső alapelv, egy minden létezést, minden törvényt garantáló 
felsőbb hatalom, aki/ami biztonságot ad. Azért, hogy álljon az ember 
mögött, hogy megakadályozza a puszta semmibe való belezuhanást. 
Az ember kozmoszban elfoglalt helyét kell megvizsgálnunk ahhoz, 
hogy magyarázatot kapjunk erre az igényre. . . 


5585 


A mese-világ, a fikció világa, a fantázia birodalma." " , A világba 


vetett ember alap-meghatározottsága a (tárgytalan) szorongás: ennek 
feloldására nyújt lehetőséget a fantázia." 

A mesék világa igazságos, — mégis izgalmasabb, 
veszedelmesebb, vadabb világ, mint a valóság. Olyan elképzelésre, 
vágyakra nyújt lehetőséget, amelyek a mindennapi világban 
akadályba ütköznek. Pl.: menekülés a betegségtől, fájdalomtól, 


haláltól. A mese hősével együtt a befogadó is legyőzi mindezeket a 


nehézségeket. A mese világa olyan világ, amelyben a realitás és az 


$ LOVÁSZ Andrea, A mesélő ember — Közelítések a meséhez, szerk. BÁLINT 
Péter, Debrecen, Didakt Kft, 2004, 35-36. 
56 [Jo., 39. 

irracionalitás egymás mellett és egymást kiegészítve léteznek. 
, Minden mesének ugyanaz az ősmintája: a Rendnek a Káosz felett 
aratott győzelme. """ 

, .. .A4 Mese: irodalom. A válogató megformálás, világteremtés, 
a világ  újraértelmezésének,  újrastrukturálásának értelmében 
művészet is. A jelen művészete: a mese-világ az elmesélés 
(hallgatás) olvasás pillanatában teremtődik meg, és a mese 
befejeztével meg is szűnik."" 

A mese, mivel irodalmi alkotás, stilisztikai szempontból jel, 
összetett, bonyolult felépítésű, értékközvetítő jelegyüttes, amelyben a 
denotatív elemeknek konnotatív jelentései is lehetnek. 

Kommunikációs modellnek is tekinthető a mese, mivel 
kapcsolat jön létre a mesélő és a hallgató között, s ekkor a poétikai 
funkció jut szerephez. Ugyanakkor a közlő, tájékoztató, tehát a 
referenciális funkció éppúgy jelen van, mint az emotív jellegű 
funkció. 

A konatív, a felhívó, befolyásoló jellegű funkció a mese mondójára 
és hallgatójára egyaránt irányul, cselekedeteiket, gondolataikat 
befolyásolhatja, vagyis élettorma—közvetítő értéke van. Fölfoghatjuk 
a mesét többdimenziós szövegműként is. Összefoglalva tehát, a 
mese: kollektív alkotás, orális költészet, csodás elemekkel átszőtt, 
fantasztikus lényeket szerepeltető, fiktív körülmények között 


játszódó, a valószínű és valótlan határait egybemosó, kerek, egész, 


§7 To. , 48. 
88 (Jo. , 35. 

zárt alkotás. Vándormotívumokból építkező, mély szimbolikájú, ősi 
tudattalan hordozója, prózai vagy verses formájú, komplex 


jelegyüttes. Kommunikációs modell, értékközvetítő alkotás. 
8.1. . A népmese kialakulásának folyamata 


Népmeséink keletkezése a régi idők homályába nyúlik vissza, 

hiszen a honfoglalás idejéből is maradtak ránk emlékek. Anonymus 
Gesta Hungarorum című művében tesz említést , a parasztok hamis 
meséiről és a regösök csacsogó énekei"—ről", melyek alkalmatlanok 
arra, hogy a magyar nép belőlük ismerje meg a történetét, mégis 
felhasználja őket, így bennük a népmesék elődeit ismerhetjük meg. 
Temesvári Pelbárt a XV. században írt Igazság és Hamisság című 
története szintén a néptől eredeztethető. 
A XVI. században a katolikus papok és a protestáns prédikátorok 
üldözték a nép között élő, általuk költött fabulákat, amelyek királyfia 
Kis Miklósról s más hasonló hősökről szóltak. Ezek a fabulák 
valószínű népmesék voltak, melyek a nép ajkán továbbéltek, 
kiteljesedtek. 

A XVIII. században kezdték gyűjteni népköltészetünk 
alkotásait. Kezdetben még nem kidolgozott módszerrel, gyakran 
dolgozták át a meséket többféle okból. Egyrészt azért, hogy 
érthetőbb legyen, másrészt pedig azért, hogy kihagyjanak belőle 


9 Magyar néprajz V, Népköltészet, főszerk. VARGYAS Lajos, Bp. Akadémiai 
Kiadó, Bp., 1988, 66. 


117 


olyan kifejezéseket, melyeket nem tartottak megfelelőnek. Ennek 
következtében előfordult, hogy nem a nép nyelvét, hagyományait, 
gondolkodásmódját megőrző, gyakran a mese cselekményét is 
leegyszerűsítő történetet kaptak. 

Régen a mesék felnőttekhez szóló történetek voltak. , A mese 
a nép költői szórakozása, melyet képzelete játékával tudatosan űz. .., 
a mesében sohasem hisz, csak kedves kis játéknak tartja maga is."" 

A mesemondás meghatározott szabályok szerint folyt. Nem 
volt ugyanis mindegy, hogy ki kiknek, mikor és hol mesélt. 
Általában a férfiak meséltek különböző  munkaalkalmakkor: 
kukorica— és tollfosztás, kapálás, dohánylevél simítás, disznótorkor, 
a fonóban, a katonaságnál. 
Nők csak nőknek mesélhettek, de csak akkor, ha férfi nem volt jelen. 
A mese cselekménye folyt, átalakult a jelenlévők közbeszólásainak 
hatására, de a mesélő a hallgatóság összetételéhez is alkalmazkodott. 
Így alaptörténetekről beszélhetünk, melyeket a  mesemondók 
variáltak, változtattak. Megfigyelhető a motívumok vándorlása, 
megjelenése más népek meséiben, de vannak olyanok, amelyek csak 
a mi népmeséinkben vannak jelen. 

A magyar mesének egyik ismert jellemvonása, hogy a hős 
gyakran a legkisebb fiú, ami szemben áll az elsőszülöttet megillető 
kiemelt szereppel, de ugyanakkor nagyon szoros összefüggésben van 


a magyarok hiedelemvilágával, történelmével. 


99 Révai nagy lexikon XIII, (LOVAS-MONS), Bp., Révai Testvérek Irodalmi 
Intézet Részvénytársaság, 1915, 650. 

A népmese eredetét tekintve tehát a következő 
meghatározásra juthatunk: ,A népmese alkotója nem ismert, 
hagyományozódás során válik folklór—alkotássá, variánsokban él, a 
mesemondás alkalmat és közönséget igényel." 

E tudományosan megfogalmazott meghatározásnál többet 
mond számunkra Nisard, egyik neves irodalomtörténésze a világnak. 
, Mikor betegség, kimerültség megtanított, hogy az életnek csak egy 
mértéke van: mikor eljutottunk odáig, hogy reményeinkben is 
elvesztettük bizalmunkat; akkor visszajő a meseíró, aki mindezt előre 
tudta, aki mindezt el is mondja neki s vigasztalja őt, nem új 
csalódásokkal, hanem azzal, hogy baját valódi színébe állítja elé s 
megmutatja, mit lehet letördelni töviseiből a mások bajával való 
összehasonlítás által. A meseíró segít összegyűjteni emlékeinket. 
Visszaidézi életünket szemeink elé, a bánatot a múltnak hagyja, az 
örömek képével felmelegít.? "? 

Folytathatnánk a sort, íróink közül Illyés Gyula mondja: ,,Ha 
a mese magva egy embertől származik is, egy egész nép, sokszor 
több nép művészi és emberi ellenőrzésén, tapasztalatán át csiszolódik 
remekké. Egy  —— nemzet gondolatjárásának leghitelesebb 


megnyilvánulása a mese.""? 


"! Révai új lexikona XIV, főszerk. KOLLÉGA TARSOLY István, Szekszárd, 
Babits Kiadó, 2004, 397. 

92 A francia irodalom története III, ford. SZÁSZ Károly Bp., Magyar Tudományos 
Akadémia Könyvkiadó Hivatala, 1880, 129. 

" ILLYÉS Gyula, I.m., 1984, 27. 

A mese! A mese a hős története. A hős pedig az ember legszebb 
teremtménye: mert félelem szülte az isteneket, a hősöket pedig a 
félelem-feloldó, iszonyt legyőző emberi bátorság, az élni akarás. 

Az első hősök istenekkel, szellemekkel egyenrangú héroszok 

voltak. Ők az ember első barátai és jótevői. Földi anyától, de 
titokzatos isteni apától születtek. Ám túl szépek voltak, fényesek, 
hogy el ne tűnjenek éppen olyan titokzatosan, ahogyan az ember 
egére felkerültek. 
Majd táltos emberek jöttek a szegény kisemmizett ember segítségére, 
magányosan bolyongva a világon. Ők szaporították meg lisztjét, 
kenyerét. Eközben az ember mind bátrabb és bátrabb lesz, maga 
veszi kezébe a sorsát. Paktumot köt az ördöggel, hogy övé legyen a 
szépség és gazdagság, a földi élet minden értéke. S mikor már az 
ördögben sem lehet bízni, megszületnek a Csalóka Péterek, akik 
fortéllyal legyőzik még az ördögöt is. 

Íme, dióhéjban a színét változtató hős története. Nagy utat tett 
meg a mese hőse, míg a furfangos kópéig eljutott. Egyetlen hős ő, 
csupán színét változtatta, mert a mesei hős mindig mitikus; erre 
kötelezi az a küzdelem, melyet vívnia kell a gonoszsággal. 
Ugyanakkor mindig ember, mert emberi nyugtalanság űzi. 

A mese az ember története, akinek hőssé kell válnia, hogy 
emberségét megőrizze. A mese! A mesék varázserejű füve jut 
eszembe, melynek hatására megnyílnak az ajtók, felpattannak a 


zárak, s a mesehős beléphet az aranyvárba, Tündérországba, kincsek 

kincsét rejtő barlangokba. Ilyen varázsereje van ennek a szónak is: 
mese úgy előttünk, mint a gyermekek előtt. 

Vajon van-e olyan felnőtt, aki ha kezébe vesz egy mesekönyvet, ha 
gyermekének mesél, ha a gyermek meséjét hallgatja, el ne 
feledkezett volna az élet ezernyi gondjáról, s vissza ne gondolna saját 
gyermekkorának meseélményeire. 

Visszaemlékezve újra csak rádöbbenünk arra, hogy milyen 
sivár lenne a gyermekkor mese nélkül. 

De ez csak emlék, a mese értékét nem csak ebben kell 
keresnünk. A mesének egész életünkre nagy hatása van, éppen ezért 
a mese erkölcsi érték, melyet örökül hagytak ránk az elmúlt idők 
emberei. 

A mesében megmaradt mindaz, ami egyébként örökre elveszett volna 
számunkra: innen az ősember lelke szól hozzánk, hisz a mese régi, 
kezdetleges formájában a kultúra küszöbe előtt bolyongó ember 
epikája volt. Minden irodalmi megnyilatkozás őse. Az ősmese 
eredeti alakjában elveszett, de legközvetlenebb sarjában, a 
népmesében él tovább. A népmesékben, amelyeket a képzelet s 
emlékezet játéka és megtartó ereje adott át egyik nemzedék a 
másiknak. Ebben a világban nincsenek társadalmi korlátok, itt nincs 
lehetetlenség. A nép, az egyszerű ember őszinteségének tisztasága 
ömlik el a mesén. Éppen ez az egyszerűség, őszinteség teszi a mesét 
értékessé a gyermek részére, hiszen ez áll közel a gyermekhez, ebben 
tud ő igazán eligazodni. Az egyszerűség mellett a leghatalmasabb 


erők működnek. 

Országok, emberek, állatok, események mozognak itt, csodálatos 
módon könnyedén. Ezt a mozgást, cselekvést kívánja a gyermek. Ez 
kell neki, ez a könnyed szökdelő, soha nem pihenő, mindig tovasiető, 
távolságot átteremtő cselekvés, mely fáradhatatlanul, minden 
okoskodás, pihenés nélkül viszi őt földön, levegőben, barlangok 
mélyén, — Tündérországon, — boszorkánykunyhókon,  üveg- és 
gyémánthegyeken át mindenfelé. A gyermek olyan, mint a mese 
világa, lelke a mese elevensége. Nem akar ő tapasztalni, csak 
cselekedni. Ez a gyönyörűsége. Az öröm, mely a mese cselekménye 
alatt eltölti a gyermek lelkét, legnagyszerűbb tényezője fejlődésének. 

A népmesék egy darab egyszerű, de valódi költészetet adnak 
— s éppen ezért a gyermek esztétika ízlése, morális fejlődése is a 
mese hatása alatt fejlődik. 

Csodálatos erővel dolgozik a mese a gyermekben. Már az ókor nagy 
szelleme, Arisztotelész is ismerte fontosságát, s még nagyobb teret 
kap napjaink pedagógiájában. 

Hiszen nincs egyetlen műfaj sem, amely az életet így együtt, 
egyben, egyetlen bámulatos egységben fogná fel a maga tragikus és 
ugyanakkor optimista kicsengésében, mint a mese. 

Ami véletlennek látszik, s ami a hőst ide-oda lendíti, mélyről 
a csúcsra, nem csupán mesei fikció, hanem sokkal inkább az emberi 
élet és lét ősi megragadása, a mese fontos stílusjegye. A létezést az 
élet és halál harcában, egymásba folyásában érzékelteti. 

Ezt a kozmikus életérzést a természettel való szoros 


együttélés fejlesztette ki az emberben. A mesében a természet nem 

idegen és ellenséges. A nap, a hold, a csillagok, a víz, a fű, a virág 
megszólíthatók, kiismerhetők, segítenek és útbaigazítanak, ha a mese 
szereplői nem vétenek ellenük. Az ember része, alakítója a világnak, 
melynek törvényeit a mesében minden körülmények között 
tiszteletben tartja, s alkalmazkodik hozzá. 

Ha meg akarjuk érteni a mesének ezt az ellentétekben megragadó 
világigenlését, akkor csakis ebben a kozmikus egyetemességben 
érthetjük meg. Így kell értelmeznünk azt is, hogy a mese nem 
valóság, hanem a valóság lényegének a megragadása. 

A mese a gyermekkor színvonalán képekben, eseményekben 
jeleníti meg azt, amit mindnyájan átélünk: az ember szereti az életet, 
fél a haláltól, s fontos a másik emberrel való szeretetteljes, emberi 
kapcsolat kialakítása. A mese világképe kozmikus, technikája 
szubjektív, célja szociális." 

A népmese egyszerű s tökéletes művészetén kívül 
utánozhatatlan a népmesékben jelentkező népies nemzeti sajátosság. 
Mert a mesékben jelentkező sok azonos vonás, motívum mellett 
benne van az illető nép ízlése, s benne van a nép lelke, szíve, vágya, s 
ha át is vett más népektől mesei motívumokat, azt a maga felfogása 
szerint alakította, formálta. Elhagyta azt, ami nem felelt meg 
ízlésének, s hozzátette azt, ami az ő hagyományaiban, ízlésében, 


szokásaiban s felfogásában gyökerezett. 


"4 vö. ZILAHI Józsefné, Miért szeretjük a népmeséket? - Óvodai nevelés játékkal, 
mesével. Elmélet és módszertan, szerk. ZILAHI Józsefné, Bp., Iskolafejlesztési 
Alapítvány, Szorobán Kiadó, 1994, 44. 

A mese gyönyörködtetni, pihentetni akar. Az embereknek egy 
nehéz nap után szükségük van arra, hogy a napközben megbillent 
egyensúlyt — a rossz győzelmét, az igazságtalanságokat, kudarcokat, 
sikertelenségeket — visszaállítsák. Ezért élnek együtt a mesében a 
csodás és reális elemek. A mesei történés helyéről és idejéről a 
legismertebb mesekezdő és záró formulák, valamint az ötös tagolású 
szerkezet vallanak, mégpedig, hogy a kalandok valahol a távoli, 
irreális időben és térben játszódnak. 

Mert mi is az idő? Tesszük fel számtalanszor a kérdést, s nem 
kapunk rá kielégítő választ. , Nem ok nélkül gondoljuk — írta John 
Locke -—, hogy a tartam, az idő és az örökkévalóság természetében 
valami nagy homályosság rejlik." A homályosság egyik kézenfekvő 
oka, hogy túl sokféleképpen használjuk az idő kifejezést, miközben — 
s ez a dolog paradoxona — épp e sokoldalúság csábít a beszédre, 
sarkall a megértésre. Azt is jól érezzük: az idő mindennel összefügg, 
érzékszerveinkkel megfoghatatlan jelenség. 

Annyira szétterjed, mindenbe behatol, s közben kifolyik a kezünk 
közül, értekezéseink nem is róla szólnak, hanem partikuláris 
jelenségekről, másodlagos kérdésekről. Ugyanakkor, a társadalmi 
élet szinte bármely vonásáról beszélhetünk, ezzel közvetve 
közvetlenül az időt magyarázzuk. Elvontsága ellenére számunkra az 
idő közvetlen is, mert a halállal, az elmúlással és a születéssel társul. 
Mint Jorge Luis Borges mondja: , Egyfolytában születünk és 


haldoklunk. Ezért az idő problémája jobban érint bennünket, mint a 

többi metafizikai kérdés. Mert a többi absztrakt. Az idő problémája a 
mi problémánk. Ki vagyok én? Kicsoda bármelyikünk is?" 

A néprajz, az antropológia s néhány más társadalomtudomány 
az időt tapasztalati mivoltában tanulmányozza. Az óra nélküli 
társadalmak szociális idejét a természeti megfigyelések és a 
munkafeladatok mellett a rituális viselkedés szabja meg. 

A nappalok és az éjszakák változása, az ébrenlét és az alvás 
biológiai szükséglete, a természet éledése, a hervadás és elhalás, 
amely után azonban új élet sarjad; mind-mind az ember ősi 


tapasztalata. Ezek a tapasztalatok, megfigyelések vannak jelen a 


mesében. 


8.2. . A magyar népmese vizsgálata 


, Egyetlen műfaj sincs, amelyet olyan sokféleképpen 
vizsgáltak volna, mint a mesét, ezen belül is a népmesét."" A 
mesekutatás területén több irányzatot, módszert különböztetünk meg. 
A földrajz — történeti irányzat képviselői szerint minden mese 
Indiából ered, a mesemotívumok innen terjedtek el a világban. 
Mások szerint viszont a mesemotívumnak keleti, görög, kelta eredete 


van. A pszichoanalitikus mesekutatók (Freud, Jung, Bettelheim) arra 


"I dőképek kiállítás kiadványainak tartalomjegyzékei. A megfoghatatlan idő. 
Tanulmányok.-http://webcache. 
googleusercontent.com/search?g-cache:IAZ28LtZjMJ:www.neprajz.hu/idokepek/p 
ub.t (2010. június 16.) 

"6 BOLDIZSÁR Ildikó, A mese világa — Gyermekirodalom, szerk. KOMÁROMI 
Gabriella, Bp., Helikon Kiadó, 1999, 72. 

az eredményre jutottak, hogy a mesék azért hasonlítanak egymásra, 
mert a meseteremtő lelki folyamatok a világon mindenhol 
egyformák. A Rudolf Steiner nevével fényjelzett antropozófiai iskola 
szerint a népmesék mélyebb szinten beavatási folyamatként örökítik 
meg az emberi életet. A típuskutató és katalógusíró iskola képviselői 
(Aarne és Thompson) a mesék folklorisztikai rendszerezését 
végezték el. A Vlagyimir Jakovlevics Propp-féle irányzat a 
varázsmesékre kidolgozott mesemorfológiára épít. A magyar 
mesekutatás nem régen vált világszerte elismertté Ortutay Gyula, 
Dégh Linda munkásságának köszönhetően, akik a budapesti iskola 
eredményeit terjesztették el. 

A múlt században megindult a népmesék rendszeres gyűjtése, 
s a Grimm-fivérek az általuk összegyűjtött német mesekincset a 
természet éves működési ciklusával hozták kapcsolatba. Az éves 
ciklusban az évszakváltást tartották fontosnak, és ennek megfelelően 
egy négyes ritmusképletet próbáltak a mesékben visszakeresni. 
Sokan nem értettek velük egyet, köztük Arany László sem, aki 1867- 
ben a Kisfaludy Társaságban felolvasott székfoglaló beszédében sok 
ellenérvet sorakoztatott fel Grimmék mesekutató módszerével 
szemben. A következő évtizedekben a magyar népmesekutatás 
teljesen figyelmen kívül hagyta az évkörrel való egyeztetést, mint 


meseértelmezhetőségi lehetőséget. 

Berze-Nagy János nevéhez fűződik az a próbálkozás, amely a 
kutatás mai állása szerint kifogástalannak mondható. Felismerte azt, 
hogy az olyan hármasságokban, mint a Nap anyja, Hold anyja, Szél 
anyja, tulajdonképpen a Nap-Hold-Esthajnalcsillag hármasságának a 
mesei változatát láthatjuk. Az általa javasolt bolygóház —, illetve 
planétaistenség — analógiák azonban gúny tárgyává váltak. Kutatásai 
azonban megnyitották az utat jelentős népmese-értelmezőnk, 
Jankovics Marcell előtt, aki nemcsak az ő eredményeire épített, 
hanem a strukturalista mesekutató, Propp vizsgálódásaira. Szerinte a 
mesékben 31 jellegzetes funkció szerepel, valamint 7 szerepkört 
azonosít, melynek megléte elengedhetetlen a varázsmesékben. 
Jankovics a hét szerepet kiegészíti egy nyolcadikkal, szerinte Propp 
nem figyelt fel arra, hogy nemcsak élőlény lehet főszereplő, hanem 
tárgy is. A tárgy főszereplő jelentősége, hogy adott pillanatban 
személyt helyettesíthet. Kimutatja, hogy a 31 funkció értelemszerűen 
összevonva megfeleltethető a tizenkét állatövi jegynek. A 
nyolcasságban pedig az ókori , hét bolygó" —rendszer képviselőit 
azonosítja, továbbá a Föld megszemélyesítőjét, mint a nyolcadik 
szereplőt." 

Jankovics Marcell A népmesék és a csillagos ég című 
tanulmányában írja: , A mesék, a mesei világkép ciklikus jellegét 
talán nem kell külön bizonyítanom. A mesei történés, a hőskarrier 


legegyszerűbben egy körre írható föl. Ez a kör feltevésem szerint a 


97 vö. PAPP Gábor, Népmeséink és az évkör -— Csodakút. Népmese, beavatás, 
álomfejtés, napút, mélylélektan, ezotéria. Tanulmányok a népmeséről. Szerk. PAPP 
Gábor, Bp., Pontifex Kiadó, 1994, 10-14. 

Nap és a bolygók látszólagos pályájának, az állatövnek felel meg, 
melynek 12 csillagképe ősidőktől fogva az égitestek pillanatnyi 
helyzetének viszonyítására szolgált. E csillagképsor — az általuk 
képviselt körcikkelyek többi csillagképével együtt — a Nap évenként 
ismétlődő pályafutását jelenítette meg képekben, így azt feltevésem 
szerint a mesei történés mindenkori vázának tekinthetjük, oly módon, 
hogy a 12 pályaszakasz (körcikkely) egy-egy fontos mesei 
mozzanatnak felel meg." 

A XX. század fordulóján olyan sok európai népmese került az 
archívumokba, hogy szükségessé vált ezek  folklorisztikai 
rendszerezése. 

Ezt a munkát az úgynevezett , finn iskola" kutatói, elsősorban a finn 
Antti Aarne, majd az amerikai Stith Thompson végezték el. 1910-ben 
Aarne elkészítette az első nemzetközi mesetípus jegyzéket, 1928-ban 
Thompson ezt angol változatban tette közzé, kibővítve a közben 
megjelent meseanyaggal. 1961-ben az Aarne-Ihompson-katalógus 
Thomson által kibővített harmadik kiadása került napvilágra. A 
szerzőpáros a mesék tartalmi vizsgálata alapján akarták meghatározni 
az egyes mesék ősalakját (archetípusát). 

A mesék típusok szerinti rendszerbe állítása lehetőséget nyújt a 
nemzetközi összehasonlításokra, de az egyes mesék őstípusának 


megállapítására nem bizonyulnak alkalmasnak. 


98 (Jo. , 67. 

Az első magyar népmese-katalógus Honti János munkájaként 1928- 
ban jelent meg a Nemzetközi  Folklórszövetség  (FFC) 
kiadványsorozatának 81. köteteként. 

A második magyar népmese-katalógus Berze-Nagy János Magyar 
népmesetípusok című munkája, ami az Aarne-katalógusra épül, de 
figyelembe veszi a Thompson-féle átdolgozást. A harmadik Magyar 
népmesekatalógus a magyar népmesekincset legjobban felölelő 
típuskatalógus . Kovács Ágnes főszerkesztő munkája. A 
népmesekatalógusok a népmesék szerkezeti sajátosságainak 
feltárásában nyújtanak segítséget." A Magyar népmesekatalógus 
1987-1990 között megjelent kötetei a következő mesecsoportokat, 
alcsoportokat " különböztetik — meg:  állatmesék, tündérmesék, 
novellamesék, legendamesék, rászedett vagy ostoba ördögről szóló 


mesék, rátótiádák, tréfás mesék, hazugságmesék és formulamesék. 


8.3. . A magyar népmesetípusok 


8. 3. 1. Állatmesék 


Az állatmesékben az állatok emberek módjára beszélnek, 
élnek, gondolkodnak, mégis csak olyan tetteket hajtanak végre, amire 
az adott állat is képes. Minden egyes állat valamilyen jellegzetes 
emberi tulajdonságot jelenít meg. Az állatmesék színhelye 


valósághű. A XIX. század elején az állatmese fabulát jelentett, s 


99 vö. Magyar néprajz V, Népköltészet. I.m., 1988, 75. 

többnyire életbölcsességek, társadalmi fonákságok vagy erkölcsi 
igazságok szemléltetésére szolgált. Vitkovics Mihály 1817-es 
aforizmája pontos definíció az állatmese lényegéről: , Miolta az 
Emberek tulajdon szájokkal nem merik kimondani az Igazságot, az 
állatokéval mondatják.""9 Az állatmese nagyon népszerű volt 
Magyarországon, a legrégebben keletkezett meséink közé soroljuk 
őket. 

Két fajtája van: a tanító, oktató jellegű fabulák, amelyeket már a 
XVI. században lefordítottak magyar nyelvre. 

Az állatmesék másik csoportját az eredetmagyarázó mesék 
képviselik, melyekből hiányzik az erkölcsi igazságra való törekvés, 
inkább tréfás vagy valósnak hitt magyarázatokat találunk egy-egy 
dologra, jelenségre. Pl.: miért haragszik a kutya a macskára, a kutya 
meg a nyúl, vagy miért rakja a fészkét a fecske az ember közelébe. 
Az állatmesék kevés mesei elemmel rendelkeznek, s jobbára a reális 
társadalmi viszonyokat tükrözik. Körülbelül 300 változatot lehet 


elkülöníteni, a magyar népmesék 5 90-át teszik ki. 
8. 3. 2. Tündérmesék 
Nevezik őket varázsmeséknek, igazi meséknek is. A 


tündérmesék fogalmát Vlagyimir  Jakovlevics  Propp, orosz 


mesekutató határozta meg. 


10 BOLDIZSÁR Ildikó, I.m., 1999, 74. 

A tündérmesék természetfeletti tulajdonságokkal rendelkező mitikus 
hősök cselekedeteiről szólnak. Elnevezésével ellentétben csak ritkán 
szerepelnek bennük tündérek, viszont jellegzetes motívumai a csoda, 
az átváltozás, óriások, sárkányok boszorkányok stb. (Fehérlófia, Az 
égig érő fa). Ezek e mesék a leghosszabb terjedelműek, a 
legbonyolultabb szerkezetűek, régi tudást őriznek. Megjelenik 
bennük a sámánizmus, a hármas világfelosztás, a feldaraboltatás, 
állatőstől való eredeztetés, táltos párbaj motívumok, de a legkisebb 


fiú győzelme is. 


8. 3. 3. Legendamesék 


A legendamesék átmenetet képeznek a mese és a legenda 
között, amelyeknek alapját a Bibliából kimaradt evangéliumok 
képezik (Mihály, Tamás  evangéliumai, Mátyás apostol 
hagyományai). Általában Krisztus személyével kapcsolatban komoly 
vagy tréfás eseményeket mesélnek. Jézus mint a jó és igazságtevő 
jelenik meg bennük, míg Szent Péter az emberi gyarlóságot, 
gyengeséget jelképezi, s a mese végén mindig nevetségessé válik. (A 
jószívű juhász jutalma, Szent Péter Isten szeretne lenni) Ez a 
mesetípus áll a legközelebb a tündérmesékhez, mivel ezek is 
tartalmaznak csodás elemeket. Itt viszont csodatételre csak maga az 


Isten vagy Jézus jogosult. 

8. 3. 4. Novellamesék 


Főként a reneszánsz idejéről, Itáliából eredeztethetők ezek a 
történetek. A novellamesében nincsenek csodás elemek, szereplői 
hercegek, királyok, akik a mese végén győznek, de nem a csodák 
segítségével, hanem a saját képességeik által. (Az okos lány, A 
csillagszemű juhász) 

A novellameséknek több típusa van. Legősibbek a mesekezdő— és 
záróformulát is tartalmazó novellamesék. Megkülönböztetünk még 
sors-, rabló- és Mátyás-meséket. Magyarországon ez utóbbi vált a 
legnépszerűbbé, melyekben Mátyás király mindig igazságos, és 
méltó büntetést szab a kapzsi, fukar, de gazdag emberekre. (Egyszer 


volt Budán kutyavásár, Mátyás király napszámba dolgozott.) 


8. 3. 5. Rászedett vagy ostoba ördögről szóló mesék 


Ezen mesék központi motívuma a mitikus lények (Ördög, 
Halál, Óriás stb.) becsapása. A mesékben megjelenő ördög 
nagytestű, erős, ronda, de buta. Hiába próbál túljárni az ember eszén, 
a végén mindig ő húzza a rövidebbet. Az ördög erőbeli fölényét 
ellensúlyozza a szegény ember furfangja. A mesék célja a 
hallgatóság megnevettetése, ezért a hangvételük is tréfás (Markóf és 


az ördög). 

8. 3. 6. Falucsúfolók 


Nevezik rátótiádáknak is. Rövid történetek, amelyek valóban 
megtörtént eseményeket, egy-egy falu butaságát csúfolják ki. 
Különféle alkalmak során (disznótor, lakodalom) egymással 
versengve meséltek ilyen történeteket a szomszédos faluról. 
Nincsenek benne csodás elemek, sem személyesített szereplők, a falu 
egészében a szereplő, a főhős (Bika a templom tornyán, A rátóti 
csikótojás). Megjelenik bennük a kor—- és társadalomkritika is. 


Szerkezetileg hasonlóságot mutatnak a tündérmesékkel. 


8. 3. 7. Tréfás mesék 


A tréfa, az anekdota, az adoma keveredik bennük, de 
domináns elem a groteszk. A tréfás mesék legalapvetőbb vonása a 
két ember közötti konfliktus és annak megoldása. 

Az ellentétek oka sokféle lehet, pl.: generációs, vallási, erkölcsi, 
fizikai stb. A trétás mesék nagy része ostoba házaspárokról (Három 
kívánság), ravasz fickókról stb. szól (Csalóka Péter) A magyar 


népmesekincs 12 96-át alkotják. 

8. 3. 8. Hazugságmesék 


A tündérmesék paródiája, jellegzetes típusa a 
nagyotmondásokról ismert Münchhauseni mese, amelyet mindig 
egyes szám első személyben mondtak el, ezzel is fokozva komikus, 
irreális voltát (Apám lakodalma). A hazugságmesék a valóságot, a 
helyszínt, a környezetet aprólékosan mutatják be, így még jobban 


kiemelve a cselekmény ettől elrugaszkodott voltát. 


8. 3. 9. Formulamesék 


Ez a csoport is a tündérmesék paródiájaként fogható fel. 
Idetartoznak a  láncmesék, halmozó mesék, csali mesék, 
halandzsamesék stb. (A kóró és a kis madár, Farkastanya). A 
formulameséket általában akkor mesélték a mesemondók, amikor 


már elfáradtak, s nem akartak több mesét mondani. 

9. A népmese szerkezeti vizsgálata és esztétikuma 


A húszas években a kutatók nagy érdeklődéssel foglalkoztak 
a mesék stiláris, formai és struktúraszerű elemeinek vizsgálatával. 
Propp, Volkov és később  Nyikiforov orosz  mesekutatók 
eredményeiben a ma morfológiailag nevezhető mesekutatási irányzat 
első megnyilvánulásait láthatjuk. 

Egy-egy mese megértéséhez, átéléséhez a népmesének sajátos 
esztétikai kelléktárral kell rendelkeznie, ami a kódolás-dekódolás 
egyidejű megvalósulását teszi lehetővé. Ennek a megteremtésében 
döntő szerepet játszanak az azonossági esztétika eszközei, melyek 
biztosítják, hogy a mesében a várt, az ismert forduljon elő. Az 
azonossági esztétika eszközei tartják fenn a népmesét sajátos epikai 
műfajként, míg a meglepetés esztétikájához tartozó elemek az egyes 
népmeséket egyedivé, színessé, érdekessé teszik. 

Az azonossági esztétikának az eszközei: a szerkezet, az 
ismétlések, formulák,  sztereotípiumok, párbeszédek, archaikus 
mondatfűzés stb. 

A mese szerkezetén az azt felépítő építőkövek jellegét, 
egymásutánját és egymáshoz való viszonyát értjük. A mese 
szerkezetének legkisebb építőköve az elem, amely nem szerkesztett, 
pl. valamely szereplő, csodás élőlény vagy tárgy. A következő a 
motívum, ez a legkisebb szerkesztett egység, ahol több mesei elem 
kapcsolódik össze. Pl.: a sárkány minden évben elrabol egy lányt, 


vagy a szereplők ugyanabban az erdőben tévednek el. Az epizód már 

önmagában is megálló, kerek történet. Pl.: a legkisebb királyfinak 
sikerül megszereznie az élet vizét, legyőzi a sárkányt, így 
kiszabadítja a raboskodó királykisasszonyokat. A típus pedig több 
epizódból áll." 

V. J. Proppnak a mese szerkezetére vonatkozó definíciója a 
következő: , Mofrológiailag mesének tekinthető minden olyan 
fejlemény, amely a károkozástól vagy hiánytól különféle közbeeső 
funkciókon keresztül házassághoz vagy más megoldás értékű 
funkcióhoz vezet.?""2 

Azonosnak tekinthető a Nagy Olga szerinti hármas tagolódás 
a mese szerkezetében: a kezdeti nehézség, az azt követő 
bonyodalom, a szerencsés végkifejlet. Berze-Nagy János az előbbi 
három egységet egynek veszi, s szerinte ezt vezeti be, illetve követi a 
kezdő és záró formula, melyek funkciója bevezetés a mese világába, 


103 LN AJA mor 
Kétféle mesekezdő és 


majd visszavezetés a mindennapokba. 
mesezáró formulát ismerünk. Az egyik az egyszerűbb, rövidebb 
formula, melynek megléte minden mesében kötelező. (Egyszer volt, 
hol nem volt..., Eddig volt, mese volt, talán igaz sem volt). A másik 
az összetett, önállósággal rendelkező kezdő- és záróformula, amely 
bármelyik meséhez hozzákapcsolható. (Egyszer volt, hol nem volt, 
hetedhétországon is túl, még az Óperenciás tengeren is túl, volt egy 


öreg király s annak egy szépséges szép leánya..., Mindjárt nagy 


11 vö. BANÓ István, A népmese, mint népköltészeti műfaj, I.m., 1988, 21-23. 

102 PROPP, Vlagyimir Jakovlevics, A mese morfológiája, Bp., Osiris-századvég, 
1995, 92. 

193 vö. BERZE-NAGY János, Mese -— B.N. J., A magyarság néprajza III, sajtó alá 
rend. CZAKÓ Elemér, Szekszárd, Babits Kiadó, 1992, 271. 

lakodalmat laktak, üstre főztek, teknőre tálaltak. Csak lé volt 
kilencféle. Én is ott voltam ebédre. Ettem, ittam, jól mulattam s aztán 
szépen elkullogtam. Itt a vége, fuss el véle.) 

Mesei szerkezetet szolgáló stilisztikai eszköz az egyszeri 
ismétlés, amelynek funkciója a megerősítés. Az egyszerű kettős 
ismétlésnek a történet bonyolításában van szerepe. (üzenet 
megfogalmazása, majd átadása). Párhuzamos felépítésűek a mesei 
párbeszédek is, melyek között számos sztereotip felépítésüt találunk. 
A háromszori ismétlés a nagyobb szerkezeti egységeknél fordul elő. 
(hiány — a hiány megszüntetésére való törekvés — a szerencsés 
végkifejlet, az epizódok is hármas tagolásúak, de a hármas tagolódás 
fokozást is jelent. (réz, ezüst, arany; 3, 7, 12 fejű sárkány) 

A meglepetés esztétikájához tartozó elemeket is több 
csoportba sorolhatjuk. Idetartoznak az átmeneti formák (egy nap egy 
esztendő), a napi élet bekapcsolása (megjelennek a szegény emberek 
hétköznapi munkái, szokásai), hasonlatok (sírt, mint a záporeső; 
annyi gyereke volt, mint a rosta lika stb, melyek a túlzás tényével 
okoznak meglepetést), a monológok (a meseszerepelők gondolatait 
mutatják be), a késleltetés, a mesében a feszültség fokozása 
érdekében a várható események bekövetkezését késleltetik. (Hát 
fiam! Egyet mondok, kettő lesz belőle...) Láthatjuk, hogy a meséink 
ugyanazon szerkezeti elemek variálásával épülnek fel, mégis azok 


felhasználási módja minden mesét mássá tesznek. 

9.1. . A mese szerkezete 


A mese szetkezetileg egyedi és sajátos jellemzőket mutat, de 
egyes mesékben nagyon sok hasonlóságot is megfigyelhetünk. , A 
mese a tér, az idő és a cselekvő ember elképzelhető viszonyait 
fordítja át költői képekbe.? "9 


A kerek, egész ötös tagolású szerkezet jellemzi őket: 


A kezdő formula, amely lehet egészen rövid, egyszerű vagy 


összetett: 


, Hol volt, hol nem volt, volt a világon egy muzsikaszerető öreg 
király." 

, Volt egyszer egy özvegyasszonynak egy fia. Jánosnak hívták." 

, Hol volt, hol nem volt, hetedhét országon innét, az Óperenciás- 
tengeren túl, ahol a kis kurta farkú malac túr, túlonnan túl. Még azon 
is túl, volt egyszer egy..." 

, Ahogy mentem, mendegéltem, elmentem Pelegre, ott láttam 
jászolhoz kötözve a sok mesét, abból válogattam ezt a legszebbiket. 
Hol volt, hol nem volt, még az Óperencián is túlnan volt, az 
Üveghegyen innen volt, kidőlt-bedőlt kemencének egy csepp oldala 
se volt, teli volt kaláccsal, egy se volt benne. Hát hol volt, hol nem 


volt, volt egyszer egy juhász." 


198 ZILAHI Józsefné, Mese-vers az óvodában, Bp., Eötvös József Kiadó, 1998, 66. 

, Egyszer volt, hol nem volt, hetedhét országon túl, még azon is túl, 
még az Óperenciás-tengeren is túl, bedőlt kemencének kidőlt oldalán, 
vénasszony szoknyájának a hetvenhetedik ráncában volt egy fehér 
bolha, annak a kellős közepében volt egy fényes királyi város, a 


városban pedig lakott egy öreg király." 


Kezdeti nehézségek, például útnak indulás: 

,— No fiam, a tizennyolcadik éved betöltötted. Látod, szegénységben 
vagyunk. Eredj világot próbálni, szerencsét keresni." 

, Mielőtt elindult, anyja adott neki egy szép kalácsot meg egy flaskó 
bort, hogy legyen mit ennie-innia, ha megéheznék, megszomjaznék." 
, AZ édesanyja sütött neki útravalóul egy árpacipót. Első Almafi 
búcsút vett a szülői háztól, búcsút a testvéreitől." 

, Meg is sütötte a cipót az anyja. Egy nagy kocsi lisztet hozatott a 
városból, a malomból. Azt mind megsütötte cipónak. Mert hát a 
gyerek jó gyomiú volt, annyit meg tudott enni, mint más ember húsz 
hétig. Beletette a tarisznyájába a cipót, fogta a favágó baltáját, azzal 
elindult országot-világot próbálni." 

, No édesanyám, én már nem szívelem tovább ezt a sok verést, már 
nagyocska vagyok, majd elmegyek világra, úgyis csak olyan tedd 
ide, tedd oda legény voltam itthon, nem tudták semmi hasznomat 
venni, hiába ettem édesapám kenyerét, csak olyan voltam a háznál, 


mint az ötödik kerék. Az anyja is helybenhagyta, elindult hát Jankó." 

Bonyodalom: próbát kell kiállni, meg kell küzdeni a rosszal: 
Ennél a motívumnál a mesehős útja során segítőtársakkal és 
ellenségekkel találkozik. 


Segítőtársai lehetnek: 


öregasszony 
- öregember 


vasorrú bába 


táltos ló stb. 


Ellenségek lehetnek: 
- sárkány 
— boszorkány 
— óriás 
— ördög stb. 

A beszélgetéseknél a kérdés és felelet szabályosan követik 
egymást. Általában a párbeszédek rövidek, két élőlény beszélget: 
mesehős-sárkány, mesehős-király, mesehős-öregasszony, mesehős- 
öregember. Lényegeges elem a megfelelő köszönési forma. Régen a 
falukban mindenki ismerte a másikat, nagyon fontos volt akkor is, és 
még ma is a köszönés. Ebből alakulhatott ki a mesében, hogy a 
mesehős az első találkozáskor illendően köszönjön. 

A tiszteletet legelőször a köszönéssel lehet megadni, ami elnyeri 
jutalmát, így szerezhet a mesehős maga mellé segítőtársat, hiszen: 
, Jótett helyébe jót várj!" 


A találkozások sorát jellemzi a kikérdezés, tudakozódás. 

Ekkor kaphat a mesehős segítőeszközöket, ami lehet síp, 
láthatatlanná tevő gúnya, hétmérföldes csizma, aranygyűrű, fésű, 
törülköző, ezek az eszközök átsegítik a kalandokon. 

A találkozások segíthetnek a próbatételek végrehajtásában: az 
öregasszony, öregember, tanácsot adhat a mesehősnek abban, hogy 
hogyan tudja a legjobb módon véghezvinni a célját. 

A soron következő találkozások példáin keresztül kiderül, hogy a 
mesehős kivel találkozik, hogyan kap segítséget abban, hogy a 
kalandokon ügyesen és szerencsésen túljusson. 

, Ott lakott egy vak öregasszony. 

— Mi járatban vagy erre, édes fiam, ahol száz éve még egy teremtett 
élő lelket sem láttam? 


Elmondta sorsát a legény." 


, Köszön a szegény asszony illendőképpen: 
—-  Adjonisten jó napot, felséges királyom! 


- Adjon isten, szegény asszony, mi szél vetett hozzám?" 


"Köszön neki szépen: 
— Szerencsés jó estét, öregapám! 
Feleli az öregember: 
Jó, hogy öregapádnak szólítottál, mert különben helyben 
halálfia lettél volna. Mit keressz te itt, mikor már száz 


esztendeje, hogy én itt embert nem láttam." 

, Éjfél felé járhatott az idő, mire odaért, s hát ott egy égtelen nagy 
óriás szundikált a tűznél. Illendően ráköszönt. 
— Jó estét, adjon isten, Apámuram! 
— Hozott Isten fiú! — felelt az óriás. Köszönd, hogy 
apáduramnak szólítottál, mert ha nem, egészben nyeltelek 


volna le. Hát te mi járásbeli ember vagy?" 


, Hát ott ült a kemence mellett egy öregasszony, de olyan öreg, hogy 
az orra a térdét verte. Köszön neki: 

— Adjon lsten, jó estét öreganyó! 

— Adjon Isten neked is édes leányom. Hát te hol jársz itt, ahol a 


madár se jár?" 


, Hej édes fiam én kilencszáz esztendős vagyok, s mindig akartam 
megszerezni a zsoltáréneklő madarat, de hiába próbáltam. Hát jól 
van, próbálj szerencsét. A lovadat hagyd itt, adok helyette mást, 
különbet, mert a tieddel oda nem jutsz el, ahol a zsoltáréneklő madár 
van. Három kút mellett mégy el, egy réz-, egy ezüst- s egy aranykút 
mellett, de azt megmondom neked, hogy akármilyen szomjas légy, se 
te, se lovad ne igyon belőlük. Aztán a Veres-tengeren visz át a lovad. 
Annak a partján magas hegy tetején van egy vár, abban lakik a 
tizenkétfejű sárkány, az őrzi a zsoltáréneklő madarat. Vedd el tőle ha 


tudod!" 

, No, te szegény legény, eredj csak, ne félj! Hanem csak lábujjhegyen 
menj ezen az úton, hídon, különben bajod lesz, mert ez az ördög 
hídja. Úgy menj át rajta, hogy meg se suttyanjon a csizmád rajta. 
Eddig kilencvenkilencen vesztek el itt, mert nagy derenducával, s 
nem szép csöndesen haladtak át. Odaveszett egyszer egy egész 


násznép is..." 


, Ti akkor menjetek be a király veteményeskertjébe, ott van két szép 
dinnye egymás mellett, mégpedig olyan szép és olyan nagy dinnye, 
amilyen nagyot még addig senki nem látott. Abban a két dinnyében 
van a király két szép leánya. Mihelyt a kertbe bementek, egyszerre 
kapjátok fel ketten a két dinnyét, dugjátok tarisznyába, fel a lóhátra, s 
akkor haladjatok visszafele, amilyen gyorsan csak tudtok! De te, 
királyfi, ha ezt a két dinnyét elhozhatjátok, meg ne próbáld, hogy 
megkezdd a magadét, míg olyan helyre nem jutsz, ahol neked egy 


fertály borod, egy sarkalat kenyered, s egy darab sülted nem lesz." 


,— Mikor annak a folyónak a közepe tájára jutsz, nagyon szép 
vízirózsákat látsz. Egyik szebb, csábítóbb lesz, mint a másik, de 
akárhogy tetszenek is azok a rózsák, le ne szakítsál belőlük egyet 


sem, mert vesztedet okozzák." 

Szerencsés kifejlet: győz a hős és vele a jó, az igazság: 
,Meg is viaskodtak. De Fehérlófia mindjárt a földhöz vágta a 
sárkányt, s levágta a három fejét. Azzal visszament a 


királykisasszonyhoz.?" 


, Többet aztán nem kérdezte a juhászt az asszony, nem is pörölt 


többé. Hanem úgy megpajtásult, hogy csodájára járt az egész falu." 


, Az ördög éppen egy karóval böködte a királyfit. Hol egyik lábát 
döfte meg, hol a másikat, s kacagott kegyetlenül, mint menekül egyre 
feljebb a fa tetején. Nem is vette észre a kutyákat, csak mikor már 
körülállták. Akkor bezzeg menekült volna, de a kutyák megfogták. 

— Mit csináljunk vele, édes gazdánk? 

-  Labdázzatok vele egy kicsit, - mondta a királyfi — s az sem 


árt, ha bele-beleharaptok. Úgy is történt." 


, De akkor már kardot is rántott, s hol az egyik sárkányra, hol a 
másikra sújtott. Ahányat sújtott, annyi fej gurult le. Először a 
rézsárkány lehelte ki lelkét. Mikor kinyúlt, a királylány fejtől övig 
emberré változott. A vassárkány térdre borulva rimánkodott a 
legénynek, hagyja meg a nyakát maradék fején, ne szomorítsa meg 
szüleit, van azoknak gondjuk amúgy is. De János nem kegyelmezett, 
hanem leütötte jártasan a vassárkány utolsó fejét. Ekkor a királylány 


övtől talpig is emberré változott." 

Záró formula, amely szintén lehet egyszerű vagy összetett: 

s; Még most is élnek, ha meg nem haltak." 

, Csaptak lakodalmat, hét országra szólót, húzták a cigányok, járták a 
legények és lányok, még ma is járják, ha ugyan bírják." 

, Ha a kisegér meg nem döglött volna, talán az én mesém is tovább 


tartott volna." 


, Az öreg király rettenetesen megörült, amint a leányait meglátta. S 
hogy megtudta az egész esetet, a legfiatalabbat Fehérlófiának adta 
fele királyságával együtt. Nagy lakodalmat csaptak, s még máig is 


élnek, ha meg nem haltak." 


, Megvolt a nagy incidáré-pincidáré, hat hétig folyt a sárga lé, mert 
hat hétig tartott a lagzi. Én is ott voltam, százakós hordóból ittam, 
minden fehérnépet hetvenhétszer megforgattam, széttáncoltam hét 


pár csizmát, s egy lyukas bocskort; itt a mese vége, fussatok el véle!" 


9.2. — A mesei tér 


Megőrizve az ősrégi vallási képzeteket, a mesei tér gyakran 
hármas osztatú. 
Középhelyzet: a mese indításának színtere. Innen jut el a mesehős a 
felső vagy az alsó világba. 
Felső világ: az Égigérő fa típusához tartozó mesékben 


tapasztalhatjuk ezt meg. A mágikus térbe jutás időn kívüliségbe 

jutást is jelent. Népmeséinkben ezt a mérhetetlen távolságot jelölik 
ezzel a formulával. , Ahol a fecske térden állva itta a fekete gyopárról 
a vizet." 

Az alsó világról a Fehérlófia vagy a Medve Jankó című mesékben 


olvashatunk. 


9.3. . A mesei szerkezet, mint a mesei biztonság eszköze 


A meséket egyfajta logikai következetesség jellemzi, így válik a 
cselekmény kiszámíthatóvá, s a mese végén bekövetkezik az, amire 
számítunk. Meg kell említeni a különböző szerepköröket, amelyek 
mindegyike más irányba terelheti a cselekményt, ezáltal is 
fordulatossá téve azt. 

Az egyes mesei formulák is ide tartoznak, pl.: Te az enyém, én a tied, 
ásó, kapa, nagyharang válasszon el minket; Mi járatban vagy itt, ahol 
a madár sem jár?; Megölelték — megcsókolták egymást; kettőt lépett, 


hármat ugrott s máris utolérte. 


9.4. . Mesei szerepek a varázsmesékben 


Vlagyimir J. Propp a mesék szerkezetét vizsgálva különféle 
funkciókat különített el. Ezek a funkciók a mese állandó, tartós 
elemei, melyeknek száma korlátozott, összesen harmincegy. Propp 
szerint a funkciók sorrendje mindig azonos, de ez a törvényszerűség 


az irodalmi mesékre nem vonatkozik. A harmincegy funkció mellett 

állandó a funkciókat betöltő szerepek száma. Propp hét szerepet 
határoz meg, s a hét szerep meghatározott szerepkörrel rendelkezik, 


így több funkció betöltésére alkalmas. 


9.4. 1. A hős 


Lehet férfi és nő is, de ennek megfelelően más próbák 
sorozata vár rájuk. Már a fogantatásuk és születésük is alapvetően 
meghatározza az életüket. 

Születéskor vagy később megbomlik a családi egyensúly: meghal az 
egyik szülő, veszélybe kerül az egyik testvér, vagy éppen elüldözik 
otthonról magát a hőst. Ennek következtében vándorútra indul, hogy 
helyreállítsa az egyensúlyt. A különböző hősöket emberfeletti erő 
jellemzi, a jókat és a rosszakat egyaránt. A két oldal általában azonos 
erőviszonyokkal rendelkezik, s a jó győzelmét szinte mindig 
valamilyen segítőtárs biztosítja A hős mesei elhivatottsággal 
rendelkezik, tőle függ a cselekmény, a végkifejlet is. 

s... emberfölötti erőfeszítéseket tesz annak érdekében, hogy a 
szörnyetegektől megtisztítva, megszabadítva a világot, lakhatóvá 
tegye azt, és közben feltárja lehetőségeinket, megmutassa, hogyan 
kell szembefordulnunk saját sárkányainkkal és megbékélnünk saját 


királykisasszonyainkkal és nem utolsósorban saját magunkkal, 

vagyis nem megszenvedni egy szituációt, hanem föléje emelkedve a 
legnagyobb lehetőségeinél ragadni meg az életet." 

A hősöket a gondolat és cselekvés egysége jellemzi. 
Kiaknázza saját lehetőségeit, beteljesíti saját létének értelmét. 
Stilizált személy, aki megdolgozik a sikerért, megsebesülhet vagy 
meg is halhat, de a végső győzelem az övé. 

A hősnő többször kényszerül a szenvedés tűrésére (pl.: némasággal). 
Megmutatja, hogyan kell a jót a rossztól különválasztani, segítséget 
kérni, vagy éppen elfogadni. Némelyikük csak útbaigazít, jó tanácsot 
ad vagy a próbákat sorolja fel. Megfoszthatják jogaitól, sőt 
szerepcserére . is  — kényszeríthetik. A nők a mesékben 
kiszolgáltatottabbak emberi gyengeségeiknek (pl.: kíváncsiság, 
hiúság), gyakran kell kínos helyzetekből is segítség nélkül 
szabadulniuk, sokszor jobban ismerik a csapdahelyzetekből kivezető 
utat (pl.: Jancsi és Juliskában). A bűneik megítélése azonban azonos 
a férfiakéval. Ha ártatlanul vádolják őket, nem állnak ki igazukért, 
hanem megvárják, míg fény derül az igazságra. 

A hősök a műmesékben és a népmesékben helyenként más 


jellemzőkkel bírnak. 


105 BOLDIZSÁR Ildikó, A sárkány első feje: A hős és a hősnő — B.I., Varázslás és 
fogyókúra. Mesék, mesemondók, motívumok, Bp., József Attila Kör, Kijárat Kiadó, 
1997, 36. 

Műmese hőse: 


nincsenek viselkedési korlátai, 


— a hóős lehet kislány, kisfiú, állat vagy játék is, 

— a nemi jelleg kiiktatódik, 

— sokszor polgári családban él (elvált szülők), 

— reális földi dolgok jelennek meg, 

— játék vagy öncélú kaland jellemzi a cselekményt, 

— végtelenített álkalandok várnak rá, 

— a mese végén sokszor boldogtalan marad. 
Népmese hőse: 


— meghatározott helyet foglal el, 


előírt magatartási szabályoknak kell megfelelnie, 


— férfi vagy nő, 


ismeri a saját lehetőségeit, 
— zárt családmodellben él, 
— ajó vagy a rossz mellett áll, 


fantasztikus kaland, élethalál harc vár rá, 


— egyetlen út áll előtte, 
— a mese végére révbe ér. "5 


9.4. 2. Az álhős 


A hőssel teljesen ellentétes jellemmel rendelkező személy. 
Neki is ugyanazok a lehetőségek adottak, mint a hősnek, csak nem 


használja őket megfelelőképpen ki. Az útról, küldetésről visszatérő 


106 [7o., 46-50. 

testvérek szerepe jól példázza ezt. Ők is útnak indulnak, de már az 
első vagy a második megpróbáltatásnál kudarcot vallanak, esetleg 
megfutamodnak. Hasonlóképpen idetartoznak azok az alakok, akik a 
történet végén, a harc befejeztével érkeznek a csata színhelyére, és a 
hős gyengeségét kihasználva megszerzik azt a tárgyat, amiért a harc 
folyt. Természetesen mindig fény derül az igazságra, és a valódi hős 


az, aki a végső elismerést megszerzi. 


9.4. 3. Az ellenfél vagy károkozó 


Életmódja, életkörülményei a jómódú falusi gazdáéhoz 
hasonló. Hasonló tulajdonságokkal bír, mint a hős. Erre azért is van 
szükség, hogy méltó ellenfele legyen. 

Ereje sokszor nem a testében lakozik. A hős három legismertebb 
ellenfele a sárkány, a boszorkány és a mostohaanya. Fő funkciója a 
károkozás (elrablás, dézsmálás, fogva tartás). A mostohaanyával 
való együttélés megváltoztathatatlan életkörülmény: ez az anya két 
oldalát jelképezi: a biztonságot adó, óvó anya az igazi, míg a 
mostoha a nemtörődöm, olykor agresszív, elutasító oldalt. Kevésbé 
negatív hős, de ennek csak az az oka, hogy nem rendelkezik 
természetfeletti erővel. 

A mesékben az apa ritkán gonosz, Bruno Bettelheim szerint ez azért 
van így, mert a fiúk a szorongásaikat, frusztrációikat a sárkányokra, 


óriásokra vetítik ki. 

A sárkány a megsokszorozódott erejű ellenfél, de lehet segítőtárs is. 
Magán viselheti a néphitből már ismert jellemvonásokat. Hatalmas 
testű, többfejű, repülő lény, aki lehet emberi alakú is. Ekkor két 
lábon jár, külseje, ruházata, viselkedése is emberi. A hős mindig 
legyőzi, de ebben nem az erőbeli fölény, hanem az ész, és a 
segítőtársak is közrejátszanak. 

A boszorkány általában ellenfél, de belőle is lehet segítőtárs. 
Többnyire az erdőben lakik, távol az emberektől, és bűvös 
hatalommal rendelkezik. Legtöbbször csúnya vénasszony, aki még az 


alakját is képes változtatni. 


9.4. 4. Adományozó 


Általában véletlenül akad a hős útjába, lehet jó és 
rosszindulatú is. Próbáknak veti alá a hőst, és ennek fejében jutalmaz 
vagy büntet. Ő birtokolja és adja a megoldáshoz szükséges eszközt 
vagy tudást, ezért aztán személye bárki lehet. Sokszor ördög vagy 
tündér (istennőkhöz hasonlatos csodálatos lények, akik tudnak 


repülni is), de lehetnek állatok is. 


9.4. 5. Segítőtárs 


A mese cselekményébe később kerülő lény. Fő funkciója a 
következő: , térbeli helyváltoztatás (például a hős eljuttatása a 


túlvilágra); a baj vagy hiány megszüntetése; a hős megmentése 

üldözőitől; a nehéz feladat megoldása; a hős átváltoztatása. "1" 


Ilyen 
segítőtárs lehet a táltos ló. Előre sohasem lehet tudni róla, hogy 
milyen képességekkel rendelkezik, csak a hős számára derül ki 
valamilyen sugallat nyomán, hogy mit kell vele tennie. 

A hőssel szövetséget kötnek, amelynek fejében egymást 
védelmezik, segítik a célok elérése érdekében. 
Boldizsár Ildikó , univerzális segítőtárs"—-nak nevezi, mivel a 
segítőtársak összes funkciójának elvégzésére képes. , Részleges 
segítőtárs"—-nak nevezi azokat, akik csak bizonyos funkciók 
elvégzésére képesek. Ilyenek a segítő állatok (hangya, madár, hal) 
vagy a palackból elővarázsolható szellemek. Ide sorolja a különleges 
képességű embereket is, mint a Nagyevő, a Villámgyors, Hegyhordó, 
Messzehalló, Messzelátó stb. A , specifikus segítőtárs" közé tárgyak 
vagy azokat előállító állatok tartoznak, mint pl.: terülj—terülj asztalka, 


aranyat tojó tyúk. 
9.4. 6. Keresett személy (Proppnál: cárkisasszony) 


Sokszor passzív szereplő, lényegében az ő kegyeiért, kezéért 
folyik a küzdelem, vándorlás, próbateljesítés. Így tehát a mese 
cselekménye érte történik. Esetenként ő is részese a cselekménynek, 
mégpedig úgy, hogy ő teszi próbára a jelentkezőket (pl.: Szélike 


királykisasszony), vagy a kiszabadítása után még társa lesz a hősnek 


197 BOLDIZSÁR Ildikó, A sárkány második feje: A mellékszereplők és 
természetfölötti lények. A segítőtárs: a táltos és többiek, I.m., 1997, 72. 


152 


más feladatok során (pl.: Szélkötő Kalamona). Az első esetben 
mindig valamilyen kiemelkedő képességekkel rendelkezik, míg a 
második esetben inkább a fiatalsága, szépsége az események 
okozója. Leggyakoribb megformálója az öreg király legkisebb és 
gyönyörűséges lánya. Az érte folytatott küzdelem vagy próba mindig 


élet—halál harc. 


9.4. 7. Az útnak indító 


Propp meghatározása szerint az útnak indító funkciója az, 
hogy útnak indítsa a hőst a mesébe, a történetbe, a továbbiakban 
azonban nincs rá szükség. 

Útnak indító lehet a királyfi apja, aki megkéri vagy megparancsolja 


fiának, hogy hozzon el valamit vagy győzzön le valakit. 

10. Sajátos, különleges hangulatú, zamatú mesei 


kifejezések, mondatok 


Megismerésükkel, használatukkal gyarapodik a gyerekek passzív és 
aktív szókincse. 

Egyetlen szempillantás alatt. . . 

Gondolt egyet, s máris ott termett. 

Azzal az egyik ment jobbra, a másik ment balra. 

Tejbe-vajba fürösztötte. 

Elindult világra. 

Dúlt-fúlt mérgében. 

Köd előtte, köd utána, eltűnt. 

Mire kigondolta, előtte állt a kastély. 

Hipp-hopp! Ott legyek, ahol akarok! 

Felséges királyom, életem-halálom kezedbe ajánlom. 

No, telik-múlik az idő. Telt-múlt az idő. 

Köd előtte, köd utána, eltűnt. 

Hej, szörnyű haragra lobbant a király! 

Hegyen-völgyön túl voltak. 

Hej, nagy búbánat s szomorúság nehezedett a királyra. 

Szép volt mind a három, olyan szép, hogy a napra lehetett 

nézni, de rájuk nem. 

Kihirdette a király országra-világra. 


Nem bánom én, mégis odamegyek. 

Haja ragyogott, mint a fényes nap, a szeme meg mint a 
gyémánt. 

Búsult a király éjjel-nappal, sóhajtozott: istenem, istenem, 
kire hagyjam az országomat. 

Ugyan hol jársz itt, fiam, ahol a madár sem jár? 

Így telt esztendő esztendő után. 

Annyian voltak, mint a rosta lika, még eggyel többen is. 

Hát te, fiam, mi járatban vagy? 

Mi bajod van, édes gazdám? 

Hát menjetek Isten hírével, lássatok világot! 

Repültek sebesebben a gondolatnál. 

Én bizony, édes nénémasszony, szolgálatot keresnék, ha 


valaki megfogadna. 


10.1.  Szóláshasonlatok 


Sírt, szakadott a könnye, mint a záporeső. 

Olyan szegény volt, mint a templom egere. 

Egészséges volt, mint a makk. 

Úgy repült, mint a gondolat. 

Olyan fehér volt mind a tizenkét leány, mint a fehér liliom. 
Olyan sebesen repült, mint a szélvész. 

No, kicsi gazdám, hogy menjek? Úgy-e, mint a szél, vagy 


úgy, mint a madár, vagy úgy, mint a gondolat? 

. az a víz elkezdett áradni, s olyan nagyra áradott, mint a 
tenger. 
Úgy nőtt a vitézségük, mint a tenger. 
Arca fehér, mint a liliom. 
Annyi gyermekük volt, mint a rosta lika. 


Úgy elaludt, mint a bunda. 


10.2. Tájnyelvi szavak, kifejezések, amelyek többször 


előfordulnak a mesékben 


fuszulyka — bab 

ládafia - rekesz, fiók 

guzsaly — fonni való gyapjú, kézi fonáshoz használatos bot 
miszlik — diribdarab 

nyoszolya — ágy 

bucskázik — bukfencezik 

pünkösdi királyság — egy napig tartó királyság 

kolontos — féleszű, bolondos 


ármádia — hadsereg 

11. A műmesék összehasonlítása a népmesékkel 


A műmesék vagy irodalmi mesék meghatározása nem 
egyértelmű a szakirodalomban. , A műmese egyéni és egyedi, ismert 
az írója, olvasni tudó közönségnek készült, s a szöveg rögzített, nem 
variánsokban él." A népmese — műmese vizsgálatának kiinduló 
pontja a Világirodalmi lexikon Martinkó András által írt szócikke a 
műmeséről. 

,— a műmese sokkal kevésbé alkalmas a tipologizálásra, 
strukturalista vagy szemiotikai mesemodellek kidolgozására, mint a 
népmese; kevesebb benne a klasszifikálás céljából összegyűjthető 
sztereotípia stb. 

Ez vonatkozik a motívumokra, a cselekmény - és elbeszélő 
fordulatokra, s az alakokra is. ... A népmeseinél kevesebb sémával, 
toposszal,  sztereotípiával élvén, a történet egyedibb módon 
megszerkesztett, logikusabb, motiváltabb.?"""" 

Martinkó András megállapításának mond ellent Boldizsár 
Ildikó elmélete, melyet Vlagyimir Jakovlevics Propp varázsmesékre 
kidolgozott morfológiájára épít. , A , műmese" a népmesékkel való 
feltételezett kapcsolata okán éppúgy alkalmas lehet tipologizálásra, 
strukturalista vagy szemiotikai mesemodellek kidolgozására, mint a 


népmese;  egyéni-egyedi volta ellenére is találhatók benne 


108 Révai új lexikona, I.m., 2004, 397. 
109 Világirodalmi lexikon, VIII, főszerk. KIRÁLY István, Bp, Akadémiai Kiadó, 
1982, 275. 

sztereotípiák, vagyis a szerkezetben is fellelhetők olyan jegyek, 
amelyek lehetővé teszik az összekapcsolást vagy elhatárolást a nép— 
és , mű"—mesék között?! 

Boldizsár Ildikó véleménye szerint a műmesékhez úgy tudunk 
közelebb jutni, ha összehasonlítjuk elemeit a népmese motívumaival 
(viselkedés, — cselekvés, — jellemző fordulatok, ismétlődések, 
funkcióváltozások). Ekkor vehetjük észre a közös vonásokat, illetve 
az eltéréseket. 

A műmeséket nem csak az írott volta különbözteti meg a 
népmesétől, hanem a helyszín és az idő is, amiben játszódik más. 
Más az idő és a tér kezelése. Míg a népmese valahol az , Óperenciás 
tengeren is túl" játszódik, a műmesék hétköznapjainkban, valóságos 
környezetben. A műmesékben megjelenthetnek a reális körülmények, 
társadalmi, önéletrajzi vonások. A műmesék olvasásakor érzékelhető 
a mű keletkezési idejében ható stílusirányzat, az alkotó világlátása, 
egyéni hangneme, ami a stílusjegyekben is megjelenik. A 
műmeséből hiányozhat az időt és teret eltávolító kezdő - és 
záróformula. A népmesével szemben nem csak a jelen a fontos, a 
múlt és a jövő is megfogalmazódik benne, ami a lineáris idő 
megbontásával jár. A népmesére az imperszonális elbeszélés, míg a 


műmesére belső perspektíva jellemző. 


"10 BOLDIZSÁR Ildikó, A mese és tudományok. Bevezetés, I.m., 1997, 12. 

A népmese nyelve egyszerű, szemléletes, a műmeséé 
díszített, formai elemekben gazdag: verses forma, nyelvi játék, rímes 
forma jellemzi." 

, A műmesékben nincsenek a tündérmesékhez hasonlóan 

tisztán elkülöníthető és leírható szerepek — bár az is igaz, hogy 
,hősök? helyett inkább , szereplők" mozognak  bennük-; a 
tündérmese átörökített funkcióit bárki és bárhogyan betöltheti, sőt, 
egyre gyakoribb megoldás az átcsoportosítás, a többszörös 
metamorfózis. 
A műmesékben az adományozó és a segítőtárs szerepe nem 
választható szét; s különben is a hősök leginkább magukra utaltan 
hajtanak végre tetteket, egyedül, magányosan, varázslatok és csodák 
nélkül érik el céljaikat?" 

A mesét elindító probléma sokszor elmarad a műmesékben, 
így az útnak indító és az álhős szerepköre is hiányzik. A hős elindul 
valahová, mert éppen így tartja a kedve, és többnyire véletlenül 
keveredik valamilyen bonyodalomba. , Ugyanezekben a mesékben az 
ellenfelek a szorongás, az ismeretlentől való félelem hatalmassá 
növesztett alakjai, a képzelet szülöttei, vagy félrehallott fogalmakból 
konstruált, sosem látott, csupán elképzelt lények: Január, Menyétek, 


Van — Dógom, Elefánt, — pomogácsok, — Kisfejű Nagyfejű 


"1 vö. TIMÁRNÉ HUNYA Tünde, A népmese és a műmese műfaji sajátosságairól 
- Közelítések a meséhez, szerk. BÁLINT Péter, Debrecen, Didakt Kiadó, 2004, 
103-107. 

12 BOLDIZSÁR Ildikó, 4 műmesék demitologizált lényei, I. m., 1997, 80-81. 

Zordonbordon.?!3 


A különféle természetfeletti lények, ellenfelek 
(sárkány, boszorkány, tündér) azonban ugyanúgy megjelenhetnek a 
műmesékben is, mint a népmesékben, de képességeik sokszor 
korlátozottak, sőt csupán , szakmának" tekintik varázshatalmukat, de 
mindenfajta szakmai alázat nélkül. (Lázár Ervin: A legkisebb 
boszorkány). Esetenként azt se tudni róluk mindig, hogy melyik 
oldalon állnak. Elveszítik a népmesékből ismert archetípusos 
jegyeiket. 

A műmesék állatai a népmesékből megismert jellegzetes 
tulajdonságok képviselői, de az állatok közötti viszonyrendszernek 
már az emberi világ a mintája. Üres, semmitmondó, minden őszinte 
emberi kapcsolatot nélkülöző világ. A különféle tárgyak a 
műmesékben megelevenedhetnek, önálló életre kelhetnek. 

A népmesékben a bonyodalom kiszámítható, nem így a 
műmesékben. Nincsenek olyan szabályok, amelyek biztosítanak 
arról, hogy betartásukkal elérhető a kitűzött cél, ráadásul az ellenfél a 
saját törvényei szerint viselkedik, így a végső győzelem, az ellenfél 
legyőzése sem mindig megvalósítható. A mesék végén az ellenfelet 
sokszor nem győzik le, hanem egyszerűen jó útra terelik, 
megváltoztatják, sőt a további életéről is megtudhatunk néhány 
információt. 

A halálhoz való viszonya is más a műmesének. A 
népmeséknek a történet velejárója, hogy az ellenfelet legyőzik, ezért 


meghal, esetleg még a hőssel is megtörténhet ez. Természetesen őt 


13 o., 81. 

valamilyen csoda segítségével sikerül feltámasztani. A mese végi 
záróformula is az élet végletességét hangsúlyozza: , boldogan éltek, 
míg meg nem haltak". Ezzel szemben a műmesék nem vesznek 


tudomást a halálról, sokszor meg sem említik azt. 


, A pajkos kalandok, gyerekes csínytevések és hétköznapi történetek 
mesébe emelésével bagatellizálják a valódi életproblémákat, és nem 
vesznek tudomást arról sem, hogy a letagadott, , elfelejtett" halál 
több szorongást okoz, mint az, amelyről a mese nyelvén beszélni 
lehet." 

A népmesékhez hasonlóan a műmesékben is vannak harcok, 
küzdelmek, azonban a hősök reális konfliktusokba keverednek, de a 
megoldáshoz nemcsak egyféle út vezet, hanem több is. Legtöbbször 
a hősöknek nem is kell élet-halál harcot vívniuk, még az is előfordul, 
hogy ehhez nincs is elég bátorságuk. 

Az irodalmi mesékben is megtalálhatók az alakváltozások, 
azonban a metamorfózisokat nem mágikus erők mozgatják, hanem 
legtöbbször a változás a szereplők belső világában játszódik le. A 
harcban nem egyértelműen a jó és a rossz kerül szembe egymással. 

A műmesékben a történetek sokszor a hétköznapokról 
szólnak. Ritkán tartalmaznak varázslatokat, amelyek nem elég 
misztikusak. Szerencsére a történetekben azért előfordulnak olyan 


csodák, amire minden mesehallgató vágyik. A műmesékben nem a 


14 BOLDIZSÁR Ildikó, A sárkány hatodik feje: Halál a mesékben. A műmesék 
halálképe I.m., 1997, 177. 

mágikus erőre, hanem a tapasztalatra, az észre és egymásra lehet 
számítani. Akik segítenek másokon, teljesen magától érthetően teszik 
azt, legtöbbször a háttérben maradnak, és nem várnak érte jutalmat. 

A műmesékben is vannak félelmek vagy inkább szorongások. 
Ezeket sokszor nem konkrét dolgok vagy lények váltják ki, csak 
valami ismeretlen, amit jó lenne már megismerni. 

A műmesék és varázsmesék közötti összehasonlítás során 
más eltérő vonás is felfedezhető. Az irodalmi mesékben nincsenek 
kész sémák, hanem a történet egyéni, és az író képzelete által 
teremtett világban játszódik. Sok benne a nonszensz, a meglepetést 
okozó szituáció. Stílusában is más, mint a népmese. Sokkal ritkábban 
él az ismétlés eszközével, több a cselekmény, a váratlan, meglepő 
fordulat, más az írói szándék is. 

Jellegzetes műmesei megoldás az is, hogy a gonoszt nem 
elpusztítják, hanem befogadják maguk közé és , megjavítják". 
Előfordul az is, hogy a rosszindulatú szereplőt nem az ellenfél győzi 
le, hanem a negatív hős önmagával vívja meg lelki harcát. 

A műmesék azért jók és azért szükségesek, mert újabb és 
újabb valóságdarabokat hoznak létre, de csak akkor, ha rendelkeznek 
a szimbolikus ábrázolás erejével. A népmeséket szigorúan követő 
műmesékben felismerhető ez a vonás, és ahogyan fokozatosan 
kiveszik a szó klasszikus értelmében vett csoda, a varázslat a 
gyermekkönyvekből, úgy tűnik el a mesei világlátás, és veszi át a 


helyét a realitás mesés ábrázolása. 

A gyermekeknek szóló művek vagy a mindennapok valóságát 
tükrözik a gyermek érzés- és gondolatvilágán keresztül, vagy 
megmaradnak a gyermek világában, azaz a valóságkontroll hiányával 
is magyarázható saját gyermekfantáziát imitálják."" 

A népmesék és a műmesék vagy irodalmi mesék között 
nagyon szoros érintkezési pontok vannak a kontrasztok ellenére is, 
ugyanis a , posztmodern idők nem becsmérlik a tradíciót, 
felhasználják, felidézik." 

A hagyományos értelemben vett mese átalakult, deheroizált 

hősökkel találkozunk, a történetek elvesztették linearitásukat, játékká 
váltak a szavakkal. 
Parabolikus, szimbolikus, többszólamú ez a mesevilág. Jelentéseit 
másképp kódolja a gyermek és a felnőtt. A parabolikus mesék mélye 
ritkán tárul fel a gyerek előtt. A modern mese befejezetlenebb, 
tovább írható. Áramlások vannak a mese a líra, a regény és a mese 
között. "7 

Fontos, hogy a , modern" nem időbeliségre utal. Ezzel a 
jelzővel megkülönböztetjük a klasszikustól"", másrészt ugyanezen 


kor más típusú meséi közt is egyértelműen meg kell tennünk a 


5 vö. LOVÁSZ Andrea, A mesék színeváltozása. Műmesék, gyerekmesék. A mesék 
színeváltozása - L. A., Jelen idejű holnem volt, Bp., Krónika Nova Kiadó, 2007, 
69. 

15 KOMÁROMI Gabriella, A boszorkány jó, a tündér hétfejű, a hős kétbalkezes. 
(Hét tételben a modern meséről), Könyvtári Levelező/lap. 2004/5., 28. 

" vö. Uo., 29. 

19 vö. Uo., 27. 

diszjunkciót. Egyik legfontosabb jellemzője az erőteljes építkezés a 
folklórkincsre, a népmesékre. 

A modern mese nem hozott tematikus újításokat Európa 

gyermekirodalmába, a földesuszamlásszerű változás már korábban 
végbement. Az úgynevezett antiautoriter hullám hatásaként — német 
nyelvterületről kiindulva - tematikai motívumok tüntek el 
nyomtalanul, miközben újak jelentek meg. Megváltozott a gyerek és 
felnőtt régi hierarchiája, lehetett írni pl. a tekintély nélküli felnőttről, 
a válásról, a XX. század második fele társadalmának problémáiról. 
Megtörtént a gyermekvilág irodalmi emancipációja. 
A modern mese legjellemzőbb sajátossága a hagyományos és újszerű 
elemek szinte matematikai pontosságú keverése, elegyítése. Itt 
igazolódik Wolfgang Iser tétele, mely szerint a posztmodern 
irodalom az átöröklött elemek újrakeveréséből is él." 

A modern mese nem új témát hozott be az irodalomba, 
pusztán csak új megközelítési lehetőséget nyújtott. Elmondható, 


hogy a tabutörések zömét a meseírók követték el. 


Természetesen ennek társadalmi és politikai okai is vannak, ugyanis 
korábban társadalmi kérdésekről nem igen szóltak a szerzők, vagy ha 
igen, akkor ehhez a mese , álcáját" használták." 

, A meseirodalomban a hetvenes években paradigmaváltás 


történt. A jelenségek, melyek akkor kezdődtek, csak felerősödtek az 


119 6 sz 

vö. Uo.,27. 
120 vö. KOMÁROMI Gabriella, A titkok föltárulnak, a tabuk összetörnek. A modern 
gyermekpróza jelenségei, BáR, 1999/2., 47-52. 

ezredfordulóra. A mese és a meseszerű hódít. Hívjuk mesének, 
meseregénynek, fantasynek — egyre megy." 

A mesekorszak is kitolódott. Gyerekek, fiatalok, serdülők százai 
olvassák Lázár Ervin, Békés Pál meséit, nézik a moziban a Gyűrűk 
Ura és Harry Potter történeteit. A modern mesék alapjai a népmesék 
és mítoszok, az anderseni mese, a gyermekszobatörténetek, hisz 
tradíció nélkül nincs modernség. A modern mesékbe életünkből 
minden belefér, a mai világ történései, valósága mind-mind tetten 
érhetők a mesékben, megtalálhatók a mesék motívumai között. A 
líraiság, játékosság, az irónia, a humor szintén alapvető vonása a 


modern meséknek. 


21 KOMÁROMI Gabriella, I. m., 2004/5, 27. 
122 vö. KOMÁROMI Gabriella, Mesék, meseregények, gyermektörténetek, I.m., 
1999, 209. 


165 


12. A mese helye az óvodai nevelésben 


Az óvodai nevelés során nagy jelentősége van a mindennapos 
mesélésnek, ez az anyanyelvi nevelés egyik fontos terepe. Az 
óvodába lépő gyermekek, bár tudnak beszélni, a nyelvet még 
tanulniuk kell. A különféle kifejezések, képek, tulajdonságok 
jelentése nem mindig értelmezhető könnyen a mindennapi 
beszédhelyzetekből, ezért van fontos szerepe a mesehallgatásnak. A 
gyermekből önkéntelen és tartós figyelmet vált ki, amelynek során 
észrevétlenül megtanulja a szófordulatokat, értelmezi a számára 
ismeretlen fogalmakat. Megtanulja az anyanyelv ritmusát, dallamát, a 
szövegszerkesztés szabályait. A népmesék a magyarság 
hagyományainak, történelmének, gondolkodás- és kifejezésmódjának 
legtisztább őrzői. , A mese, a dal, a vers a nyelv ünnepi ruhája. 
Képileg és ritmikailag megformált tartalom... A mesélő mintha élő 
embereket és valóságos eseményeket, tájakat idézne fel a szavak 
varázserejével. A szó: megelevenít. ... A szóval felidézett képet többé 
nem lehet elfelejteni... A gyerekek a mese alkalmával készen kapott, 
szép szöveget hallanak.... Meg kell tanulni a magyar népmese 
nyelvét! "129 
A meséket hallgatva a gyermekek olyan régies, kevéssé 
használt kifejezésekkel találkozhatnak, amelyekkel a mindennapi 
beszédhelyzetekben nem. Ezáltal bővül, színesedik szókincsük, 


nyelvi kifejezőkészségük. 


123 ZILAHI Józsefné, I.m., 1998, 38. 

A mesélés közben létrejövő személyes kapcsolatnak szerepe 

van az érzelmi biztonság megalapozásában. 
Ezért is fontos, hogy ehhez megteremtsük a megfelelő környezetet és 
légkört. Nem lehet igazán odafigyelve mesét hallgatni úgy, hogy 
közben mások játékát hallgatjuk. Az átéléshez csend kell. Ilyenkor 
mindenkinek lehetősége van arra, hogy egy kicsit magára figyeljen, 
hisz erre szüksége is van. A mese mondása közben a tekintetek 
összekapcsolódása, a gesztusok mind személyre szabottá teszik a 
gyermek számára a mesét. Megfigyelhető a gyermeken a tipikus 
, mesehallgató" testtartás, — , mesei beállítódás", —— amelyeket 
megváltozott . hangja, a hősök életét, — harcát, beszédét, 
viselkedésmódját követő mimikája, gesztusai, metakommunikációs 
megnyilvánulásai fejeznek ki. Látszik, hogy szinte ebben a másfajta 
világban él pillanatnyilag, egy belső képet vetít magának. Ez a belső 
képalkotás a gyermeki élményfeldolgozás egyik legfontosabb 
formája." 

A mesében szinte minden úgy történik, mint a gyermek 
gondolkodásában.  Bárkiből bármi lehet, mágikus eszközök, 
szereplők segítségével csodák történhetnek, a tárgyak életre 
kelhetnek, a legkisebb is győzedelmeskedhet, stb. A gyermek otthon 
érzi magát ebben a közegben, számára nincs meghökkentő, nincs 
nem oda illő a történésekben. A kisgyerek számára inkább a valóság 


az, ami érthetetlen. 


124 vö. Ó.N.A.P. 1996. 

A mese erkölcsi normákat is közvetít. Mindig a jó 
győzedelmeskedik, a rossz, a gonosz végül elnyeri méltó büntetését. 
Ráébred arra is, hogy a nem megfelelő viselkedés, tett előbb-utóbb 
napvilágra kerül. A sokszori mesehallgatás után észreveszi, hogy 
vannak alapvető emberi normák, amelyek az életünket 
meghatározzák. Így például a bajba jutottakon való segítés, mások 
védelmezése, az idősebbek tisztelete, az ígéret betartása, s aki 
ezeknek megfelelően viselkedik, az végül elnyeri jutalmát. 

Az Óvodai Nevelés Országos Alapprogramja részletesen 
foglalkozik a mesélés helyével az óvodai tevékenységek között. 
Kitűnik belőle, hogy milyen sok területen van szüksége arra a 
gyermeknek, hogy nap mint nap mesét hallgasson. , Az óvoda: 
civilizál és kulturál. Ebben a folyamatban a mese... a szellemi 
nevelés eszköze, de hozzájárul a gyermekek jó közérzetéhez is. A 
mese azért képes a jó közérzetet előidézni, mert oldja az eleve 
meglevő szorongást, amely abból fakad, hogy a kisgyermek élete 
teljesen a felnőttektől függ, önmaga gyenge, kicsi és kiszolgáltatott a 
számára ismeretlen, kaotikus világ meglepő fordulatai között." 

Ezen felül a mese a gyermekekből tartós figyelmet vált ki, 
nem az oktató szándék vezérli, ezért páratlan nevelési, tanulási 
forma, az első társas élményt jelenti a gyermekeknek, segíti az 
egybetartozás érzésének kialakulását, az iskolára való felkészítést. 

A nyelvi fejlesztő "munkában óriási szerepe van a 


dramatizálásnak, a bábozásnak. Kifejező eszközei a mozgás, a 


125 ZILAHI Józsefné, I.m., 1998, 7. 

látvány, az irodalmi szöveg. Segítségével a gyerek átélheti, 
kifejezheti érzéseit, gondolatait, eljátszhatja, kijátszhatja magából 
akár a félelmeit is. A bábok mozgatása közben fejlődik a gyermek 
szem- — és kéz-koordinációja,  finommotorikája, s — közben 
természetesen használja a mesében hallott kifejezéseket. 

Az anyanyelvi játékok a beszédfejlesztés tartalmi oldalát 
segítik játékosságukkal, melyet csoportosan végeznek. Elősegítik a 
gyermek kapcsolatteremtési készségét, s ezáltal biztosítják, hogy a 
gyermek különböző szituációkban feltalálja magát. 

A szókincs felmérésének módszere — a megfigyelés. A 
gyermek nyelvi fejlődésének nyomon követési módja a megfigyelés, 
melynek hosszabb időre kell kiterjednie és módszeresnek kell lennie. 
Még ebben az esetben sem állíthatjuk egyértelműen, hogy az 
eredmény hiteles, mert befolyásolja a környezeti hatások mellett más 
egyéb tényező 15. A megfigyelés leginkább a képolvasás (képleírás) 
módszerével valósítható meg. 

A képleírás módszere: az esemény, melyet a kép ábrázol, 
önálló mesélést, folyamatos, összefüggő beszédet jelent. A gyermek 
a képen ábrázolt eseményt mondja el, s közben megnevezi a 
személyeket, a tárgyakat, s azok összefüggéseit. A képolvasás 
módszere így válik alkalmassá a folyamatos beszéd vizsgálatára, a 
gyermek szókincsének felmérésére, beszédfejlettségének 
vizsgálatára. A módszert a gyermekek életkorának megfelelően 


fokozatosan kell alkalmazni. 

A módszer az ismeretátadást, ismétlést, a rendszerezés elvét 
is fejleszti. Felismerik az azonosságokat és különbségeket, a 
kapcsolatokat és különbségeket. 

S. Meggyes Klára a képolvasást beszédszituációként jellemzi, 
s megállapítja, hogy a monologikus beszédet a gyerek később 
sajátítja el, mint a párbeszédet. A képolvasásnak abban van 
jelentősége, hogy elősegíti az iskolában nagyon fontos előadó beszéd 
tanulását. A képleírás, mint monogikus beszéd a gyerekek 


beszédérettségének kifejezője. 

